ബിസിനസില് വിജയത്തിന്റെ ആധാരം ഉത്പാതനക്ഷമത - Sudheer Babu\nബിസിനസില് വിജയത്തിന്റെ ആധാരം ഉത്പാതനക്ഷമത\nDecember 19, 2018 Sudheer Babu Articles 0\nകടലിന്റെ ആഴത്തില് നീന്തുന്ന ഒരാളും കടലിന്റെ ഉപരിതലത്തില് നീന്തുന്ന ഒരാളും കാണുന്ന കാഴ്ചകള് വ്യത്യസ്തങ്ങളാണ്. കടല് എന്നത് എന്താണെന്നും അതിന്റെ വൈവിധ്യങ്ങള് എന്താണെന്നും ഒരാള്‍ക്ക് മനസിലാകണമെങ്കില് അതിന്റെ ആഴങ്ങളിലേക്ക് ഇറങ്ങിച്ചെന്നേ മതിയാകൂ. ഉപരിതലത്തില് നീന്തുന്ന ഒരാള് ഒരിക്കലും അത് തിരിച്ചറിയുന്നില്ല.\nബിസിനസും ഇതുപോലെയാണ്. നമുക്ക് അതിന്റെ ഉപരിതലത്തില് നീന്താം. എന്നിട്ട് ഇതാണ് ബിസിനസ് എന്ന് കരുതാം. അല്ലെങ്കില് കൂടുതല് ധൈര്യം സമ്പാദിച്ച്, വെല്ലുവിളികള് ഏറ്റെടുത്തുകൊണ്ട് ആഴങ്ങളിലേക്ക് മുങ്ങാംകുഴിയിടാം. കടലിന്റെ അടിത്തട്ടിലെ മുത്തുക്കളും ചിപ്പികളും കണ്ടെത്തുന്നത് പോലെ ബിസിനസില് മറ്റാരും കണ്ടെത്താത്ത വിലപിടിപ്പുള്ള സമ്പത്ത് നമുക്ക് കണ്ടെത്താം.\nഉപരിതലത്തില് നീന്തുന്ന ഒരു വ്യക്തിക്ക് കടലിന്റെ ആഴങ്ങളില് എന്താണുള്ളത് എന്നതിനെക്കുറിച്ച് യാതൊരു ധാരണയുമില്ല. അയാളെ സംബന്ധിച്ചിടത്തോളം അയാള് പുറമേ കാണുന്നതാണ് ലോകം. അതില് അയാള് സംതൃപ്തനാണ്. അല്ലെങ്കില് ആഴങ്ങളിലേക്ക് മുങ്ങാംകുഴിയിടുവാന് അയാളുടെ ഭയം അയാളെ സമ്മതിക്കുന്നില്ല. അല്ലെങ്കില് അതിനാവശ്യമായ നിപുണത അയാള് കരസ്ഥമാക്കുന്നില്ല. തന്റെ ലോകത്തില് അഭിരമിക്കുന്ന ഒരു സാധാരണവ്യക്തിയായി അയാള് മാറ്റപ്പെടുന്നു.\nബിസിനസിന്റെ ഉപരിതലത്തില് അഭിരമിക്കുന്ന ഒരു ബിസിനസുകാരന് ബിസിനസിന്റെ സമ്പൂര്‍ണ്ണത മനസിലാക്കുന്നതില് പരാജയപ്പെടുന്നു. അയാളെ സംബന്ധിച്ചിടത്തോളം ദിനംപ്രതി നടക്കുന്ന ഇടപാടുകളും അതില് നിന്ന് ലഭിക്കുന്ന ലാഭവുമാണ് ബിസിനസ്. അതിലുപരി സമ്പൂര്‍ണ്ണമായ ഒരു വ്യവസ്ഥിതിയായി അയാള് ബിസിനസിനെ കാണുന്നില്ല. ചരക്കിന്റെയോ സേവനത്തിന്റെയോ വ്യവഹാരങ്ങള്‍ക്കപ്പുറം മറ്റൊന്നും അയാളുടെ ശ്രദ്ധയില്‍പ്പെടുന്നില്ല.\nസമ്പൂര്‍ണ്ണമായ ഒരു വ്യവസ്ഥിതിയായി ബിസിനസിനെക്കാണുന്ന ഒരാള് കടലിന്റെ അടിത്തട്ടില് നീന്തുന്ന ഒരു നീന്തല്‍ക്കാരനെപ്പോലെയാണ്. ബിസിനസിന്റെ സ്വഭാവവും, വ്യജാത്യവും, വെല്ലുവിളികളും അവിടെ പ്രകടമാണ്. കേവലം വ്യവഹാരങ്ങള്‍ക്കപ്പുറം ഒരു തലം ഉണ്ടെന്ന് അയാള് മനസിലാക്കുന്നു. ബിസിനസിലെ ആവാസവ്യവസ്ഥയുടെ സാന്നിധ്യവും അതിന്റെ പ്രാധാന്യവും അയാള് തിരിച്ചറിയുന്നു. ബിസിനസ് അവിരാമം തുടരേണ്ട ഒരു പരിശ്രമം ആണെന്ന തിരിച്ചറിവ് വ്യവഹാരങ്ങള്‍ക്കപ്പുറത്തെ തലം നോക്കിക്കാണുവാന് അയാളെ പ്രേരിപ്പിക്കുന്നു. ബിസിനസിന്റെ യഥാര്‍ത്ഥമൂല്യം അയാള് തിരിച്ചറിയുന്നു.\nബിസിനസിന്റെ യഥാര്‍ത്ഥമൂല്യം ഉത്പാതനക്ഷമതയാണ്\nബിസിനസുകളെ എടുത്താല് അവയുടെ യഥാര്‍ത്ഥ ഉത്പാതനക്ഷമതയുടെ അന്‍പത് ശതമാനത്തില് കൂടുതല് ബഹുഭൂരിപക്ഷം ബിസിനസുകളും ഉപയോഗിക്കാറില്ല എന്നതാണ് വാസ്തവം. മറ്റൊരര്‍ത്ഥത്തില് പറഞ്ഞാല് ഉപരിതലത്തില് നീന്തുന്നൊരാളെപ്പോലെ ഈ കാഴ്ച്ച ബിസിനസുകാരന് കാണുന്നില്ല എന്നതാണ് യാഥാര്‍ത്ഥ്യം. പൂര്‍ണ്ണമായ അല്ലെങ്കില് ഭൂരിപക്ഷമായ ഉത്പാതനക്ഷമത തന്റെ സ്ഥാപനത്തിനുണ്ടെന്ന് അവര് കരുതുന്നു. കുറഞ്ഞ ഉത്പാതനക്ഷമത തരുന്ന ലാഭത്തില് അവര് കണ്ണടച്ച് തൃപ്തരാകുന്നു.\nഇനി ഉത്പാതനക്ഷമതയുടെ കുറഞ്ഞ ഉപയോഗക്ഷമത തിരിച്ചറിഞ്ഞാല് തന്നെ അത് എങ്ങിനെ വര്‍ദ്ധിപ്പിക്കാം എന്ന അറിവ് അവര്‍ക്കില്ല. അതിനായുള്ള നിപുണത സ്വായത്തമാക്കേണ്ടതുണ്ട്. ഉത്പാതനക്ഷമതയുടെ വര്‍ദ്ധനവ് ബിസിനസിനെ ഉയരത്തിലേക്ക് നയിക്കും. അതിനായി ബിസിനസിന്റെ സമ്പൂര്‍ണ്ണത ബിസിനസുകാരന് മനസിലാക്കേണ്ടതുണ്ട്. ഉത്പാതനക്ഷമത കൂടിയ ഒരു ബിസിനസ് കെട്ടിപ്പടുക്കുവാനും നിലനിര്‍ത്തുവാനും മനസിനെ പരിശീലിപ്പിക്കുകയും പ്രാപ്തമാക്കുകയും ചെയ്യുക വളരെ പ്രധാനമാണ്.\nഎല്ലാ വിഭവങ്ങളുടേയും കൃത്യതയാര്‍ന്ന, ഫലവത്തായ ഉപഭോഗമാണ് ബിസിനസിന്റെ ഉത്പാതനക്ഷമത വര്‍ദ്ധിപ്പിക്കുന്നത്. ഉത്പാതനക്ഷമതയുടെ വര്‍ദ്ധനവ് ലാഭത്തിലും ബിസിനസിന്റെ മൊത്തം വ്യവഹാരങ്ങളിലും പ്രതിഫലിക്കും. മുനുഷ്യപ്രയത്‌നവും പണവും വസ്തുക്കളും ബിസിനസിന്റെ ആത്യന്തിക ലക്ഷ്യത്തിനായി ഒരേപോലെ ഉപയോഗിക്കപ്പെടും. പ്രായോഗികതലത്തിലൂന്നിയ ഈ കാഴ്ചപ്പാട് ബിസിനസില് സമൂലമായ ഒരു മാറ്റം സൃഷ്ട്ടിക്കും.\nവിഭവങ്ങളുടെ വിനിയോഗം സൃഷ്ട്ടിക്കുന്ന ഉത്പാതനക്ഷമതയിലേക്ക് ബിസിനസുകാരന്റെ കണ്ണുകളും കാതുകളും എത്തണം. ഓരോ വിഭവവും കൃത്യമായി പ്രതീക്ഷിക്കപ്പെടുന്ന ലക്ഷ്യസാക്ഷാത്കാരത്തിനായി ഉപയോഗിക്കപ്പെടുന്നുണ്ടോ എന്നത് വിലയിരുത്തേണ്ടത് വളരെ അത്യാവശ്യമാണ്. പാഴായിപ്പോകുന്ന സമയവും പണവും ബിസിനസിന്റെ നഷ്ട്ടങ്ങളാണ്. ഇത് തിരിച്ചുപിടിക്കുക എളുപ്പമല്ല. നഷ്ട്ടപ്പെടുന്നതിന് മുന്‍പുതന്നെ അതിന് കാരണമാകുന്ന മാര്‍ഗ്ഗങ്ങള് കണ്ടെത്തി അതിനെ തടയുക ബിസിനസുകാരന്റെ നിപുണതയാണ്.\nബിസിനസിന്റെ ദൈനന്തിന വ്യവഹാരങ്ങളിലും പ്രശ്‌നങ്ങളിലും പെട്ടുപോകുന്ന ഒരു ബിസിനസുകാരന് ഇത് കണ്ടെത്തുവാനും പരിഹരിക്കുവാനും എളുപ്പമല്ല. ഒരു സംരംഭകന് എന്ന നിലയിലുള്ള തന്റെ കടമകള് എന്തെന്നും അതെങ്ങനെ നിറവേറ്റുവാന് സാധിക്കും എന്നതിനെക്കുറിച്ചും ബിസിനസുകാരന് ബോധവാനായിരിക്കണം. ബിസിനസുകാരന്റെ ഉത്പാതനക്ഷമതയും ഇവിടെ പ്രാധാന്യമേറിയതാണ്. തന്റെ സമയം തനിക്ക് ഫലപ്രദമായി വിനിയോഗിക്കുവാന് കഴിയുന്നുണ്ടോ എന്നതും വിലയിരുത്തപ്പെടേണ്ട വളരെ പ്രധാനപ്പെട്ട ഘടകമാണ്.\nഉത്പാതനക്ഷമത ഉയര്‍ത്തുന്ന ഒരു അന്തരീക്ഷം സൃഷ്ട്ടിക്കുക\nമാനസികാരോഗ്യം പ്രദാനം ചെയ്യുന്ന ഒരു അന്തരീക്ഷം സ്ഥാപനത്തില് ഉണ്ടാക്കിയെടുക്കുകയാണ് ആദ്യം വേണ്ടത്. തൊഴിലാളികളെ മുഷ്ട്ടിക്കുള്ളില് ചുരുട്ടിപ്പിടിച്ച് ജോലിചെയ്യിപ്പിക്കുന്ന ഒരു വ്യവസായസംസ്‌ക്കാരം മാറിക്കഴിഞ്ഞിരിക്കുന്നു. അവര്‍ക്ക് സ്വാതന്ത്ര്യത്തോടെ, മാനസികസൗഖ്യത്തോടെ, സന്തോഷത്തോടെ, ഒരുമയോടെ ജോലി ചെയ്യാവുന്ന ഒരു സംസ്‌ക്കാരം കെട്ടിപ്പടുക്കുക ബിസിനസുകാരന്റെ ഉത്തരവാദിത്വമാണ്.\nതൊഴിലാളികള്‍ക്ക് അവരുടെ കടമ സംതൃപ്തമായി ചെയ്തുതീര്‍ക്കാവുന്ന രീതിയില് പൂര്‍ണ്ണമായ സ്വാതന്ത്ര്യം നല്‍കുക തന്നെ വേണം. അവരുടെ ഉത്പാതനക്ഷമതയിലാണ് ശ്രദ്ധ നല്‍കേണ്ടത്. നിശ്ചയിക്കപ്പെട്ട ഫലം നല്‍കുവാന് അവരുടെ പ്രവര്‍ത്തനത്തിന് സാധിക്കുന്നുണ്ടോ എന്ന വിലയിരുത്തലാണ് ഉണ്ടാവേണ്ടത്. ബിസിനസിലെ ഓരോ വ്യക്തിയേയും ഇത്തരത്തില് വിലയിരുത്തേണ്ടതുണ്ട്. ജോലിയില് അവര്‍ക്ക് നല്‍കുന്ന സ്വാതന്ത്ര്യം തീരുമാനങ്ങളെടുക്കുവാന് അവരെ പ്രാപ്തരാക്കും. എടുക്കുന്ന തീരുമാനങ്ങളില് അവര്‍ക്ക് ഉത്തരവാദിത്വം ഉണ്ടാവുകയും ചെയ്യും. മനസിന് നല്‍കുന്ന സ്വാതന്ത്ര്യം ഉത്പാതനക്ഷമത വര്‍ദ്ധിപ്പിക്കും.\nഓരോ ജോലിക്കാരനിലും വ്യക്തിപരമായോ തോഴില്‍പരമായോ ചില ദൗര്‍ബല്യങ്ങള് ഉണ്ടാകും. ഇത് അറിവിന്റെയോ നിപുണതകളുടെയോ അഭാവം കൊണ്ട് ഉണ്ടാകുന്നതാണ്. ഇത്തരം കുറവുകള് പരിശീലനത്തിലൂടെ നികത്തുവാന് സാധിക്കും. എന്തുതരം നിപുണതകളാണ് അവരുടെ ജോലിക്കാവശ്യം എന്നത് കണ്ടെത്തി അവരെ പരിശീലിപ്പിച്ചാല് ഇത്തരം കുറവുകള് നികത്തി അവരെ പ്രാപ്തരാക്കുവാന് കഴിയും. നിരന്തരമായ പരിശീലനങ്ങള് ബിസിനസുകള്‍ക്ക് ഒഴിവാക്കുവാന് സാധിക്കുകയില്ല. പരിശീലനത്തിലൂടെ ഉത്പാതനക്ഷമത ഉയര്‍ത്തുവാനും മുന്‍കൂട്ടി നിശ്ചയിക്കപ്പെടുന്ന ഫലം ലഭിക്കുവാനായി അവരെ കാര്യക്ഷമമായി ഉപയോഗപ്പെടുത്തുവാനും കഴിയും. വളരെ വേഗം മാറ്റങ്ങള് സംഭവിക്കുന്ന ബിസിനസ് ലോകത്ത് നിപുണതപരിശീലനങ്ങള്‍ക്ക് വളരെ പ്രസക്തിയുണ്ട്.\nനഷ്ട്ടപ്പെടുന്ന പ്രയത്‌നനിമിഷങ്ങള് തിരിച്ചെടുക്കുവാനാകില്ല. പാഴായിപ്പോകുന്ന ഓരോ നിമിഷവും ബിസിനസില് നഷ്ട്ടമാണ്. ”ലാഭത്തിന്റെ ആധാരം നിമിഷങ്ങളാകുന്നു” (മൂലധനത്തില് കാള് മാര്‍ക്‌സ് ഫാക്ടറി ഇന്‍സ്‌പെക്ടറുടെ റിപ്പോര്‍ട്ട് പരാമര്‍ശിക്കുന്നത്). ലാഭത്തിന്റെ ആധാരശില നിമിഷങ്ങളാകുമ്പോള് അത് പാഴാകുന്നത് നഷ്ട്ടം തന്നെയാണ്. ഒരു ജോലിക്കാരന്റെ അല്ലെങ്കില് ഉടമസ്ഥന്റെ തന്നെ ബിസിനസില് ചിലവഴിക്കപ്പെടുന്ന സമയം ഉത്പാതനക്ഷമമല്ലെങ്കില് അത് ജോലിക്കാരുടെയും ഉടമസ്ഥരുടെയും ജീവിതത്തെ പ്രതികൂലമായി ബാധിക്കുകയും ചെയ്യുന്നു.\nമൂലധനത്തില് കാള് മാര്‍ക്‌സ് ചൂണ്ടിക്കാട്ടുന്ന ഒരുദാഹരണമുണ്ട് ഒരു ജീവനക്കാരന്റെ വിശ്രമസമയത്തിലെ പത്തുമിനിട്ട് ഒരുദിവസം ഉടമസ്ഥന് അപഹരിച്ചാല് അയാളുടെ പോക്കറ്റിലേക്ക് ഒരു വര്‍ഷം എത്തുന്നത് ആയിരങ്ങള് ആയിരിക്കും. ഇത്തരം ചൂഷണങ്ങള് ഇല്ലാതെ തന്നെ, തൊഴിലാളികള്‍ക്ക് നല്‍കുന്ന ഒരാനുകൂല്യങ്ങളും വെട്ടിക്കുറക്കാതെ, അപഹരിക്കാതെ അവര് ജോലിചെയ്യുന്ന സമയം ഉത്പാതനക്ഷമമാക്കി വിനിയോഗിക്കുവാന് സാധിച്ചാല് തന്നെ ബിസിനസ് വിജയകരമാകും.\nഉടമസ്ഥന്റെ / ഉടമസ്ഥരുടെ സമയം\nബിസിനസില് നിമ്ഗ്‌നനാകുന്ന ഉടമസ്ഥര് സ്വയം തൊഴിലാളികള് എന്ന് തന്നെ കരുതണം. ബിസിനസില് അവര് ചിലവഴിക്കുന്ന സമയം തൊഴിലാളികള് ചിലവഴിക്കുന്ന സമയംപോലെ തന്നെയോ അവക്ക് മുകളിലോ ആണ്. ഈ സമയം ഉത്പാതനക്ഷമമല്ലാതെ ചിലവഴിക്കപ്പെടുകയാണെങ്കില് അതിന്റെ പ്രത്യാഘാതം തൊഴിലാളികളുടെ സമയം ഉത്പാതനക്ഷമമല്ലാതെ ചിലവഴിക്കപ്പെടുന്നതിനേക്കാള് മാരകമായിരിക്കും. തന്റെ യഥാര്‍ത്ഥ കടമകളെക്കുറിച്ചും അവ ഗുണകരമായി വിനിയോഗിക്കുന്നതിനെക്കുറിച്ചും ബിസിനസുകാരന് ഉള്‍ക്കാഴ്ച ഉണ്ടായിരിക്കണം.\nബിസിനസിന്റെ ദൈനംദിന ഇടപാടുകള്‍ക്കായി തൊഴിലാളികളെ നിയമിക്കുകയും അതില് നിരന്തരം ഇടപെട്ട് സമയം പാഴാക്കുകയും ചെയ്യുന്ന ഉടമസ്ഥര് തിരിച്ചറിയേണ്ടുന്നത് തൊഴിലാളികള് ചെയ്യുന്ന ജോലികള് എടുക്കുവാനല്ല തങ്ങള് സ്ഥാപനത്തില് ഇരിക്കുന്നത് എന്നുള്ളതാണ്. അനാവശ്യവും തങ്ങള് ഇടപെടേണ്ടാത്തതുമായ വ്യവഹാരങ്ങളില് ഇടപെടുമ്പോള് അവരുടെ വിലപ്പെട്ട സമയം അപഹരിക്കപ്പെടുന്നു. ഈ നിമിഷങ്ങളുടെ മൂല്യം നഷ്ട്ടത്തിലേക്ക് കൂട്ടിച്ചേര്‍ക്കപ്പെടുന്നു. താക്കോല് സ്ഥാനങ്ങളില് തൊഴിലാളികളെ നിയമിക്കുകയും അവരുടെ പ്രവര്‍ത്തനങ്ങളില് ഉടമസ്ഥര്‍ക്ക് നിരന്തരം ഇടപെടേണ്ടിവരികയും ചെയ്യുക എന്ന സ്ഥിതിവിശേഷം സൂചിപ്പിക്കുന്നത് തൊഴിലാളികളുടെ പ്രാപ്തിക്കുറവോ നിപുണതകളുടെ അഭാവമോ ആണ്. അത് നികത്തുവാന് ഉടമസ്ഥര് തങ്ങളുടെ മൂല്യവത്തായ സമയം പാഴാക്കുന്നത് ബിസിനസിന്റെ വളര്‍ച്ചയെ തടുക്കും.\nഉത്പാതനക്ഷമമായി തങ്ങളുടെ സമയം വിനിയോഗിക്കപ്പെടുന്നുണ്ട് എന്ന് ഉടമസ്ഥര് ഉറപ്പുവരുത്തണം. തങ്ങളുടെ സമയം വിനിയോഗിക്കപ്പെടേണ്ട മേഖലകള് മുന്‍കൂട്ടി നിശ്ചയിച്ച് ഓരോ മേഖലയിലും എത്രമാത്രം സമയം ചിലവഴിക്കണമെന്ന് അവര് തീരുമാനിക്കണം. എത്ര സമയം ഓഫീസില് ഉണ്ട് എന്നതിനേക്കാള് എന്തൊക്കെ ഉത്പാതനക്ഷമമായി ചെയ്യുന്നുണ്ട് എന്നതിലാണ് പ്രാധാന്യം. തൊഴിലാളികളുടെ സമയത്തില് അതീവശ്രദ്ധയും തങ്ങള് ചിലവഴിക്കുന്ന സമയത്തില് ശ്രദ്ധയില്ലാതെ വരികയും ചെയ്താല് ബിസിനസിന്റെ ഉത്പാതനക്ഷമത മികച്ച തലത്തിലേക്ക് ഉയര്‍ത്തുവാന് സാധിക്കാതെ വരും.\nനിരന്തരമായ ശ്രദ്ധ നിരന്തരമായ പ്രവര്‍ത്തി\nബിസിനസിന്റെ എല്ലാ മേഖലകളും ഉത്പാതനക്ഷമമാക്കുക എന്നത് നിരന്തരമായ ഒരിക്കലും അവസാനിക്കത്ത ഒരു പ്രവര്‍ത്തിയാണ്. ഉത്പാതനക്ഷമത എന്ന അദൃശ്യകരങ്ങള് ബിസിനസിന്റെ എല്ലാ വശങ്ങളേയും സ്പര്‍ശിക്കുന്നു എന്നുള്ളതാണ് വാസ്തവം. അസംസ്‌കൃതവസ്തുക്കളുടെ വാങ്ങല്, ഉത്പന്നങ്ങളുടെ ഉത്പാതനം, അവയുടെ വിതരണം, ഓഫീസിന്റെ കാര്യനിര്‍വ്വഹണം, വിലപേശലുകള്, ചര്‍ച്ചകള് ഇന്നിങ്ങനെ എല്ലായിടങ്ങളിലും അത് നിലകൊള്ളുന്നു. ഒരു പ്രവര്‍ത്തിമാത്രം ഉത്പാതനക്ഷമമാക്കിയാല് ബിസിനസ് ഉദ്ദേശലക്ഷ്യങ്ങള് സാക്ഷാത്കരിക്കുമോ? തീര്‍ച്ചയായും ഇല്ല. ഓരോ പ്രവര്‍ത്തിയും ഓരോ പ്രക്രിയയും ഉത്പാതനക്ഷമമായി മാറണം. ഇതിനായി നിരന്തരം പരിശ്രമിക്കേണ്ടതുണ്ട്, ശ്രദ്ധ ചെലുത്തേണ്ടതുണ്ട്.\nപാഴായിപ്പോകുന്ന സമയവും പണവും ചരക്കുകളും ശ്രദ്ധയുടെ അഭാവം കൊണ്ടോ ശ്രദ്ധ വ്യതിചലിക്കുന്നത് കൊണ്ടോ സംഭവിക്കുന്നതാണ്. അതുകൊണ്ടുതന്നെ അവയെ തടുക്കുക എന്നത് അസാധ്യമല്ല. ചിലവഴിക്കപ്പെടുന്ന സമയവും പണവും ഫലം നല്‍കുന്നുണ്ടോ എന്ന വിശകലനം ഇതിലേക്ക് ശ്രദ്ധ കൊണ്ടുവരാന് സഹായകരമാകും. ഉത്പാതനക്ഷമത അളക്കുവാനുള്ള അളവുകോലുകള് ബിസിനസില് സൃഷ്ട്ടിക്കപ്പെടണം. അവ നിരന്തരമായ വിശകലനങ്ങള്‍ക്ക് വിധേയമാകണം. വിഭവങ്ങളെ ചൂഷണം ചെയ്യുക എന്നതിലുപരി അവയുടെ ശരിയായ വിനിയോഗത്തിലായിരിക്കണം ഉടമസ്ഥരുടെ കണ്ണുകള്. ഒരു തൊഴിലാളിയെ അയാള്‍ക്ക് അനുവദിക്കപ്പെട്ടതിനേക്കാള് കൂടുതല് സമയം പണിയെടുപ്പിക്കാതെ അയാളുടെ അനുവദനീയമായ സമയത്ത് ശരിയായ ഉത്പാതനക്ഷമത ഉറപ്പുവരുത്തുന്നതാണ് ബിസിനസിന്റെ ശരിയായ രീതി.\nഉത്പാതനക്ഷമതയിലൂന്നിയ ഒരു ബിസിനസ് സംസ്‌ക്കാരം രൂപപ്പെടേണ്ടതുണ്ട്. ഇന്ന് ചെറിയൊരു സ്ഥലത്ത് ഒതുങ്ങിയ ഒരു വിപണിയല്ല ബിസിനസുകള്‍ക്കുള്ളത്. ലോകം മുഴുവന് ഒരൊറ്റ വിപണിയായി രൂപാന്തരത്വം സംഭവിച്ചുകഴിഞ്ഞു. ഇത്തരമൊരു മാറ്റം കൊണ്ടുതന്നെ മത്സരങ്ങളും വര്‍ദ്ധിച്ചു കഴിഞ്ഞു. നാം നിര്‍മ്മിക്കുന്ന ഒരു ഉത്പന്നത്തിന് ഒരെതിരാളി ഉയരുന്നത് മറ്റേതെങ്കിലും രാജ്യത്ത് നിന്നാവാം. മത്സരങ്ങളുടെ ലോകത്ത് ചിലവ് കുറച്ച് പരമാവധി ഉത്പാതനക്ഷമത കൈവരിക്കുവാന് സാധിച്ചില്ല എങ്കില് ഒരു ബിസിനസിനും പിടിച്ചുനില്‍ക്കുവാന് കഴിയുകയില്ല. ഏതൊരു ബിസിനസിന്റെയും ജീവിതദൈര്‍ഘ്യം കുറഞ്ഞു എന്നതാണ് പേടിപ്പെടുത്തുന്ന വസ്തുത. നാം നിര്‍മ്മിക്കുന്നതിനേക്കാള് മികച്ച ഉത്പന്നം ഏതൊരു നിമിഷവും വിപണിയിലെത്താം. നാം ഉപയോഗിക്കുന്നതിനേക്കാള് മികച്ചൊരു സാങ്കേതികത ഇതൊരു നിമിഷവും വിപണിയിലെത്താം. ഇതൊരു യാഥാര്‍ത്ഥ്യമാണ്.\nഉത്പാതനക്ഷമതയില് ശ്രദ്ധപതിപ്പിക്കാത്ത, ഗൗരവം കാണാത്ത ബിസിനസുകള് വിപണിയില് നിന്ന് പുറംതള്ളപ്പെടും. മൂലധനത്തിന്റെ പാഴ്ച്ചിലവ് ബിസിനസിന്റെ അടിവേരുകള് തോണ്ടും. പണത്തിന്റെ മൂല്യത്തിനനുസരിച്ചുള്ള വിനിയോഗത്തിനനുസരിച്ചുള്ള ഒരു പ്രസ്ഥാനമാക്കി ബിസിനസിനെ വളര്‍ത്തുവാന് നമുക്ക് സാധിക്കണം. ബിസിനസുകളുടെ ആയുര്‍ദൈര്‍ഘ്യം കുറഞ്ഞുകൊണ്ടിരിക്കുന്ന ആധുനിക കച്ചവടസമൂഹത്തില് മൂലധനത്തിന്റെ അനാവശ്യവിനിയോഗവും ഉത്പാതനക്ഷമതയുടെ കുറവും ബിസിനസുകളെ പ്രശ്‌നങ്ങളിലേക്ക് തള്ളിയിടും. എന്തുകൊണ്ട് ഒരു ബിസിനസ് പ്രശ്‌നത്തിലാകുന്നു എന്ന് ചോദിച്ചാല് ആദ്യം നാം വിരല് ചൂണ്ടേണ്ടത് അതിന്റെ ഉത്പാതനക്ഷമതയില് സംഭവിക്കുന്ന പോരായ്മകളിലേക്കാണ്.\nജോലി ചെയ്യുവാനായി മാത്രം ജീവിക്കരുത്


ODIYAN | ഒടിയനും വന്യമൃഗവുമായുള്ള യുദ്ധമൊരുക്കാൻ പീറ്റർ ഹെയിൻ വീണ്ടും ലാലിനൊപ്പം ചേരും; പുലി മുരകനിലെ സൂപ്പർ ജോഡികൾ വീണ്ടും ഒന്നിക്കുന്നു; ഒടിയന്റെ കഥയിൽ ശ്രീകുമാർ മേനോൻ ഒളിപ്പിച്ചു വച്ചിരിക്കുന്നത് എന്ത്? - MarunadanMalayali.com\nഒടിയനും വന്യമൃഗവുമായുള്ള യുദ്ധമൊരുക്കാൻ പീറ്റർ ഹെയിൻ വീണ്ടും ലാലിനൊപ്പം ചേരും; പുലി മുരകനിലെ സൂപ്പർ ജോഡികൾ വീണ്ടും ഒന്നിക്കുന്നു; ഒടിയന്റെ കഥയിൽ ശ്രീകുമാർ മേനോൻ ഒളിപ്പിച്ചു വച്ചിരിക്കുന്നത് എന്ത്?\nAugust 12, 2017 | 09:31 AM IST | Permalink\nകൊച്ചി: മോഹൻലാലും പുലിയുമായുള്ള യുദ്ധമായിരുന്നു പുലിമുരുകൻ. മലയാളത്തിലെ ഏക്കാലത്തേയും വലിയ ഹിറ്റിന് ശേഷം മൃഗ വേട്ടയ്ക്ക് വേണ്ടും ലാലെത്തുന്നു. ശ്രീകുമാർ മേനോന്റെ പുതിയ ചിത്രത്തിലും മൃഗങ്ങളുമായി ലാൽ പോരിൽ ഏർപ്പെടും. ആക്ഷൻ കൊറിയോഗ്രാഫർ പീറ്റർ ഹെയിനാണ് ഈ സൂചന നൽകുന്നത്.\nപുലിമുരുകനെ സൂപ്പറാക്കിയത് ഹെയിനായിരുന്നു. ആക്ഷൻ ഡയറക്ടറുടെ പ്രതീക്ഷയ്‌ക്കൊപ്പിച്ച് ലാൽ അഭിനയിച്ചു തകർത്തു. വീണ്ടും മോഹൻലാൽ ചിത്രത്തിൽ പീറ്റർ ഹെയിൻ വരികയാണെന്ന് വാർത്തകൾ വന്നിരുന്നു. വി എ ശ്രീകുമാർ മേനോൻ സംവിധാനം ചെയ്യുന്ന മോഹൻലാലിന്റെ പുതിയ സിനിമയാണ് ഒടിയൻ. ചിത്രത്തിന്റെ ആദ്യഭാഗം ഈ മാസം 24 ന് വാരണാസിയിൽ ആരംഭിക്കാൻ പോവുകയാണ്. ഇതിലും മൃഗങ്ങൾ കേന്ദ്രസ്ഥാനത്തുണ്ടാകും.\nഒടി വിദ്യ പ്രയോഗിക്കുന്ന ഒടിയന്മാരുടെ കഥ പറയുന്ന ചിത്രത്തിൽ വ്യത്യസ്ത മൃഗങ്ങളെ ഉൾപ്പെടുത്താൻ പോവുകയാണെന്നാണ്. ഇത് തന്നെയാകും സിനിമയുടെ പ്രധാന ഹൈലൈറ്റ് എന്നാണ് സൂചന.


രണ്ട് ഗമണ്ടന്മാര്‍ക്കൊപ്പം ഒരു മണ്ടനും ! | മനോരാജ്യത്തിലെ തോന്ന്യാക്ഷരങ്ങള്....!!!\nഅങ്ങനെ അനേകം ഇന്റര്‍വ്യൂകളില് ഉദ്യോഗാര്‍ത്ഥിയായി പങ്കെടുത്ത ഞാന് ഒരു സര്‍ക്കാര് സ്ഥാപനത്തിലേക്കുള്ള ഇന്റര്‍വ്യൂ ബോര്‍ഡില് ആദ്യമായി മെമ്പറായി.സെലക്ട് ചെയ്യപ്പെട്ടവരുടെ ലിസ്റ്റിനടിയില് രജിസ്ട്രാറുടെയും പ്രിന്‍സിപ്പാളിന്റേയും ഒപ്പിനടുത്ത് എന്റെ പൊട്ട ഒപ്പും ചാര്‍ത്തി.\nഅതേയ്... അടുത്ത ഇന്‍റര്‍വ്യൂവിന് നമ്മുടെ ഒരു പയ്യന് ഉണ്ടാവും. അവനെ ഒന്ന്... കാണേണ്ട രീതിയില് നമുക്ക് കാണാം... യേത്..?\nസ്ന്തോഷകരമായ അനുഭവത്തിനു ആശംസ്കള്.\nWednesday, January 19, 2011 10:48:00 PM\nഅല്ലേലും രണ്ടു ഗമാണ്ടാന്മാര്‍ക്കൊപ്പം ഒരു ....... ആവശ്യം തന്നെയല്ലേ..?\nഅസൂയ കൊണ്ടു പറഞ്ഞതാ ട്ടോ...അപ്പൊ നമ്മുടെ നാട്ടിലേക്കാനല്ലേ...പയ്യന്നൂര്‍ക്ക്...\nWednesday, January 19, 2011 11:36:00 PM\nഎന്നെ കൂടാതെ ബൂലോഗത്ത് വേറൊരു മണ്ടൻ ആരാന്ന് നോക്കാൻ വന്നതാട്ടാ...\nഇദ്ദേഹം മണ്ടനൊന്നുമല്ല കേട്ടൊ...\nവിനയം കൊണ്ട് കിരീടം വെച്ച ഒരു എമണ്ടൻ തന്നെ..!\nThursday, January 20, 2011 1:17:00 AM\nഎത്രയാ റേറ്റ് ?പറയാന് മടിക്കണ്ടാട്ടോ ..തരാന് ആളുകള് ക്യു നില്‍ക്കുകയല്ലേ ?!!\nഎല്ലാവരും കച്ചവടം ഉറപ്പിക്കുകയാണല്ലോ ??\nആളവന്‍താന്...അവന് താന് ആളവന്.പിന്നെ അങ്ങനെ കണ്ടിട്ടൊന്നും ഒരു കാര്യോം ല്ല.മെറിറ്റ് ആണ് മാനദണ്ഠം.ഇവിടെ അതും നടക്കോ എന്നൊന്ന് നോക്കട്ടെ.\nജസ്മിക്കുട്ടി...അതെ ഇനി പയ്യന്നൂരും ഒന്ന് നന്നാക്കട്ടെ!\nമുരളിയേട്ടാ...എ മണ്ടന് എന്നാല് ബിലാത്തിയില് ഒരു മണ്ടന് എന്നു തന്നെയല്ലേ?\nരമേശ് ...അതെ, പറഞ്ഞാല് അത് കുറഞ്ഞു പോയാലോ ? ആള്‍ക്കാരുടെ ചിന്ത പോകുന്ന പോക്ക് അല്ലേ?\nഫൈസു ... ഇപ്പോള് ഇതാണ് കേരളത്തിന്റെ അവസ്ഥ എന്ന് മാത്രം മനസ്സിലാക്കുക.\nഅല്ല മാഷേ ,ഇത്തിരി തള്ള് കൂടുതലാ ല്ലേ .\nഎന്തൊരു വിനയം ,എനിക്കിഷ്ട്ടപെട്ടു\nThursday, January 20, 2011 1:01:00 PM\nമാഷേ.. ‘മണ്ടന്‘ വിഗ്രഹിച്ചാല് മണ്ടയുള്ളവന് എന്നല്ലേ....\nഅടുത്ത ഇന്റർവ്യൂന് പൊകുന്ന ഉദ്യോഗാര്‍ത്ഥികളോട്\n‘അരീക്കോടൻ ബ്ലോഗിലെ പുലിയാണ് കെട്ടൊ\nകണ്ടറിഞ്ഞ് വച്ച് കാച്ച്..\nThursday, January 20, 2011 7:14:00 PM\nഅടുത്ത സെന്റെര് വെക്കം പറ... :)\nഎന്‍റെമോനെ ഇന്ടര്‍വ്യൂനു വിടുമ്പോള് നേരത്തെ വിളിച്ചരിയിക്കാം...\nഇത്രേം വല്യ സ്ഥാനത്തിരുന്നിട്ട്,,ഗമണ്ടന് മാരുടെ ഇടയില് ഒരു പൊട്ടന് എന്നൊന്നും പറയല്ലേ മാഷേ..\nഅനിഷ്...മനോരാജ്യത്തിലെ തോന്ന്യാക്ഷരങ്ങളിലേക്ക് സ്വാഗതം.തള്ള് മനസ്സിലായില്ല.\nകൂംസ്...വിഗ്രഹിച്ചാല് അങ്ങനെയാവട്ടെ (സത്യത്തില് എന്താവും എന്ന് എനിക്കറിയില്ല)\nഒഎബിക്കാ...പുലി സിംഹം കടുവ എന്നൊന്നും പറഞ്ഞ് പിള്ളേരെ പേടിപ്പിക്കണ്ടട്ടോ.ഇപ്പോ അതൊന്നും ഏശൂല.\nകൂതറ...മിക്കവാറും അരണയുടെ കുളം - എറണാകുളം\nഎക്സ്പ്രവാസിനി...അന്ന് മിക്കവാറും ഞാന് ഔട്ട് ഓഫ് റേഞ്ച് ആയിരിക്കും.\nമാഷേ, സന്തോഷമുള്ള കാര്യം തന്നെ.വിനയവും ഇഷ്ടപ്പെട്ടു. പക്ഷേ ഒരു സംശയം. ഇന്റർവ്യൂവർ ആകുന്ന വിവരം പൊതുവായ വേദികളിൽ അവതരിപ്പിക്കാമോ?\n(സർക്കാർ കാര്യങ്ങളെക്കുറിച്ചെന്റെ അറിവ് പൂജ്യത്തിൽ താഴെയാണ്.)\nFriday, January 21, 2011 8:18:00 PM\n"അവസരങ്ങള് വാതിലില് മുട്ടുമ്പോള് പുറം കാല് കൊണ്ട് തൊഴിക്കുന്നവന് പടുവിഡ്ഡി തന്നെ"\n(അവസരങ്ങള് പലപ്പോഴും നമ്മുടെ വാതിലില് മുട്ടും. പക്ഷെ മിക്കപ്പോഴും നാം വീട്ടില് ഉണ്ടായിരിക്കുകയില്ല)\n‘എന്റുമ്മേ , ഈ രണ്ട് ഗമണ്ടന്മാര്‍ക്കൊപ്പം ഇരുന്ന് ചോദ്യം ചോദിക്കേണ്ടത് ഈ മണ്ടനും!’\nമണ്ടന് എന്ന വാക്കിനു കശണ്ടിത്തല എന്നര്‍ത്ഥമുണ്ടോ മാഷേ? :)\nഒപ്പിന്റെ ആവശ്യമുണ്ടെങ്കില് ഒന്നെനിക്കും തന്നേക്കണേ.. !\nസതീഷ്...വളരെക്കാലത്തിന് ശേഷം കണ്ടതില് വളരെ സന്തോഷം.പറഞ്ഞത് ശരിയാണ്.പക്ഷേ ഇത് കോണ്ട്രാക്ട് അടിസ്ഥാനത്തിലുള്ള നിയമനങ്ങള് മാത്രമാണ്.പി.എസ്.സി പോലെയുള്ളതാണെങ്കില് ലീക്ക് ചെയ്യാന് പാടില്ല.അത്തരമൊന്ന് ഇന്നും ഞാന് പുറത്ത് പറയാതെ കീപ് ചെയ്യുന്നു.\nഇസ്മായില്...നാം അപ്പോഴൊക്കെ കുളിമുറിയില് ആയിരിക്കും അല്ലെങ്കില് ഗള്‍ഫില്!!!\nവാഴേ...ഉപ്പിന്റെ ആവശ്യം വന്നാലും തരാം.\nഇങ്ങളും ചോദ്യം ചോദിച്ചോ അവരോട്....?\nഒരു പൂച്ച. അതിനു മുന്നില് രണ്ടു കൊട്ട.\nഒരു കൊട്ടയില് പച്ച മീന്\nമറു കൊട്ടയില് ഉണക്കമീന്..\nപൂച്ച ഏത് മീനെടുക്കും...?\nഇങ്ങനെയാണോ ചോദിച്ചത്...(മാഷെ...ചുമ്മാ പറഞ്ഞതാട്ടോ...?)\n(ആത്മ പ്രശംസ നന്നല്ല)\nThursday, January 27, 2011 12:28:00 PM\nറിയാസേ...ആ ചോദ്യം കടാപുറത്തുള്ളവരോടേ പറ്റൂ!\nMonday, January 31, 2011 3:20:00 PM


സ്തനാര്‍ബുദം സംബന്ധിച്ച ചില അബദ്ധ ധാരണകള് | Lies women are told about breast cancer - Malayalam BoldSky\n» സ്തനാര്‍ബുദം സംബന്ധിച്ച ചില അബദ്ധ ധാരണകള്\nPublished: Thursday, April 14, 2016, 15:00 [IST]\nഡോക്ടര്‍മാര് നേരത്തെ കണ്ടെത്തിയാലും ഇല്ലെങ്കിലും എട്ടില് ഒരു സ്ത്രീക്ക് വിതം ഇന്ന് സ്തനരാ‍ബുദം കണ്ടെത്തുന്നുണ്ട്. ഈ കണക്കുകളില് മാറ്റം വരുത്തുന്നതിന് നമ്മള് സ്തനാര്‍ബുദം സംബന്ധിച്ച ചില സാധാരണമായ തെറ്റിദ്ധാരണകള് മാറ്റേണ്ടതുണ്ട്.\nസ്തനാര്‍ബുദ പരിശോധന തനിയെ നടത്താം\nകാലങ്ങളായി നിലനില്‍ക്കുന്ന സ്തനാര്‍ബുദം സംബന്ധിച്ച ചില തെറ്റിദ്ധാരണകളെ സംബന്ധിച്ച് അറിയുക. സ്തനാര്‍ബുദം ഇന്നത്തെ കാലത്ത് ഏറ്റവും കൂടുതല് ഭയക്കേണ്ട സ്ത്രീരോഗങ്ങളില് ഒന്നാണ്. ഇതിനെക്കുറിച്ച് നിലനില്‍ക്കുന്ന ചില തെറ്റിദ്ധാരണകള് ഉണ്ട്. അവ എന്തൊക്കെയെന്ന് നോക്കാം.\nസ്തനാര്‍ബുദം പാരമ്പര്യമായേ ഉണ്ടാകൂ\n10 ശതമാനം സ്തനാര്‍ബുദ രോഗികളില് മാത്രമേ കുടുംബത്തില് സ്തനാര്‍ബുദമുള്ളതായി കണ്ടെത്തിയിട്ടുള്ളൂ. 70 ശതമാനം സ്ത്രീകള്‍ക്കും അത്തരം തിരിച്ചറിയാവുന്ന അപകടസാധ്യതകളൊന്നും കണ്ടെത്തിയിട്ടില്ല.\nപ്ലാസ്റ്റിക് സര്‍ജറി സ്തനാര്‍ബുദത്തിന് കാരണമാകും\nപ്ലാസ്റ്റിക് സര്‍ജറിയും സ്തനാര്‍ബുദവും തമ്മില് ബന്ധമുള്ളതായി ഒരു തെളിവും കണ്ടെത്തിയിട്ടില്ല. സാധാരണ മാമോഗ്രാമുകള് എല്ലായ്പ്പോഴും ഫലപ്രദമാകില്ല, അതേപോലെ സ്തനം മാറ്റിവെയ്ക്കലിലും. ഇത്തരം സ്ത്രീകള്‍ക്ക് കൂടുതലായ എക്സ്-റേകള് ആവശ്യമായി വരാം. എന്നാല് ഈ നടപടികള് സ്തനാര്‍ബുദത്തില് നേരിട്ട് സ്വാധീനം ചെലുത്തില്ല.\nചില ദുര്‍ഗന്ധ നാശിനികളില് ഉപയോഗിക്കുന്ന പ്രിസര്‍വേറ്റീവായ പാരാബെന്നുകളുടെ അവശിഷ്ടങ്ങള് സ്തനാര്‍ബുദ കോശങ്ങളില് കണ്ടെത്തിയതായി ചില പഠനങ്ങളില് കാണിക്കുന്നു. എങ്ങനെയാണ് പാരാബെന് ട്യൂമറിലെത്തുന്നത് എന്നത് സംബന്ധിച്ച് കണ്ടെത്തിയിട്ടില്ല. പാരബെന്നുകള് ഈസ്ട്രജന് അളവ് വര്‍ദ്ധിപ്പിക്കുമെന്നും അത് വര്‍ദ്ധിച്ച സ്തനാര്‍ബുദ സാധ്യതയ്ക്ക് കാരണമാകുമെന്നുള്ളതില് നിന്നാവും മിക്കവാറും ഈ അനുമാനം ഉണ്ടായത്. എന്നാല് ഇത് ഒരു പ്രസക്തമായ ഘടകമല്ല.\nചെറിയ സ്തനങ്ങളുള്ള സ്ത്രീകള്‍ക്ക് സ്തനാര്‍ബുദ സാധ്യത കുറവാണ്\nഇത് ഒരു വസ്തുതയായി കണക്കാക്കുന്നുണ്ടെങ്കിലും സ്തനത്തിന്‍റെ വലുപ്പം ക്യാന്‍സറിന് കാരണമാകില്ല. മാമോഗ്രാം, എംആര്‍ഐ പോലുള്ള സ്തനപരിശോധനകള് വലിയ സ്തനങ്ങളുള്ള സ്ത്രീകളില് നടത്തുന്നത് വിഷമകരമായതിനാലാവാം ഈ തെറ്റിദ്ധാരണ ഉണ്ടായത്.\nസ്തനാര്‍ബുദം ഒരു മുഴയുടെ രൂപത്തിലാണ് ആരംഭിക്കുക\nആരംഭത്തില് തന്നെ രോഗ നിര്‍ണ്ണയം നടത്തുന്നതിനും അതിജീവിക്കുന്നതിനും സ്വയം പരിശോധന നിര്‍ണ്ണായകമാണ്. മുഴകള് ആരംഭത്തിലോ, വര്‍ദ്ധിച്ച അവസ്ഥയിലോ കാണപ്പെടാം. എന്നാല് എല്ലാ മുഴകളും ക്യാന്‍സറല്ല, ക്യാന്‍സറുകളെല്ലാം മുഴകളുടെ രൂപത്തിലുമല്ല.\nമാസ്റ്റെക്ടമി സ്തനാര്‍ബുദം വീണ്ടും ഉണ്ടാകുന്നത് തടയുന്നു\nപലരും വിശ്വസിക്കുന്നുണ്ടെങ്കിലും ദൗര്‍ഭാഗ്യവശാല് മാസ്റ്റെക്ടമി രണ്ടു തവണ ചെയ്താലും പരിഹാരം ലഭിക്കണമെന്നില്ല. ഗുരുതരമായ മുഴയുള്ള ഒരു സ്തനം നീക്കം ചെയ്താലും രോഗം മടങ്ങി വരാന് 3-4 ശതമാനം സാധ്യതയുണ്ട്. മാസ്റ്റെക്ടമിയും സ്തനസംരക്ഷണ മാര്‍ഗ്ഗവും സ്വീകരിക്കുന്ന സ്ത്രീകളിലും ഈ അതിജീവന തോത് തുല്യമാണ്.\nRead more about: breast cancer cancer health women സ്താനാര്‍ബുദം ആരോഗ്യം ക്യാന്‍സര് സ്ത്രീ\nWhile 1 in 8 women will be diagnosed with breast cancer, early detection helps treat the disease. However, beware of these misconceptions doing the rounds\nStory first published: Thursday, April 14, 2016, 15:00 [IST]\nApr 14, 2016 ലെ വാര്‍ത്തകള്


Roma, Mammootty, Actress, Bombay March 12, Face to Face, റോമ, മമ്മൂട്ടി, നടി, ബോംബെ മാര്‍ച്ച് 12, ഫെയ്‌സ് ടു ഫെയ്‌സ് - Malayalam Filmibeat\nമമ്മൂട്ടിയുടെ നായികയാവാത്തതില് നിരാശയില്ല: റോമ\n| Published: Thursday, July 19, 2012, 11:45 [IST]\nബാബുജനാര്‍ദ്ദനന്റെ ബോംബെ മാര്‍ച്ച് 12 എന്ന ചിത്രത്തില് മമ്മൂട്ടിയുടെ നായികയായെത്തിയ റോമ വീണ്ടും സൂപ്പര്‍താര ചിത്രത്തിന്റെ ഭാഗമാവുകയാണ്. എംവി വിനു സംവിധാനം ചെയ്യുന്ന ഫെയ്‌സ് ടു ഫെയ്‌സ് എന്ന ചിത്രത്തിലാണ് മമ്മൂട്ടിയും റോമയും വീണ്ടും ഒന്നിക്കുന്നത്.\nഎന്നാല് ചിത്രത്തില് താന് മമ്മൂട്ടിയുടെ നായികയല്ലെന്ന് റോമ പറയുന്നു. ചിത്രത്തില് തനിക്ക് നല്ലൊരു റോളാണ് ലഭിച്ചിരിക്കുന്നത്. കഥാഗതിയില് നിര്‍ണ്ണായകമായ വഴിത്തിരിവുണ്ടാക്കുന്ന തരത്തിലുള്ള ഒരു കഥാപാത്രമാണ്. ചിത്രത്തിലെ നായികാപദവി ലഭിക്കാത്തതിനെ കുറിച്ചുള്ള ചോദ്യത്തിന് അതില് തനിക്കൊട്ടും വിഷമമില്ലെന്നായിരുന്നു നടിയുടെ മറുപടി.\nട്രാഫിക്, ചാപ്പകുരിശ്, ഗ്രാന്റ്മാസ്റ്റര് എന്നീ സിനിമകളിലൊക്കെ താന് കൈകാര്യം ചെയ്ത വേഷങ്ങള് ശ്രദ്ധിക്കപ്പെട്ടു. എന്നാല് അവയൊന്നും തന്നെ നായികാകഥാപാത്രങ്ങളായിരുന്നില്ല. ഈ മൂന്ന് സിനിമകളുടേയും ഭാഗമാവാന് കഴിഞ്ഞതില് തനിക്ക് സന്തോഷമുണ്ട്. നല്ല റോളുകളിലൂടെ മലയാള സിനിമയില് തന്റെ സാന്നിധ്യം അറിയിക്കാനാണ് താത്പര്യം-നടി പറയുന്നു. എന്തായാലും പുതിയ ചിത്രത്തിലെ റോമയുടെ വേഷവും പ്രേക്ഷകശ്രദ്ധ നേടട്ടെ എന്നാശംസിക്കാം.\nRead more about: roma mammootty actress bombay march 12 face to face റോമ മമ്മൂട്ടി നടി ബോംബെ മാര്‍ച്ച് 12 ഫെയ്‌സ് ടു ഫെയ്‌സ്\nAnd now, actress Roma is ready to share screenspace with Mammootty again\nStory first published: Thursday, July 19, 2012, 11:45 [IST]


സിൽവർ ലൈൻ പദ്ധതി; നിലപാട് ആവർത്തിച്ച് വി ഡി സതീശന് - Newscom - Malayalam News\nസിൽവർ ലൈൻ പദ്ധതി; നിലപാട് ആവർത്തിച്ച് വി ഡി സതീശന്\nസിൽവർ ലൈൻ പദ്ധതി കേരളത്തിൽ നടപ്പിലാക്കാൻ അനുവദിക്കില്ലെന്ന് പ്രതിപക്ഷ നേതാവ് വി ഡി സതീശൻ. അതിവേഗ റെയിൽ പദ്ധതി സംസ്ഥാനത്തിന്റെ പാരിസ്ഥിതിക സന്തുലനം തകർക്കുന്നതാണ്. സാമൂഹിക ആഘാത പഠനം പോലും നടത്തിയിട്ടില്ല. വൻതോതിൽ പ്രകൃതി വിഭവങ്ങൾ ചൂഷണം ചെയ്യേണ്ടി വരുമെന്നും\nതിരുവനന്തപുരത്ത് വൃദ്ധയെ മരിച്ച നിലയിൽ കണ്ടെത്തി; മകൾ കസ്റ്റഡിയിൽ\nനിയമസഭ കയ്യാങ്കളി കേസ്; ശിവൻകുട്ടി രാജിവെക്കണമന്ന് യുഡിഎഫ് കൺവീനർ\nശ്രീനാരായണ ദര്‍ശനങ്ങള് ലോകത്തിന് പകര്‍ന്നു നല്‍കിയ മഹാന്: മന്ത്രി റോഷി അഗസ്റ്റിന്


When Salman Khan Defended Aamir Khan When Asked About A Gossip - Malayalam Filmibeat\n| Published: Sunday, August 1, 2021, 11:01 [IST]\nഇന്ത്യന് സിനിമയുടെ സൂപ്പര് താരങ്ങളാണ് ആമിര് ഖാനും സല്‍മാന് ഖാനും. ഇപ്പോള് ഇരുവരും നല്ല സുഹൃത്തുകളാണ്. എന്നാല് കരിയറിന്റെ തുടക്ക കാലത്ത് രണ്ടു പേരും തമ്മില് പരസ്പരം മിണ്ടുക പോലുമില്ലാത്ത സാഹചര്യമുണ്ടായിരുന്നു. എങ്കിലും പലപ്പോഴും ഇരുവരും പരസ്പരം പുകഴത്തി സംസാരിച്ചു കൊണ്ട് രംഗത്ത് എത്തിയിരുന്നു. അത്തരത്തില് ഒരു തവണ ആമിര് ഖാനെക്കുറിച്ചുള്ളൊരു പ്രണയ ഗോസിപ്പിനെ സല്‍മാന് ഖാന് നേരിട്ടതും രസകരമായൊരു ഓര്‍മ്മയാണ്.\nതൊണ്ണൂറുകളുടെ തുടക്കത്തിലായിരുന്നു സംഭവം. ബോളിവുഡ് താരങ്ങളെക്കുറിച്ച് ഗോസിപ്പുകള് പ്രചരിക്കുന്നത് സ്വാഭാവികമാണ്. എത്രത്തോളം സ്വീകാര്യതയുള്ള താരമാണോ അതുപോലെ തന്നെ ഗോസിപ്പുകളും കൂടുന്നത് ബോളിവുഡില് സ്വാഭാവികമായിരുന്നു. ഇങ്ങനെ ആമിറിനെക്കുറിച്ചും ഗോിസിപ്പുകള് അക്കാലത്തുണ്ടായിരുന്നു. അതെക്കുറിച്ചൊരു അഭിമുഖത്തില് ചോദിച്ചപ്പോഴായിരുന്നു സല്‍മാന് ഖാന്റെ രസകരമായ പ്രതികരണം.\n1992 ല് സല്‍മാന് നല്‍കിയൊരു അഭിമുഖത്തിനിടെയായിരുന്നു സംഭവം. ആ സമയത്ത് ആമിര് ഖാന് വിവാഹിതനായിരുന്നു. റീന ദത്തയായിരുന്നു ആമിറിന്റെ ഭാര്യ. ഇരുവരും ചെറുപ്പം മുതലുള്ള പരിചയമായിരുന്നു. പിന്നീട് 2002 ലാണ് ഇവര് പിരിയുന്നത്. ആമിര് ഖാനെക്കുറിച്ച് കേള്‍ക്കുന്ന ഗോസിപ്പുകള് ശരിയാണോ എന്നായിരുന്നു ചോദ്യകര്‍ത്താവിന് അറിയാനുണ്ടായിരുന്നത്. ഇതിന് സല്‍മാന് ഖാന് നല്‍കിയ മറുപടി രസകരവും തനത് ശൈലിയിലുള്ളതുമായിരുന്നു.\nഅത് ആമിറിനെക്കുറിച്ചുള്ളതല്ല. അത് എല്ലാം എന്നെക്കുറിച്ചുള്ളതാണെന്നായിരുന്നു സല്‍മാന് ഖാന് നല്‍കിയ ഉത്തരം. ആമിറിനൊരു ക്ലീന് ഇമേജാണ്. അവന് എങ്ങനെയാണ് അത് മാനേജ് ചെയ്യുന്നത് എന്ന് എനിക്കറിയില്ലെന്നും സല്‍മാന് ഖാന് പറഞ്ഞു. അവന് വിവാഹിതനാണ്. കാണാനും സ്വീറ്റാണ്. ഞാന് എന്റെ ഭാര്യയെ പ്രണയിക്കുന്നു. ഞാനവളെ ഭ്രാന്തമായി സ്‌നേഹിക്കുന്നുവെന്നൊക്കെ പറയും. രക്ഷപ്പെടും. ഇനി അവന് എന്നെ കൊല്ലുമെന്ന് പറഞ്ഞ് പൊട്ടിച്ചിരിക്കുകയായിരുന്നു സല്‍മാന് ഖാന്.\nഎന്നാല് വിടാന് കൂട്ടാക്കാത്ത ചോദ്യകര്‍ത്താവ് എന്തെങ്കിലും ഇല്ലാതിരിക്കുമോ എന്ന് വീണ്ടു ചോദിച്ചു. ഇത്തവണ ഇല്ല എന്ന് സല്‍മാന് ഖാന് തറപ്പിച്ച് പറയുകയായിരുന്നു. രസകരമായ നിമിഷങ്ങളായിരുന്ന്ു ഇത്. അന്ദാസ് അപ്പ്‌ന അപ്പ്‌ന എന്ന ചിത്രത്തിലായിരുന്നു ഇരുവരും അഭിനയിച്ചത്. ബോളിവുഡിലെ കള്‍ട്ട് ക്ലാസിക് കോമഡികളിലൊന്നാണ് സിനിമ. എന്നാല് ഈ സിനിമയുടെ ചിത്രീകരണത്തിനിടെയാണ് ആമിറും സല്‍മാനും തമ്മില് പ്രശ്‌നങ്ങള് ഉടലെടുക്കുന്നത്. ഇനിയൊരിക്കലും സല്‍മാനൊപ്പം അഭിനയിക്കില്ലെന്ന് വരെ ആമിര് ഖാന് തീരുമാനിച്ചിരുന്നു.\nരസകരമായ മറ്റൊരു വസ്തുത ചിത്രത്തിലെ നായികമായ രവീണ ടണ്ടനും കരിഷ്മ കപൂറും പരസ്പരം പ്രശ്‌നങ്ങളുണ്ടായിരുന്നു. ഇതിനാല് ഷൂട്ടിംഗ് സമയത്ത് ആരും പരസ്പരം മിണ്ടുകയുണ്ടായിരുന്നില്ലെന്ന് രവീണ പിന്നീട് പറഞ്ഞിട്ടുണ്ട്. എന്നാല് രവീണയും കരിഷ്മയും തമ്മിലുണ്ടായിരുന്ന പിണക്കം മാറ്റാനായി ആമിറും സല്‍മാനും തന്നെയായിരുന്നു ഇടപ്പെട്ടതുമെന്നതാണ് മറ്റൊരു വസ്തുത. അന്നത്തെ പിണക്കം ആമിറും സല്‍മാന് ഖാനും പരസ്പരം തീര്‍ക്കുന്നത് ആമിര് ഖാന് ആദ്യ വിവാഹം പിരിഞ്ഞതിന് ശേഷമാണ്. തകര്‍ന്നു പോയ തനിക്ക് സല്‍മാന് നല്ലൊരു സുഹൃത്തായി മാറുകയായിരുന്നുവെന്ന് ആമിര് ഖാന് പിന്നീട് പറഞ്ഞിട്ടുണ്ട്.\nAlso Read: ഇറങ്ങി പോകാന് പറയും, നടനാകും മുമ്പ് ചെയ്ത ജോലി; സിനിമയ്ക്ക് മുമ്പത്തെ ആമിറിന്റെ ജീവിതം\nഅതേസമയം ഈയ്യടുത്തായിരുന്നു ആമിര് ഖാനും കിരണ് റാവുവും വിവാഹ ബന്ധം വേര്‍പിരിഞ്ഞത്. 15 വര്‍ഷത്തെ ദാമ്പത്യ ജീവിതത്തിന് ശേഷമാണ് ഇരുവരും പിരിയാന് തീരുമാനിച്ചത്. എന്നാല് തങ്ങള് നല്ല സുഹൃത്തുക്കളായി തന്നെ തുടരുമെന്ന് ഇരുവരും വ്യക്തമാക്കി. ആമിര് ഖാന് അഭിനയിക്കുന്ന പുതിയ സിനിമയായ ലാല് സിംഗ് ഛദ്ദയുടെ ലൊക്കേഷനില് നിന്നുമുള്ള ആമിറിന്റേയും കിരണിന്റേയും ചിത്രങ്ങള് സോഷ്യല് മീഡിയയില് വൈറലായി മാറിയിരുന്നു. ദമ്പതികള്‍ക്ക് ഒരു മകനുണ്ട്.\nWhen Salman Khan Defended Aamir Khan When Asked About A Gossip\nStory first published: Sunday, August 1, 2021, 11:01 [IST]


ടര്‍ക്കി വളര്‍ത്തല്; ആദായകരമായ സംരംഭം - Janayugom Online\nMarch 07, 2020, 10:37 am\nപീലിവിരിച്ചാടുന്ന ചേലൊത്ത മയിൽപോലെ അഴകിന്റെ രൂപമാണ് ടർക്കികൾക്ക്. കേരളത്തിൽ അധികം പ്രചാരം കിട്ടിയിട്ടില്ലാത്ത ടർക്കി വളർത്തൽ മികച്ച ആദായം തരുന്ന ഒരു സംരംഭമാണ്. അതിന് കാരണം മറ്റൊന്നുമല്ല, കോഴി വളർത്തൽ പോലെതന്നെയാണ് ഇവയുടെ പരിപാലനവും. പൗൾട്രി വിഭാഗത്തിൽത്തന്നെ വളരെയധികം വ്യാവസായിക പ്രാധാന്യമുള്ള പക്ഷികളാണ് വാങ്കോഴികൾ അഥവാ കൽക്കം എന്നൊക്കെ നാട്ടിൻപുറത്ത് അറിയപ്പെടുന്ന ടർക്കികൾ. കോഴികളെക്കാൾ വലിപ്പമുള്ള പക്ഷികളാണ് ടർക്കികൾ. നല്ല വളർച്ചയെത്തിയ പൂവൻ ടർക്കികൾക്ക് ഏഴ് കിലോയോളം തൂക്കം വരും. ടർക്കി ഇറച്ചിയിൽ കൊളസ്ട്രോൾ വളരെ കുറവാണ്. മാംസത്തിന്റെ അളവ് കൂടുതലും. കാത്സ്യം, പൊട്ടാസ്യം, മഗ്നീഷ്യം, സിങ്ക്, ഇരുമ്പ് എന്നീ ധാതുക്കുകളാൽ സമൃദ്ധമാണ് ടർക്കി ഇറച്ചി. ടർക്കി പിടകൾ ഏഴ് മാസം പ്രായമാകുമ്പോൾ മുതൽ മുട്ടയിട്ടു തുടങ്ങും. ശരാശരി 80 ഗ്രാം തൂക്കമുണ്ട് ടർക്കി മുട്ടകൾക്ക്. നല്ല തീറ്റക്രമവും കൃത്യമായി പരിപാലനവും നൽകിയാൽ വർഷത്തിൽ നൂറു മുട്ടകൾ വരെ ടർക്കി പിടയിൽ നിന്ന് ലഭിക്കും. കോഴിമുട്ടയേക്കാൾ ഗുണമുള്ള ടർക്കി മുട്ടയിൽ പ്രോട്ടീൻ, കാർബോ ഹൈഡ്രേറ്റ്, മിനറൽ എന്നിവ യഥേഷ്ടമുണ്ട്. ടർക്കികൾക്ക് മാത്രമായി, അവയുടെ പരിപാലനത്തിനും പ്രജനനത്തിനും ഒരു ഫാം തന്നെയുണ്ട് കേരളത്തിലെ മൃഗസംരക്ഷണവകുപ്പിന്റെ കീഴിൽ. കൊല്ലം ജില്ലയിലെ കുരീപ്പുഴയിലാണ് ഈ ഫാം സ്ഥിതി ചെയ്യുന്നത്.\nകേരളത്തിലെ എന്നല്ല ഇന്ത്യയിലെ തന്നെ ഏറ്റവും അധികം ടര്‍ക്കികളുടെ ശേഖരമുള്ള ഫാമാണ് കുരീപ്പുഴ ടര്‍ക്കിഫാം. 1979‑ലാണ് ഈ ഫാം സ്ഥാപിതമായത്. തുടക്കത്തില് എല്ലാത്തരം പക്ഷികളും ഇവിടെ ഉണ്ടായിരുന്നെങ്കിലും കാലക്രമേണ ടര്‍ക്കിഫാം ആയി മാറ്റപ്പെടുകയായിരുന്നു. ആറ് വര്‍ഷങ്ങള്‍ക്ക് മുന്‍പ് വന്ന പക്ഷിപ്പനിയെ തുടര്‍ന്ന് അന്നുണ്ടായിരുന്ന പതിനായിരത്തിലധികം വരുന്ന ടര്‍ക്കി കോഴികളെ നശിപ്പിക്കേണ്ടി വന്നിരുന്നു. അതിനുശേഷം വീണ്ടും ഈ ഫാം പുനരുജ്ജീവിപ്പിച്ച് ഇപ്പോള് ഏതാണ്ട് അയ്യായിരത്തോളം വിവിധ പ്രായത്തിലുള്ള ടര്‍ക്കി പക്ഷികള് ഈ ഫാമിലുണ്ട്. ഇനിയും വികസിപ്പിക്കുക എന്നതാണ് ഫാമിന്റെ ലക്ഷ്യമെന്നും അന്ന് നിന്നുപോയ പല പദ്ധതികളും ഇനി പുനരാരംഭിക്കേണ്ടതുണ്ട് എന്നും കുരീപ്പുഴ ടര്‍ക്കി ഫാമിലെ സീനിയര് വെറ്റിനറി സര്‍ജന് ഡോ. എസ് രാജു പറയുന്നു. ഇറച്ചി പ്രോസസ് ചെയ്ത് വില്ക്കുന്ന സംരംഭം ആരംഭിക്കേണ്ടതുണ്ട്. മുട്ടയുടെ ഉല്പാദനവും വില്പനയും കൂട്ടുക, കൂടുതലായി ടര്‍ക്കി കുഞ്ഞുങ്ങളുടെ വില്പന കൂട്ടുക. എന്നിവയാണ് ഭാവി പരിപാടികള്. ടര്‍ക്കി വളര്‍ത്തല് ഘട്ടം ഘട്ടമായിട്ടാണ് കുരീപ്പുഴ ഫാമില് സജ്ജീകരിച്ചിരിക്കുന്നത്. ബ്രൂഡിംഗ് സ്റ്റേജിലുള്ള കുഞ്ഞുങ്ങളെ ഹാച്ചറിയില് നിന്ന് നേരെ ബ്രൂഡറിലേക്ക് എത്തിക്കുന്ന ആദ്യ ഘട്ടത്തില് വിരിഞ്ഞിറങ്ങിയ കുഞ്ഞുങ്ങള്‍ക്ക് മൂന്ന് ആഴ്ച വരെ ചൂട് കൊടുക്കേണ്ടതായി വരും. ഒരു കുഞ്ഞിന് മൂന്ന് വാട്ട് എന്ന കണക്കിലാണ് ചൂട് കൊടുക്കുന്നത്.\nആദ്യ 3–4 ദിവസം ന്യൂസ് പേപ്പറും തടിച്ചീളുകളും വിരിച്ച് അതിലാണ് കുഞ്ഞുങ്ങളെ ഇടുക. കോഴികുഞ്ഞുങ്ങളെ അപേക്ഷിച്ച് തനിയെ ഭക്ഷണം കഴിക്കാന് ബുദ്ധിമുട്ട് ഉള്ളവരായതിനാല് കളറുള്ള പെബിള്‍സ് വെള്ളപാത്രത്തിലും തീറ്റപ്പാത്രത്തിലും ഇട്ടുകൊടുത്ത് ആകര്‍ഷിച്ചാണ് ഭക്ഷണം കഴിപ്പിക്കുക. ഒരാഴ്ച കഴിയുമ്പോള് 10 കുഞ്ഞിന് ഒരു കോഴിമുട്ട എന്ന കണക്കില് പുഴുങ്ങി പൊടിച്ച് ഭക്ഷണത്തോടൊപ്പം ചേര്‍ത്തുകൊടുക്കും 24 മണിക്കൂറും ചൂടിന്റെ ആവശ്യം മൂന്ന് ആഴ്ച വരെ വേണ്ടി വരും. നല്ല വളര്‍ച്ച കിട്ടാന് വേണ്ടിയാണിത്. ബ്രൂഡര് സ്റ്റേജ് കഴിഞ്ഞ് ഒരു മാസം പ്രായമാകുന്ന കുഞ്ഞുങ്ങളെ അടുത്ത ഷെഡ്ഡിലേക്ക് മാറ്റും. അവിടെ ചൂടിന്റെ ആവശ്യമില്ല. ചെറിയ ശബ്ദമൊക്കെ കേള്‍ക്കുമ്പോള് പേടിക്കുന്നതുകൊണ്ട് രാത്രി സമയം വെളിച്ചം ഇട്ടുകൊടുക്കണം. അല്ലെങ്കില് ഭയന്ന് ഓടുകയും പതുങ്ങുകയും ഒക്കെ ചെയ്യുമ്പോള് മരണം സംഭവിക്കാന് സാധ്യതയുണ്ട്. ഈ പ്രായത്തില് പിടയെയും പൂവനെയും തിരിച്ചറിയാന് പ്രയാസമാണ്. മൂന്ന് മാസം കഴിയുമ്പോഴാണ് ലിംഗനിര്‍ണ്ണയം നടത്താനാകുക. പൂര്‍ണ്ണവളര്‍ച്ചയെത്തിയ പൂവനെയും പിടയെയും പ്രത്യേക ഷെഡ്ഡില് പാര്‍പ്പിക്കും. ബ്രീഡിംഗ് സ്റ്റോക്ക് എന്ന് പറയുന്ന അക്കൂട്ടത്തില് അഞ്ച് പിടയ്ക്ക് 1 പൂവന് എന്ന അനുപാതത്തിലാണ് ടര്‍ക്കികളെ പാര്‍പ്പിക്കുക. അങ്ങനെ ലഭിക്കുന്ന മുട്ടകള് ഇങ്ക്വുബേറ്ററില് വിരിയിച്ചെടുക്കും. 29 ദിവസമാണ് മുട്ട വിരിയാന് എടുക്കുന്ന ദിവസങ്ങള്. 24 ദിവസം ഇങ്ക്വുബേറ്ററില് വച്ച മുട്ടകള് പിന്നീട് ഹാച്ചറിയിലേക്ക് മാറ്റും. ബ്രോഡ്ബ്രെസ്റ്റഡ് ബ്രോണ്‍സ്, ലാര്‍ജ് വെെറ്റ്, ബെല്‍റ്റ്സ് വില്ലെ സ്മോള് വെെറ്റ് എന്നിങ്ങനെ മൂന്നിനങ്ങളാണ് കുരീപ്പുഴ ടര്‍ക്കി ഫാമില് ഉള്ളത്.\nതുറസ്സായ സ്ഥലമാണ് ടര്‍ക്കി വളര്‍ത്തലിന് അനുയോജ്യം. നല്ല വായൂ സഞ്ചാരവും അഴുക്കുചാല് സൗകര്യവുമുള്ള രീതിയില് ടര്‍ക്കികള്‍ക്ക് കൂടു പണിയാം. എളുപ്പം വൃത്തിയാക്കുന്ന രീതിയില് ആയിരിക്കണം തറ. കോഴികളെ അപേക്ഷിച്ച് വളരെ വേഗം വലിപ്പം കൂടുന്ന പക്ഷികളാണ് ടര്‍ക്കികള്. അതുകൊണ്ടുതന്നെ നല്ല രീതിയില് തീറ്റയും ഇവയ്ക്ക് വേണ്ടി വരും. തീറ്റച്ചിലവ് കുറയ്ക്കുന്നതിനായി പച്ചപ്പുല്ല് അരിഞ്ഞു നല്‍കിയാല് ടര്‍ക്കികള് സംതൃപ്തരാകും. അതേസമയം ഇവയെ പറമ്പിലൊക്കെ തുറന്നുവിട്ടാല് പച്ചപ്പുള്ള എല്ലാ സസ്യങ്ങളും ഇവ കൊത്തി തിന്നു തീര്‍ത്തേക്കാം എന്നൊരു പ്രശ്നമുണ്ട്. ടര്‍ക്കി വളര്‍ത്തലില് ഏറ്റവും കൂടുതല് ശ്രദ്ധിക്കേണ്ടതും ഇതുതന്നെ. അതുകൊണ്ട് തന്നെ തുറസായ സ്ഥലം തിരഞ്ഞെടുത്താലും ഫെന്‍സിംഗും വലയുമൊക്കെ ഇട്ടുകൊടുക്കണം. 50 ടര്‍ക്കികളെ വരെ ചെറിയ ഒരു യൂണിറ്റില് വളര്‍ത്താന് സാധിക്കും. കോഴിത്തീറ്റയ്ക്കും പച്ചപ്പുല്ലിനും പുറമേ മറ്റ് പച്ചക്കറി, ഭക്ഷ്യ അവശിഷ്ടങ്ങളും ടര്‍ക്കികള്‍ക്ക് നല്‍കാം. ടര്‍ക്കിപ്പിടകള് ഏഴ് മാസം മുതല് മുട്ടയിട്ട് തുടങ്ങും. ഇറച്ചിക്കാണെങ്കില് നാല് മുതല് അഞ്ച് മാസത്തിനുള്ളില് ഉപയോഗിക്കുന്നതാണ് നല്ലത്. ഏറ്റവും സ്വാദിഷ്ടമായ ഇറച്ചി ലഭിക്കുന്നത് ഈ പരുവത്തില് എത്തുമ്പോഴാണ്. അഞ്ച് മാസത്തിനുള്ളില് ഇറച്ചിക്ക് ടര്‍ക്കി പാകമാകും എന്നതുകൊണ്ടുതന്നെ സംരംഭകര്‍ക്ക് വരുമാനവും വന്നുതുടങ്ങും. കര്‍ഷകര്‍ക്ക്, ടര്‍ക്കി ഇറച്ചിയുടെയും മുട്ടയുടെയും വിപണനത്തിന് ആവശ്യമായ എല്ലാവിധ സഹായങ്ങളും കുരീപ്പുഴ ടര്‍ക്കി ഫാം ചെയ്തുകൊടു‌ക്കും.\nമണ്ണൂത്തി വെറ്ററിനറി കോളജിലെ മീറ്റ് പ്ലാന്റ്, കൂത്താട്ടുകളും മീറ്റ് പ്രൊഡക്ട്സ് ഓഫ് ഇന്ത്യ എന്നീ സ്ഥാപനങ്ങള്‍ക്ക് ആവശ്യമായ ടര്‍ക്കി ഇറച്ചി എത്തിച്ചു നല്‍കുന്നതും കുരീപ്പുഴ ഫാമില് നിന്നാണ്. ടര്‍ക്കിയുടെ മുട്ട രണ്ട് രീതിയിലാണ് വില്പന നടത്തുന്നത് ഭക്ഷ്യയോഗ്യമായ മുട്ടകള്‍ക്ക്9രൂപയും കൊത്തുമുട്ടകള് അഥവാ വിരിയുന്ന മുട്ടകള്‍ക്ക് 35 രൂപയുമാണ് വില. ഒരു ദിവസം പ്രായമായ കുഞ്ഞുങ്ങള് 62 രൂപയ്ക്ക് ലഭിക്കും. ഒരു മാസം പ്രായമായ കുഞ്ഞുങ്ങള്‍ക്ക് 140 രൂപയാണ് ഇപ്പോഴത്തെ വില. ബ്രൂഡിംഗ് പിരീഡ് കഴിഞ്ഞ കുട്ടികള്‍ക്കാണ് ഏറ്റവും അധികം ആവശ്യക്കാര്. കാരണം ചൂടുകൊടുത്ത് വളര്‍ത്തേണ്ടവ ആയതിനാല് മികച്ച പരിചരണം ആവശ്യമാണ്. കുറച്ചുകൂടി മുതിര്‍ന്ന രണ്ട് മാസം പ്രായമായ കുഞ്ഞുങ്ങള്‍ക്ക് 190 രൂപയുമാണ് വില. കൂടാതെ ഇറച്ചി വില്ക്കുന്നത് ഒരു കിലോയ്ക്ക് 105 രൂപ എന്ന കണക്കിലാണ്. കുരീപ്പുഴയില് പ്രോസസിംഗ് യൂണിറ്റ് പുനരാരംഭിച്ച് ആവശ്യക്കാര്‍ക്ക് ആവശ്യാനുസരണം ഇറച്ചി തൂക്കി വില്പന നടത്താനും തീരുമാനം ആയിട്ടുണ്ട്.\nഅലങ്കാരത്തിനും അരുമയായി വളര്‍ത്താനും ടര്‍ക്കികള് മികച്ച പക്ഷിയാണ്. കാരണം കാഴ്ചയില് ഭംഗിയും മികച്ച വരുമാനവും എന്നതാണ് ആ പ്രത്യേകത. വീട്ടില് അപരിചിതര് ആരെങ്കിലും വന്നാല് പ്രത്യേകതരം ശബ്ദം പുറപ്പെടുവിച്ച് വീട്ടുകാരെ അറിയിക്കുന്ന ടര്‍ക്കികള് അത്യാവശ്യം വീട്ടുകാവല്‍ക്കാരുമാണ്. മാത്രമല്ല പുരയിടത്തില് പാമ്പോ മറ്റോ കടന്നുവന്നാല് കൊത്തിയോടിക്കാനും ഇവര്‍ക്ക് മടിയില്ല. ഒരു സംരംഭം എന്ന നിലയില് ടര്‍ക്കി ഫാം തുടങ്ങാന് ആഗ്രഹിക്കുന്ന എല്ലാവരും സന്ദര്‍ശിക്കേണ്ട ഒരിടമാണ് കുരീപ്പുഴ ടര്‍ക്കി ഫാം. ഇവിടെ നിന്ന് മികച്ച കുഞ്ഞുങ്ങളെ മാത്രമല്ല വിദഗ്ധ ഉപദേശവും സാങ്കേതിക സഹായങ്ങളും ലഭ്യമാകും. അതുപോലെ തന്നെ മാംസ മേഖലയില് നാം ഇനിയും സ്വയം പര്യാപ്തത നേടേണ്ടതുണ്ട്. അങ്ങനെ നോക്കുകയാണെങ്കില് ടര്‍ക്കി വളര്‍ത്തല് ഒരു മികച്ച സംരംഭം കൂടിയാണ്. മാംസാഹാരപ്രിയരുടെ ഇഷ്ടവിഭവമായി മാറുകയാണ് കൊളസ്ട്രോള് രഹിതമായ ഈ ടര്‍ക്കിയിറച്ചി. ആന്റി ബയോട്ടിക്കുകളോ രോഗപ്രതിരോധ മരുന്നുകളോ ടര്‍ക്കികളില് ഉപയോഗിക്കാറില്ല. അതിനാല് വിശ്വസിച്ച് കഴിക്കാം ടര്‍ക്കിയിറച്ചി.\n(കൂടുതല് വിവരങ്ങള്‍ക്ക്: ജില്ലാ ടര്‍ക്കിഫാം, കുരീപ്പുഴ, കൊല്ലം. ഫോണ്: 0474–2799222)\nEnglish summary: turkey Profitable venture\nകൊറോണ; ഗെയിം ഡൗൺലോഡുകളുടെ എണ്ണത്തിൽ വൻ വർധനവ്


കനത്ത മഴയിൽ റോഡുകൾ വെള്ളത്തിൽ :ഗതാഗതം തടസ്സപ്പെട്ടു - Kuttiadinews\nTuesday, 27 October 2020 02:58:52 PM\nവേളം : മഴ കനത്തതോടെ താഴ്ന്ന പ്രദേശങ്ങൾ വെള്ളത്തിനടിയിലായി. തീക്കുനി ടൗണിൽ വെള്ളം കയറി. വാഹന ഗതാഗതവും താറുമാറായി. വെള്ളം ഉയരുന്നത് വാഹന ഗതാഗതവും താറുമാറായി. വെള്ളം ഉയരുന്നത് പല വീട്ടുകാർക്കും ഭീഷണി ഉയർത്തുന്നുണ്ട്. തീക്കുനി-അരൂർ റോഡിലും വെള്ളം ക്രമാതീതമായി ഉയരുന്നുണ്ട്.\nജാതിയേരി അംബിഡാറട്ടിൽ അബൂബക്കറിന്റെ വീടിനുമുകളിലും കുറ്റിപ്പുറം പയന്തോങ് മില്ലിനു മുൻപിലും മൂന്നുട്ടാംപറമ്പ് ക്ഷേത്രറോഡിലെ വൈദ്യുതി ലൈനിലും മരംവീണു. ജനകീയ ദുരന്തനിവാരണസേന മരങ്ങൾ മുറിച്ചുമാറ്റി. കനത്തമഴയിൽ കായക്കൊടി പഞ്ചായത്ത് 5-ാം വാർഡിലെ പുളിയഞ്ചാലിൽ പൊക്കന്റെ ഓടുമേഞ്ഞ വീടിന്റെ അടുക്കളഭാഗം തകർന്നു. പൊക്കനും ഭാര്യയും മാത്രമാണ് വീട്ടിലുണ്ടായിരുന്നത്. വീട് പുതുക്കിപ്പണിയുന്നതിന് സഹായധനം ലഭിക്കാൻ ലൈഫ് പദ്ധതിയിൽ അപേക്ഷ നൽകി കാത്തിരിക്കുന്നതിനിടയിലാണ്. അപകടം.\nTags: Roads flooded due to heavy rains: Traffic was disrupted


അസൌകര്യങ്ങളില് വീര്‍പ്പുമുട്ടി മാനന്തവാടി ജില്ലാ ആശുപത്രിയിലെ പ്രസവ വാര്‍ഡ്\n23 May, 2018 at 02:38 AM\nആദിവാസി വിഭാഗത്തിലുള്ളവരും സാധാരണക്കാരുമാണ് ആശുപത്രിയില് എത്തുന്നവരില് ഭൂരിഭാഗവും\nആദിവാസി വിഭാഗത്തിലുള്ളവര് ആംബുലന്‍സില് പ്രസവിയ്ക്കുന്നത് തുടര്‍ക്കഥയായ വയനാട്ടില്, ആശുപത്രിയിലെത്തുന്ന ഗര്‍ഭിണികള് കിടക്കുന്നത് തറയില്. മാനന്തവാടി ജില്ലാ ആശുപത്രിയിലെ പ്രസവ വാര്‍ഡിലാണ് ഈ കാഴ്ച. ആദിവാസി വിഭാഗത്തിലുള്ളവരും സാധാരണക്കാരുമാണ് ആശുപത്രിയില് എത്തുന്നവരില് ഭൂരിഭാഗവും.\nവയനാട്ടിലെ ഭൂരിഭാഗം പേരും ആശ്രയിക്കുന്നത്, ജില്ലാ ആശുപത്രിയെയാണ്. എന്നാല് ഇതിനുള്ള സൌകര്യങ്ങള് ഇപ്പോഴും ഇവിടെ ഒരുക്കിയിട്ടില്ല. മുപ്പത് പേര്‍ക്കു മാത്രമാണ് ജില്ലാ ആശുപത്രിയിലെ പ്രസവ വാര്‍ഡില് കിടക്കാന് സാധിയ്ക്കുന്നത്. എന്നാല്, ഇപ്പോള് തന്നെ ഇവിടെ എഴുപതു പേരില് അധികമുണ്ട്. ഗര്‍ഭിണികളും പ്രസവം കഴിഞ്ഞവരുമെല്ലാം ഇതില് ഉള്‍പ്പെടും.\nഒരു കിടക്കയില് തന്നെ രണ്ടു പേരുണ്ട്. കൂട്ടിരിപ്പുകാര് വേറെയും. സിസേറിയന് കഴിഞ്ഞവരെ പോലും വെറും നിലത്താണ് കിടത്തുന്നത്. പിഞ്ചുകുട്ടികള്‍ക്ക് അണുബാധ പോലും ഉണ്ടാകാവുന്ന സാഹചര്യമാണ് നിലവില്. കൂടാതെ, ഡോക്ടര്‍മാര് കൃത്യമായി പരിശോധനയ്ക്ക് എത്താറില്ലെന്ന പരാതിയും ഉണ്ട്. ഡോക്ടര്‍മാരുടെയും ജീവനക്കാരുടെയും മറ്റ് സംവിധാനങ്ങളുടെയും കുറവെന്ന പതിവു പല്ലവിയാണ് ആശുപത്രി അധികൃതര് ഇപ്പോഴും പറയുന്നത്.\nDistrict Hospital in Mananthavady\nതൃണമൂല് കോണ്‍ഗ്രസിന്റെ യുണൈറ്റഡ് ഇന്ത്യ റാലി ഇന്ന്\nകുറവിലങ്ങാട് മഠത്തില് തുടരാന് അനുവദിക്കണം; കന്യാസ്ത്രീകള് മുഖ്യമന്ത്രിക്ക് കത്തയച്ചു


25 July 2014 11:55 AM GMT\nപത്രാധിപര് എം.ടി. (ഓര്‍മകള്)\nഎഡിറ്റര്: ജെ.ആര്. പ്രസാദ്\nമലയാളത്തിന്റെ സുകൃതമാണ് എം.ടി എന്ന എം.ടി വാസുദേവന്‍നായര്. തലമുറകളെ സ്വാധീനിച്ച എഴുത്തിന്റെ ചാലകശക്തി. പ്രതിഭയുടെ ആ സൂര്യവൃത്തത്തില് നിന്ന് പുറത്തുകടക്കാന് പണിപ്പെട്ട എത്രയോ എഴുത്തുകാര് പിന്നീട് മലയാളത്തില് പ്രശസ്തരായി! അനന്തര തലമുറയെ അത്രമേല് സ്വാധീനിച്ച ഈ എഴുത്തുകാരന് മലയാള ഭാഷയുടെയും സാഹിത്യത്തിന്റെയും സ്വകാര്യ അഹങ്കാരമാണ്.\nചെറുകഥാകൃത്ത്, നോവലിസ്റ്റ്, തിരക്കഥാകൃത്ത്,സംവിധായകന്, നാടകകൃത്ത് എന്നീ മേഖലകളിലൊക്കെ പ്രശസ്തിയുടെ ഉന്നത സോപാനത്തില് വിരാജിക്കുമ്പോഴും എം.ടി. എന്ന എഴുത്തുകാരനിലെ പത്രാധിപരെ മലയാളികള് വേണ്ടത്ര അറിഞ്ഞിട്ടുണ്ടെന്ന് തോന്നുന്നില്ല. ആ കുറവ് പരിഹരിക്കാന് പത്രാധിപര് എന്ന നിലയില് എം.ടിയെ തൊട്ടടുത്തറിയാന് സാധിക്കുന്ന പുസ്തകമാണ് ജെ.ആര് പ്രസാദ് എഡിറ്റ് ചെയ്ത ‘പത്രാധിപര് എം.ടി’\nപത്തുവര്‍ഷക്കാലം ജെ.ആര് പ്രസാദ് മാതൃഭൂമി ആഴ്ച്ചപ്പതിപ്പില് എം.ടിയുടെ സഹപ്രവര്‍ത്തകനായിരുന്നു; ഒരു ചിത്രകാരനെന്ന നിലയില്. അതുകൊണ്ടു തന്നെ പ്രസാദിന് ഇങ്ങനെയൊരു പുസ്തകത്തിന്റെ ഉള്ളടക്കം എങ്ങനെ ആയിരിക്കണമെന്ന് നല്ല തിട്ടമുണ്ടായിരുന്നു.\nഒ.എന്.വി മുതല് സുഭാഷ് ചന്ദ്രന് വരെയുള്ളവരുടെ അക്ഷരയാത്ര ഉള്‍ക്കൊള്ളിച്ച് ആറ് ഭാഗങ്ങളായി തിരിച്ചാണ് പുസ്തകം തയ്യാറാക്കിയിട്ടുള്ളത്. മുതിര്‍ന്ന കവികളുടെ കാവ്യാലോചനയും കഥാകൃത്തുക്കളുടെ എം.ടിയന് അനുഭവങ്ങളും സഹപ്രവര്‍ത്തകരുടെ എം.ടി കാഴ്ച്ചകളും ചരിത്ര മുഹൂര്‍ത്തങ്ങളുമെല്ലാം കോര്‍ത്തിണക്കിയ സമാഹാരമാണിത്.\n‘കാവ്യാലോചന’ എന്ന ആദ്യ ഭാഗത്തില് ഒ.എന്.വിയും വിഷ്ണുനാരായണന് നമ്പൂതിരിയുമാണ് എം.ടി എന്ന എഡിറ്ററെ അവതരിപ്പിക്കുന്നത്. ചങ്ങമ്പുഴയുടെ രമണനെപ്പറ്റി എം.ടി എഴുതിയ ലേഖനത്തിന്റെ ശീര്‍ഷകമായ ‘രമണീയം ഒരു കാവ്യം’ എന്നതിനെ ഓര്‍മ്മിച്ചുകൊണ്ടാണ് ഒ.എന്.വി തന്റെ അനുഭവങ്ങള് പങ്കുവയ്ക്കുന്നത്. ‘ഉജ്ജയിനി’ എന്ന കാവ്യാഖ്യായികയിലെ ഒരദ്ധ്യായം തുഞ്ചന് പറമ്പിലെ സദസില് വായിച്ചതും അത് മാതൃഭൂമിക്ക് വേണമെന്ന് എം.ടി പറഞ്ഞതും ഒ.എന്.വി മധുരോദാരമായി ഓര്‍ക്കുന്നു.\n'ഭൂമിഗീതങ്ങള് കിട്ടി. പുതുമഴപെയ്‌തൊലിക്കുമ്പോള് ഋതുമതിയാകുന്ന ഭൂമിയെപ്പറ്റ് ആദ്യം എഴുതിയത് വിഷ്ണുവാണല്ലോ. ഉടന് പ്രസിദ്ധം ചെയ്യുന്നു.'- എം.ടി എന്ന പത്രാധിപരുടെ അക്കാലത്തെ കത്ത് വിഷ്ണുനാരായണന് നമ്പൂതിരി നിധിപോലെ ഇന്നും സൂക്ഷിച്ചുവച്ചിരിക്കുന്നു.\nരണ്ടാം ഭാഗം 'കഥ പറയുന്നവര്' എന്ന തലക്കെട്ടിലാണ്. പി.വത്സലയുടേതാണ് ആദ്യ ലേഖനം. തന്‍റെ രണ്ടാമത്തെ കഥയുടെ ശീര്‍ഷകം എം ടി മനോഹരമായി മാറ്റി കൊടുത്തതിനെ വത്സല ഓര്‍ക്കുന്നു. ‘വെള്ളക്കുപ്പായം’ എന്ന നോവലിന് ‘ചുവപ്പുനാട’ എന്ന പേര് നല്‍കി എം.ടി പ്രസിദ്ധീകരിച്ചത് ഇ.വാസു നന്ദിയോടെ എഴുതുന്നു.\nഎം.മുകുന്ദന് എം.ടിയെ ജീവിതത്തിന്റെ എഡിറ്റര് എന്നാണ് വിശേഷിപ്പിക്കുന്നത്. കഥകളുടെ ശീര്‍ഷകങ്ങള് മാറ്റുന്നത് എം.ടിയുടെ പതിവ് ശീലമായിരുന്നു. ഫിക്ഷന് എഡിറ്റിംഗിന്റെ സാദ്ധ്യതകള് ഞാന് മനസ്സിലാക്കിയത് എന്റെ ആദ്യകാല കഥകളില് അദ്ദേഹം നടത്തിയ തൂലികാ സ്പര്‍ശത്തിലൂടെയായിരുന്നു. എഡിറ്റിംഗില് പൊതുവെ ശ്രദ്ധവയ്ക്കാത്തവരാണ് നമ്മള് മലയാളി എഴുത്തുകാര്. പാശ്ചാത്യനാടുകളിലെ നോവലിസ്റ്റുകളും കഥാകൃത്തുക്കളുമെല്ലാം നല്ല എഡിറ്റര്‍മാര് കൂടിയത്രേ. അവര് സ്വന്തം രചനകള് എഡിറ്റ് ചെയ്യുക മാത്രമല്ല അതേക്കുറിച്ച് ക്ലാസെടുക്കുകപോലും ചെയ്യാറുണ്ട്. ഭാഷയുടെ ശുദ്ധീകരണവും കൃതിയുടെ ദുര്‍മ്മേദസ് നീക്കം ചെയ്യലും മാത്രമല്ല എഡിറ്റിംഗ് ജോലി എന്നുകൂടി തെളിയിച്ച പത്രാധിപരാണ് എം.ടി- മുകുന്ദന് എം.ടിയെ ഇങ്ങനെയാണ് നോക്കിക്കാണുന്നത്.\nഒരത്ഭുത പ്രതിഭാസം എന്ന് വിശേഷിപ്പിച്ചുകൊണ്ടാണ് എം.സുകുമാരന് തന്റെ 'തിത്തുണ്ണി' എന്ന കഥ മാതൃഭൂമിയില് പ്രസിദ്ധീകരിച്ച എം.ടിയെ ആദരിക്കുന്നത്. കഥയെക്കുറിച്ച് എം.ടി എഴുതി അയച്ചുകൊടുത്ത അനുമോദനക്കുറിപ്പ് എവിടെയോ നഷ്ടപ്പെട്ട വിഷാദമാണ് സുകുമാരന് പങ്കുവയ്ക്കുന്നത്. സേതുവിന്റെ ലേഖനത്തിലാകട്ടെ എം.ടിയുടെ സ്ഥാനം ആദ്യം വരേണ്ടത് പത്രാധിപര് എന്ന ശ്രേണിയിലാണെന്ന് അടിവരയിട്ടു സ്ഥാപിക്കുന്നു. ജന്മസിദ്ധമായ വാസനയാണ് പല തലമുറകളിലെ എഴുത്തുകാരെ ഒരു പോലെ പ്രചോദിപ്പിക്കുന്ന സാഹിത്യ പത്രാധിപരെന്ന അത്യപൂര്‍വ്വമായ സ്ഥാനം നിലനിര്‍ത്താന് എം.ടിയെ സഹായിച്ചതെന്ന് സേതു എഴുതുന്നു. ‘ആധാരശില’ എന്ന ലേഖനത്തില് സക്കറിയ ഇങ്ങിനെ എഴുതുന്നു: 'എം.ടി എന്ന പത്രാധിപര് എല്ലാ കരുത്തന്മാരായ പത്രാധിപരെയും പോലെ നിശബ്ദനായ ആശയപ്രചാരകനായിരുന്നു. അദ്ദേഹം ആധുനികതയെ വിവരിക്കാനോ ന്യായീകരിക്കാനോ തുനിഞ്ഞില്ല. തന്റെ പ്രസിദ്ധീകരണത്തില് പ്രത്യക്ഷപ്പെട്ട കൃതികളിലൂടെയാണ് അദ്ദേഹം ആധുനികതയെ അങ്ങനെയൊരു പേരുവിളിക്കാതെ തന്നെ മലയാളികള്‍ക്ക് അനുഭവവേദ്യമാക്കിയത്.'\n'അന്തസുള്ള പത്രാധിപര്' എന്നാണ് പുനത്തില് കുഞ്ഞബ്ദുള്ള എം.ടിയെ വിശേഷിപ്പിക്കുന്നത്. എഴുത്തില് മാത്രമല്ല എഡിറ്റിംഗ് എന്ന കലയിലും എം.ടി അഗ്രഗണ്യനാണെന്ന് സോദാഹരണം പുനത്തില് വിവരിക്കുന്നുണ്ട്. കഥാകാരനായ എം.ടിയുടെ സംഭാവനകളെക്കാള് മലയാള സാഹിത്യ ചരിത്രം നമിക്കുക,യാതൊരു കലവറയുമില്ലാതെ അദ്ദേഹം കഴിവുറ്റ ഒരു പിന്‍തലമുറയെ വളര്‍ത്തിയെടുത്തു എന്ന വസ്തുതയാണെന്ന് എസ്.വി വേണുഗോപന് നായര് പറയുന്നു. എം.ടി മാതൃഭൂമി പത്രാധിപരായിരുന്നപ്പോള് ചെറുകഥയില് ഒരു ക്വാളിറ്റി കണ്‍ട്രോള് നിലനിന്നിരുന്നതായും വേണുഗോപന് നായര് കൂട്ടിച്ചേര്‍ക്കുന്നു.\n‘നിരീക്ഷണം’ എന്ന ഭാഗത്തില് എസ്.ഭാസുരചന്ദ്രന് എഴുതിയ 'ആ നീലപ്പെന്‍സില് എംടിയുടേതാവുമ്പോള്' എന്ന ലേഖനമാണ് ഈ സമാഹാരത്തിലെ ഒന്നാന്തരം സ്‌റ്റോറി; ഭാസുരചന്ദ്രന് എന്ന എഡിറ്റര്‍ക്ക് എം.ടി എന്ന വലിയ എഡിറ്ററെ ഉള്‍ക്കൊള്ളാന് പ്രയാസമില്ലല്ലോ. തൂലികത്തുമ്പിന്റെ ചെറിയ സ്പര്‍ശങ്ങള്‍ക്കൊണ്ട് പ്രൊഫഷണല് എഡിറ്റര് സാധിച്ചെടുക്കുന്ന പുതിയ വലിയ പ്രതീതികളുണ്ട്. എഡിറ്ററുടെ നീലപ്പെന്‍സില് എന്നാണ് ഇതിനെ പറയുന്നത്. നീലപ്പെന്‍സിലിന്റെ ഇന്ദ്രജാലത്തെക്കുറിച്ച് വിലാസിനി എന്ന എം.കെ മേനോന് എഴുതിയിട്ടുണ്ട്. ആ മാജിക് എം.ടിക്ക് വശമായിരുന്നുവെന്ന് ഭാസുരചന്ദ്രന് നിരീക്ഷിക്കുന്നു. മലയാളം കണ്ട ഏറ്റവും വലിയ എഡിറ്റര്‍മാരിലൊരാളായി എന്നതാണ് പത്രപ്രവര്‍ത്തനത്തിലെ എം.ടി ടച്ച് എന്ന് ഭാസുരചന്ദ്രന് അടിവരയിട്ട് പറയുന്നു.\nഅഞ്ചാം ഭാഗത്തിലെ ‘സഹപ്രവര്‍ത്തകര്’ എന്ന തലക്കെട്ടില് എം.വി ദേവന്, നമ്പൂതിരി,ശത്രുഘ്‌നന്, സുഭാഷ് ചന്ദ്രന്. ഡോ.കെ. ശ്രീകുമാര് എന്നിവരെഴുതിയ ലേഖനങ്ങളും ആത്മാര്‍ത്ഥതയുടെ കയ്യൊപ്പുള്ളതാണ്. കൂട്ടത്തില് ജെ.ആര് പ്രസാദ് എഴുതിയ 'വെളിച്ചത്തിന്റെ ഉറവിടം' ഹൃദയസ്പര്‍ശിയായി. ജി.എന് പണിക്കര്, വൈശാഖന്,കെ.പി രാമനുണ്ണി, സി.വി ബാലകൃഷ്ണന്, ഇ.ഹരികുമാര്, അക്ബര് കക്കട്ടില്, ജോസ് പനച്ചിപ്പുറം, കെ.എസ് രവികുമാര്, വി.രാജഗോപാല്, കിളിമാനൂര് മധു, എന്.പി രാജേന്ദ്രന്, എം.ജി ശശിഭൂഷണ് തുടങ്ങിയവരുടെ ലേഖനങ്ങളും പുസ്തകത്തിലുണ്ട്. എം.ടിയുടെ രേഖാ ചിത്രങ്ങളും പുസ്തകത്തിന് മാറ്റു കൂട്ടുന്നു.\nലിറ്റററി ജേര്‍ണലിസത്തില് അഥവാ ക്രിയേറ്റീവ് ജേര്‍ണലിസത്തില് ഒരു ലെജന്‍ഡായി മാറിയ എം.ടിയെക്കുറിച്ചുള്ള ഈ പുസ്തകം മലയാളത്തില് വേറിട്ടൊരു മുദ്രയാണ്.


എം.എ.യൂസഫലി ഗാന്ധിഭവന് 65 ലക്ഷം രൂപയുടെ സഹായം കൈമാറി,Lulu Group Handedover cheque gandhi bhavankeralaonlinenews.com | Malayalam news, kerala news, onlinenews,\nWednesday June 20th, 2018 - 3:17:am\nഎം.എ.യൂസഫലി ഗാന്ധിഭവന് 65 ലക്ഷം രൂപയുടെ സഹായം കൈമാറി...\nUpdated: Wednesday 22 February 2017 07:47:12 PM\nതിരുവനന്തപുരം: പത്തനാപുരം ഗാന്ധിഭവന് ലുലു ഗ്രൂപ്പ് പ്രതിവര്‍ഷം നല്‍കുന്ന ഗ്രാന്റ് വര്‍ദ്ധിപ്പിച്ച് 65 ലക്ഷം രൂപയുടെ സഹായം കൈമാറി. ലുലു ഗ്രൂപ്പ് ചെയര്‍മാന് എം.എ യൂസഫലി ഗാന്ധിഭവന് സന്ദര്‍ശിച്ചപ്പോള് വാഗ്ദാനം ചെയ്ത 25ലക്ഷം രൂപയാണ് ഇപ്പോള് വര്‍ദ്ധിപ്പിച്ച് നല്‍കിയത്. പുതിയ കെട്ടിടം നിര്‍മ്മിക്കുവാന് ഒരു കോടിയും പ്രതിവര്‍ഷം ഗ്രാന്റിലേക്കുള്ള സഹായമായി 25 ലക്ഷം രൂപയും കഴിഞ്ഞ വര്‍ഷം ഗാന്ധിഭവന് എം.എ യൂസഫലി കൈമാറിയിരുന്നു.\nകഴിഞ്ഞ ദിവസം ഗാന്ധിഭവനില് നടന്ന ചടങ്ങില് ലുലു ഗ്രൂപ്പ് മീഡിയ കോഓര്‍ഡിനേറ്റര് എന്.ബി. സ്വരാജ്, ലുലു ലക്‌നൗ ഫിനാന്‍ഷ്യല് കണ്‍ട്രോളര് ഇ. നജിമുദ്ദീന് എന്നിവരില് നിന്നും ഗാന്ധിഭവന് സെക്രട്ടറി ഡോ. പുനലൂര് സോമരാജന്, ട്രസ്റ്റ് ഭാരവാഹികള്, ഗാന്ധിഭവന് അമ്മമാര് എന്നിവര് ചേര്‍ന്ന് ഏറ്റുവാങ്ങി. പ്രതിവര്‍ഷം 25ലക്ഷമെന്നത് 65ലക്ഷമായി വര്‍ദ്ധിപ്പിച്ചാണ് തുക കൈമാറിയത്. ഗാന്ധിഭവന്റെ പ്രവര്‍ത്തനങ്ങള്‍ക്ക് ലുലു ഗ്രൂപ്പിന്റെ സഹായം തുടരുമെന്നും ജീവകാരുണ്യ പ്രവര്‍ത്തനങ്ങളില് ഗാന്ധിഭവന് മാതൃകയാകുന്നതായും ലുലു ഗ്രൂപ്പ് പ്രതിനിധികള് പറഞ്ഞു.\nഗാന്ധിഭവന് വൈസ് ചെയര്‍മാന് പി.എസ്. അമല്‍രാജ്, അസി. സെക്രട്ടറി ജി. ഭുവനചന്ദ്രന്, ചീഫ് ജനറല് മാനേജര് വിജയന് ആമ്പാടി, കെ.എം. നജീബ് എന്നിവര് പങ്കെടുത്തു. ഗാന്ധിഭവന് കുടുംബാംഗങ്ങളെയും ഗാന്ധിഭവന് സ്‌പെഷ്യല് സ്‌കൂള് കുട്ടികളേയും ലുലുഗ്രൂപ്പ് പ്രതിനിധികള് സന്ദര്‍ശിച്ചു.\nRead more topics: Lulu, yousuf ali, gandhi bhavan\nLulu Group Handedover 65 lack cheque to gandhi bhavan


മുംബെ: പ്രമുഖ ഇലക്ടോണിക്സ് കമ്പനിയായ വിയു അവരുടെ ആദ്യത്തെ 100 ഇഞ്ച് ടെലിവിഷൻ അവതരിപ്പിച്ചു. 224 ഐ ഫോണുകളുടെ സ്ക്രീൻ വലിപ്പമുള്ള 100 ഇഞ്ച് പാനൽ, 2000 വാട്ട് ശബ്ദ…\nമുഖം മിനുക്കി സെർച്ച് എൻജിൻ ഭീമൻമാരായ ഗൂഗിളിന്റെ വെബ് ബ്രൗസറായ ഗൂഗിൾ ക്രോം. പത്താം വാർഷികത്തോടനുബന്ധിച്ചാണ് ക്രോം തങ്ങളുടെ പുതിയ പതിപ്പ് അവതരിപ്പിച്ചിരിക്കുന്നത്. പ്രകടമായ നിരവധി മാറ്റങ്ങളോടെയാണ് ക്രോമിന്റെ 69-ാം…\nലോകം ഓരോ നിമിഷവും കൂടുതൽ ഡിജിറ്റൽ ആയിക്കൊണ്ടിരിക്കുകയാണ്. എന്ത് കാര്യവും വിരൽ തുമ്പിലെത്താക്കാൻ സ്മാർട്ട് ഫോണുകളുമുണ്ട്. ടാക്സി ബുക്ക് ചെയ്യാനും റീച്ചാർജ് ചെയ്യാനും ഭക്ഷണം ഓർഡർ ചെയ്യാനും…\nചൊവ്വയുടെ ദക്ഷിണധ്രുവത്തിലെ ഹിമമേഖലയില് തടാകത്തിന്റെ തെളിവുകള് കണ്ടെത്തിയെന്ന് ശാസ്ത്രജ്ഞര്. ശീതീകരിച്ച നിലയില് ജലസാന്നിധ്യമുണ്ടെന്ന് നേരത്തെ കണ്ടെത്തിയിട്ടുണ്ടെങ്കിലും ദ്രാവകാസ്ഥയില് ജലമുണ്ടെന്ന വിവരം ലഭിക്കുന്നത് ആദ്യമായിട്ടാണ്. ഉപരിതലത്തില് നിന്നും ഒരു…\nപുതുമകളുമായി റെഡ്‌മി എ2ആഗസ്റ്റ് 8 മുതൽ\nJul 25, 2018, 05:26 pm IST\nപ്രമുഖ ചൈനീസ് മൊബൈൽ നിർമാതാക്കളായ റെഡ്‌മിയുടെ ഏറ്റവും പുതിയ മോഡൽ ‘ മീ എ 2’ ആഗസ്റ്റ് എട്ടിനു ഇന്ത്യയിൽ അവതരിപ്പിക്കും. എന്നാൽ എ2വിൻറെ…\nവ്യാജസന്ദേശങ്ങള്‍ക്ക് കടിഞ്ഞാണിടാന് വാട്‌സ്ആപ്പ്; അഞ്ചില് കൂടുതല് പേര്‍ക്ക് ഇനി ഫോര്‍വേഡ് ചെയ്യാനാകില്ല\nJul 20, 2018, 01:30 pm IST\nന്യൂഡല്‍ഹി: വ്യാജവാര്‍ത്തകളും സന്ദേശങ്ങളും തടയുന്നതിനായി ഫെയ്‌സ്ബുക്കിന് പിന്നാലെ കടുത്ത നിയന്ത്രണങ്ങളുമായി വാട്‌സ്ആപ്പും. സന്ദേശങ്ങള് കൂട്ടമായി ഫോര്‍വേഡ് ചെയ്യുന്നതിന് നിയന്ത്രണമേര്‍പ്പെടുത്തുകയാണ് ഇപ്പോള് ചെയ്യുന്നത്. ഇന്ത്യയിലാണ് ഇത് പരീക്ഷണാടിസ്ഥാനത്തില് ആദ്യമായി…\nവിശ്വാസ ലംഘനം; ഗൂഗിളിന് 500 കോടി ഡോളർ പിഴ ചുമത്തി\nJul 18, 2018, 08:04 pm IST\nബ്രസൽസ്: ഗൂഗിളിന് വൻ തുക പിഴ ചുമത്തി യൂറോപ്യൻ യൂണിയൻ. ഗൂഗിളിന്‍റെ വിശ്വാസലംഘനം ചൂണ്ടിക്കാട്ടിയാണ് പിഴ ചുമത്തിയത്. 500 കോടി ഡോളറാണ് പിഴ ചുമത്തിയത്. ആൻഡ്രോയിഡ് വഴി…\nJul 18, 2018, 06:17 pm IST\nഐഫോണുകൾക്ക് വലിയ വിലയാണ്. കുറഞ്ഞ വിലയ്ക്ക് സാധാരണ ഫോണുകളിൽ ഐഫോണിന്റെ അതേ ഫീച്ചറുകൾ ലഭിക്കുമ്പോൾ എന്തിന് കൂടിയ വിലയ്ക്ക് ഐഫോൺ വാങ്ങണം? പൊതുവേ ഐഫോൺ ഉടമകളോട് മറ്റുള്ളവർ…\nJul 18, 2018, 11:56 am IST\nജോഹന്നാസ്‌ബെര്‍ഗ്: ലോകത്തിലെ ഏറ്റവും വലിയ റേഡിയോ ടെലസ്‌കോപ്പ് ദക്ഷിണാഫ്രിക്കയില് സ്ഥാപിച്ചു. 64 ഡിഷ് റേഡിയോ ടെലസ്‌കോപ്പാണ് ദക്ഷിണാഫ്രിക്കയുടെ വടക്കന് മുനമ്പായ കാര്‍ണര്‍വോണില് പ്രവര്‍ത്തനം ആരംഭിച്ചത്. സ്‌ക്വയര് കിലോമീറ്റര്…\nനൂറ്റാണ്ടിലെ ദൈര്‍ഘ്യമേറിയ ചന്ദ്രഗ്രഹണം ജൂലൈ 27ന്\nJul 7, 2018, 02:19 pm IST\nഈ നൂറ്റാണ്ടിലെ ഏറ്റവും ദൈര്‍ഘ്യമേറിയ ചന്ദ്രഗ്രഹണം ജൂലൈ 27ന് ദൃശ്യമാകും. മിഡില് ഈസ്റ്റ്, ഏഷ്യ, യൂറോപ്പ്, ഓസ്‌ട്രേലിയ, ആഫ്രിക്ക, സൗത്ത് അമേരിക്ക എന്നിവിടങ്ങളില് ചന്ദ്രഗ്രഹണം കാണാന് സാധിക്കും.…\nJun 4, 2018, 01:10 pm IST\nഇന്റര്‍നാഷണല് സ്‌പേസ് സ്റ്റേഷനിലെ 168 ദിവസത്തെ താമസത്തിന് ശേഷം മൂന്ന് ബഹിരാകാശ യാത്രികര് ഭൂമിയില് തിരിച്ചെത്തി. നാസയിലെ സ്‌കോട്ട് തിംഗിള്, ജപ്പാനിലെ നൊറിഷിംഗ് കനായ്, റഷ്യയില് നിന്നുള്ള…\nസുരക്ഷിതമായ ഇന്റര്‍നെറ്റ് ഉപയോഗം; 60000 ഇന്ത്യന് വനിതകള്‍ക്ക് പരിശീലനം നല്‍കാനൊരുങ്ങി ഫേസ്ബുക്ക്\nMay 31, 2018, 11:21 am IST\nന്യൂഡല്‍ഹി: സുരക്ഷിതമായി ഇന്റര്‍നെറ്റും സമൂഹ മാദ്ധ്യമങ്ങളും ഇമെയിലും ഉപയോഗിക്കാന് സ്ത്രീകള്‍ക്ക് പരിശീലനം നല്‍കാനൊരുങ്ങി ഫേസ്ബുക്ക്. രാജ്യത്തുടനീളമുള്ള വിവിധ യൂണിവേഴ്‌സിറ്റികളിലെ 60000 വനിതകള്‍ക്കാണ് പരിശീലനം നല്‍കുന്നത്. ദേശീയ വനിതാ…\nഏറ്റവും കൂടുതൽ വിറ്റഴിയുന്ന സ്മാർട്ട് ഫോൺ ഐഫോൺ X; റെഡ്മി മൂന്നാം സ്ഥാനത്ത്\nMay 18, 2018, 04:53 pm IST\nആഗോള തലത്തിൽ ഏറ്റവും കൂടുതൽ വിറ്റഴിയ്ക്കപ്പെടുന്ന സ്മാർട്ട് ഫോൺ ആപ്പിളിന്റെ ഐഫോൺ ടെൻ ആണെന്ന് റിപ്പോർട്ട്. ഐഎഎൻഎസ് റിപ്പോർട്ട് അനുസരിച്ച് രണ്ടാം സ്ഥാനത്തുള്ളത് ആപ്പിളിന്റെ തന്നെ ഐഫോൺ…\nMay 12, 2018, 11:38 am IST\nവാഷിങ്ടണ്: ചൊവ്വയിലേക്ക് ഹെലികോപ്റ്റര് അയക്കാനൊരുങ്ങി നാസ. ലോകത്ത് ഇതാദ്യമായാണ് മറ്റൊരു ഗ്രഹത്തിലേക്ക് ഒരു എയര്‍ക്രാഫ്റ്റ് അയക്കാനൊരുങ്ങുന്നത്. 2020 ജൂലൈയിലാണ് മിഷന് നടപ്പാക്കാന് തീരുമാനിച്ചിരിക്കുന്നത്. റോവറിന്റെ സഹായത്തോടെയാകും ഹെലികോപ്റ്റര്…


മുപ്പതുവർഷമായി ഭക്ഷണം വിളമ്പുന്നു, ലാഭത്തിനു വേണ്ടിയല്ല; പൊട്ടിക്കരഞ്ഞ് ദമ്പതികൾ; വൈറൽ വീഡിയോ | baba ka dhaba| baba ka dhaba menu with price| baba ka dhaba malviya nagar| baba ka dhaba viral\nമുപ്പതുവർഷമായി ഭക്ഷണം വിളമ്പുന്നു, ലാഭത്തിനു വേണ്ടിയല്ല; പൊട്ടിക്കരഞ്ഞ് ദമ്പതികൾ; വൈറൽ വീഡിയോ\nസൗത് ഡൽഹിയിൽ ബാബാ കാ ദാബാ എന്ന പേരിൽ ചായക്കട നടത്തി ജീവിക്കുന്ന കാന്താ പ്രസാദിന്റെയും ഭാര്യയുടേയും ജീവിതം ഹൃദയം തൊടുന്നതാണ്.\nവീഡിയോയിൽ നിന്ന് | Photo:twitter.com/VasundharaTankh/\nകഴിഞ്ഞ മുപ്പതുവർഷമായി ഭക്ഷണം വിളമ്പി ജീവിക്കുന്ന വൃദ്ധ ദമ്പതികൾ. ലാഭം എന്നതിനെക്കുറിച്ച് ചിന്തിച്ചിട്ടു പോലുമില്ലാത്ത അന്നന്നത്തെ അന്നത്തിനു വേണ്ടി കച്ചവടം നടത്തി ജീവിക്കുന്ന ഈ ദമ്പതികളാണ് ഇന്ന് വാർത്തകളിൽ നിറയുന്നത്. സൗത് ഡൽഹിയിൽ 'ബാബാ കാ ദാബാ' എന്ന പേരിൽ ചായക്കട നടത്തി ജീവിക്കുന്ന കാന്താ പ്രസാദിന്റെയും ഭാര്യയുടേയും ജീവിതം ഹൃദയം തൊടുന്നതാണ്.\nവസുന്ധര ശർമ എന്ന യുവതിയാണ് ഇരുവരുടെയും കഥ വീഡിയോയിലൂടെ പങ്കുവച്ചിരിക്കുന്നത്. എന്റെ ഹൃദയം തകർത്ത വീഡിയോ എന്നു പറഞ്ഞാണ് വസുന്ധര വീ‍ഡിയോ പോസ്റ്റ് ചെയ്തത്. ഡൽഹിയിലെ ജനങ്ങൾ ദയവുചെയ്ത് മാളവ്യ നഗറിലെ 'ബാബാ കാ ദാബ'യിൽ പോയി കഴിക്കണമെന്നും ട്വീറ്റിലുണ്ടായിരുന്നു.\nഎൺപതുകാരനായ കാന്താ പ്രസാദ് തന്റെ ജീവിതത്തെക്കുറിച്ച് നിറകണ്ണുകളോടെ പങ്കുവെക്കുകയാണ് വീഡിയോയിൽ. ഒരു ഫുഡ് ബ്ലോഗർ പങ്കുവച്ച വീഡിയോയുടെ ചെറിയ ഭാഗമാണ് ട്വിറ്ററിൽ വൈറലായിരിക്കുന്നത്. കാന്താപ്രസാദും ഭാര്യയും രാവിലെ ആറരയോടെ പാചകം ആരംഭിക്കും. ഒമ്പതര ആവുന്നതോടെ ഭക്ഷണം പാകമാവും. പരിപ്പ്, കറി, പറാത്ത, ചോറ് എന്നിവയുൾപ്പെടെയാണിത്. മുപ്പതു മുതൽ അമ്പതു പേർക്ക് കഴിക്കാവുന്ന വിധത്തിലാണ് പാചകം. ഇനി ഇതിൽ നിന്ന് കാന്താപ്രസാദിന് ലഭിക്കുന്ന വരുമാനം എത്രയാണെന്നു ചോദിച്ചാൽ പൊട്ടിക്കരഞ്ഞ് പെട്ടിക്കുള്ളിലെ പത്തുരൂപാ നോട്ടുകൾ എടുത്തു കാണിക്കും. നാലുമണിക്കൂറിനുള്ളിൽ വെറും അമ്പതുരൂപയാണ് തനിക്ക് ലഭിച്ചതെന്നും നിറകണ്ണുകളോടെ കാന്താപ്രസാദ് പറയുന്നു.\nവലിയ ലാഭം പ്രതീക്ഷിച്ചു നടത്തുന്നതല്ലെങ്കിലും പാൻഡെമിക് ഈ ദമ്പതികളുടെ സംരംഭത്തെ തീർത്തും തകർക്കുകയാണ് ഉണ്ടായത്. രണ്ട് ആൺമക്കളും ഒരു മകളും ഉണ്ടെങ്കിലും ഇരുവരും തങ്ങളുടെ കാര്യം അന്വേഷിക്കാറില്ലെന്ന് കാന്താപ്രസാദ് പറയുന്നു.\nകാന്താപ്രസാദിന്റെ വീഡിയോ വൈറലായതോടെ നിരവധി പേരാണ് വീഡിയോ പങ്കുവച്ച് രംഗത്തെത്തിയത്. ക്രിക്കറ്റ്താരം ആർ അശ്വിൻ, ബോളിവുഡ് താരങ്ങളായ സോനം കപൂർ, രവീണ ടണ്ഠൻ, സുനിൽ ഷെട്ടി തുടങ്ങിയവരും അക്കൂട്ടത്തിലുണ്ട്. കാന്താപ്രസാദിന്റെ ദാബയിൽ പോയി ഭക്ഷണം കഴിക്കുന്ന ചിത്രങ്ങൾ പങ്കുവെക്കൂ മനോഹരമായ സന്ദേശത്തോടെ അവ പോസ്റ്റ് ചെയ്യാമെന്ന് രവീണ കുറിച്ചു. ഇവരുടെ പുഞ്ചിരി തിരികെ കൊണ്ടുവരാമെന്ന് സുനിൽ ഷെട്ടി പറഞ്ഞത്. ഇദ്ദേഹത്തെ സഹായിക്കാൻ താൽപര്യമുണ്ടെന്നും എങ്ങനെയാണ് എത്തിച്ചേരേണ്ടതെന്നും അശ്വിനും കുറിച്ചു. കാന്താപ്രസാദിന്റെ കൂടുതൽ വിവരങ്ങൾ നൽകണമെന്ന് സോനവും ആവശ്യപ്പെട്ടിട്ടുണ്ട്.\nContent Highlights: 80-YO Couple In Delhi Teary-Eyed As They Struggle To Make Ends Meet


തൃശൂര്: കൊവിഡ് കുതിച്ചുയരുന്ന പശ്ചാത്തലത്തില് തൃശൂര് ജില്ലയില് അഞ്ചിടങ്ങളില് നിരോധനാജ്ഞ പ്രഖ്യാപിച്ചു. തൃശൂര് കോര്‍പ്പറേഷന് ഡിവിഷന് 47, ഒരുമനയൂര് ഗ്രാമപഞ്ചായത്ത്, വെങ്കിടങ്ങ് ഗ്രാമപഞ്ചായത്ത്, കുഴൂര് ഗ്രാമപഞ്ചായത്ത്, കടപ്പുറം ഗ്രാമ പഞ്ചായത്ത് എന്നിവിടങ്ങളിലാണ് ജില്ലാ കലക്ടര് 144 പ്രഖ്യാപിച്ചത്.\nകൊവിഡ് പ്രതിരോധത്തിന്റെ ഭാഗമായാണ് നിരോധനാജ്ഞ. ഈ പ്രദേശങ്ങളില് ടെസ്റ്റ് പോസിറ്റിവിറ്റി നിരക്ക് 40 ശതമാനത്തിന് മുകളിലാണ്. ജില്ലയില് ഇന്ന് 1149 പേര്‍ക്കാണ് രോഗം സ്ഥിരീകരിച്ചത്.\nഅതിനിടെ തൃശൂര് പൂരം കാണാന് എത്തുന്നവര് കൊവിഡ് വാക്‌സിന് രണ്ട് ഡോസുകളും എടുത്തിരിക്കണമെന്നത് നിര്‍ബന്ധമാക്കി ഉത്തരവിറങ്ങി. വാക്‌സിന് ഒറ്റ ഡോസ് മതിയെന്ന നിര്‍ദേശം പിന്‍വലിച്ചാണ് പ്രത്യേക ഉത്തരവിറക്കിയത്.\nരണ്ടു ഡോസ് വാക്‌സിന് എടുക്കാത്തവര്‍ക്ക് ആര്.ടി.പി.സി.ആര് പരിശോധന വേണമെന്നും പ്രിന്‍സിപ്പല് സെക്രട്ടറി പൂരത്തിനായി പുറത്തിറക്കിയ പ്രത്യേക ഉത്തരവില് പറയുന്നു.\n144 Thrissur Kerala


രുചികരമായ പഴങ്ങള് ആസ്വദിക്കുകയാണ് ബബിള്‍സ് എന്ന ഈ ആന – Newscom – Malayalam News\nഇഷ്ടപ്പെട്ട കുറെ വിഭവങ്ങൾ മുന്നിൽ നിരന്നാൽ എന്ത് ചെയ്യും? അത്തരത്തിൽ ആശയക്കുഴപ്പത്തില് ആയിരിക്കുന്ന ഒരു ആനയുടെ വീഡിയോയാണ് ഇപ്പോൾ വൈറലായിരിക്കുന്നത്. ഇൻസ്റ്റഗ്രാം ഉപയോക്താവായ ജയ് ബ്രൂവറാണ് ബബിൾസ് എന്ന ആനയുടെ ഈ വീഡിയോ പങ്കുവെച്ചത്.\n‘ഒരു കൊച്ചു കുഞ്ഞ് ആയിരുന്നപ്പോള് മുതൽ ബബിൾസ് അനാഥയായിരുന്നു. ഭാഗ്യവശാൽ ഡോ. ഭഗവാൻ ആന്റിൽ അവളെ ദത്തെടുത്തു. അന്നു മുതൽ അവർ തമ്മിൽ അഭേദ്യമായ ബന്ധം ഉണ്ടായിരുന്നു.” ജെയ് ബ്രൂവർ തന്റെ പോസ്റ്റില് കുറിച്ചു.\nവീഡിയോയിൽ തണ്ണിമത്തൻ, മത്തങ്ങ, വാഴപ്പഴം തുടങ്ങിയ പഴങ്ങൾ ബബിൾസിനു മുന്നില് നിരത്തി വെച്ചിട്ടുണ്ട്. അവൾ തുമ്പിക്കൈ ഉപയോഗിച്ച് ഓരോന്നായി ഫലങ്ങള് എടുത്ത് ആസ്വദിക്കുന്നു. ‘ആനകൾ അത്തരം അത്ഭുതകരമായ മൃഗങ്ങളാണ്’ അദ്ദേഹം തന്റെ പോസ്റ്റിൽ കൂട്ടിച്ചേർത്തു.\nവീഡിയോയില് ഉടനീളം ഡോ. ഭഗവാൻ ആന്റിൽ ആനകളെക്കുറിച്ചുള്ള നിരവധി വസ്തുതകൾ പങ്കുവെക്കുന്നുണ്ട്. ‘തുമ്പിക്കൈ അവളുടെ തലച്ചോറുമായി നേരിട്ട് ബന്ധപ്പെട്ടിരിക്കുന്നു. അവളുടെ തുമ്പിക്കൈ വളരെ ഹൈപ്പർസെൻസിറ്റീവ് ആണ്. അവളുടെ മൂക്കിന്റെ ഒരു ചെറിയ സ്പർശനം കൊണ്ട് അവൾക്ക് ഏറ്റവും ചെറിയ കാര്യങ്ങൾ വരെ കണ്ടെത്താൻ കഴിയും.’ അദ്ദേഹം കൂട്ടിച്ചേർത്തു.\nവീഡിയോ കാണാം : https://www.instagram.com/tv/CPvWSyjlLrr/?utm_medium=copy_link\nഒരു പേഴ്‌സണൽ പോസ്റ്റ് – ട്രാൻസ്‌ജെൻഡർ സർജറി വൈറലാകുന്നു\n‘ഞാന് മരിച്ചിട്ടില്ല, ആരോഗ്യവതിയായിരിക്കുന്നു’ ; മരണവാര്‍ത്തയോട് പ്രതികരിച്ച് ഷക്കീലയുടെ വീഡിയോ സന്ദേശം


കെ.എം മാണിയും പി.ജെ ജോസഫും വഞ്ചകര്\nSaturday 16 December 2017 2:22 pm IST\nകോട്ടയം: കേരളാ കോണ്‍ഗ്രസ് ചെയര്‍മാന് കെഎം മാണിക്കും വര്‍ക്കിംഗ് ചെയര്‍മാന് പിജെ ജോസഫിനും എതിരെ രൂക്ഷവിമര്‍ശനവുമായി പിസി ജോര്‍ജ് എംഎല്‍എ. മാണിയും ജോസഫും നയവഞ്ചകരാണെന്ന് പിസി ജോര്‍ജ് കുറ്റപ്പെടുത്തി. ഇരുവരെയും ഒരു നുകത്തില് കെട്ടി അടിക്കാമെന്നും ജോര്‍ജ് പറഞ്ഞു.\nമുന്നണി പ്രഖ്യാപനവും മകനെ രാജാവായി വാഴിക്കാനുള്ള മാണിയുടെ ശ്രമവും പൊളിഞ്ഞുവെന്ന് ജോര്‍ജ് പരിഹസിച്ചു. അടുത്ത നിയമസഭാ തെരഞ്ഞെടുപ്പിന് ശേഷം കേരളാ കോണ്‍ഗ്രസ് എന്ന സാധനം കാണില്ല. കേരളാ കോണ്‍ഗ്രസ് മഹാസമ്മേളനത്തില് 6,000 പേര് മാത്രമെ എത്തിയിട്ടുള്ളു. പണവും മദ്യവും കൊടുത്താണ് സമ്മേളനത്തില് ആളെ എത്തിച്ചത്.\nകേരളാ കോണ്‍ഗ്രസില് വീണ്ടും ഒരു പിളര്‍പ്പ് ഉറപ്പായി കഴിഞ്ഞു. പാലാ സീറ്റും പതിനായിരം രൂപയും ജീപ്പും കൊടുത്തപ്പോള് കേരളാ കോണ്‍ഗ്രസില് ചേര്‍ന്ന ആളാണ് മാണിയെന്നും പിസി ജോര്‍ജ് കുറ്റപ്പെടുത്തി.\nപുറത്താക്കല് മോഹിച്ച് പി.സി. ജോര്‍ജ്ജ്; പുറത്താക്കാന് ഭയന്ന് കെ.എം. മാണി\nപുതിയ രാഷ്ട്രീയ പാര്‍ട്ടിയുമായി പി.സി.ജോര്‍ജ്\nകെ.എം മാണി അടക്കമുള്ള യുഡിഎഫ് പ്രമുഖര് തോല്‍ക്കുമെന്ന്എക്‌സിറ്റ് പോള് പ്രവചനം\nജനാധിപത്യ കേരള കോണ്‍ഗ്രസ് തകര്‍ന്നടിഞ്ഞു മത്സരിച്ച നാലിടത്തും തോറ്റു\nപി സി ജോര്‍ജ് ഒറ്റുകാരന്: പി ടി തോമസ്\nഎരുമേലി പഞ്ചായത്തുഭരണം പ്രതിസന്ധിയില്\nതന്റെ നിലപാടുകളിലും രീതികളിലും മാറ്റം വരുത്തില്ല: പി.സി.ജോര്‍ജ്


തൊഴിൽ വാർത്തകൾ | February 12, 2020\nദുബായിലെ പ്രമുഖ ഹോംഹെൽത്ത് കെയർ സെന്ററിൽ ഹോം നഴ്‌സായി വനിതാ നഴ്‌സുമാരെ നോർക്ക റൂട്ട്‌സ് മുഖേന തിരഞ്ഞെടുക്കും. 25നും 40 നും മദ്ധ്യേ പ്രായമുള്ള ബി.എസ്‌സി വനിതാ നഴ്‌സുമാർക്ക് രജിസ്റ്റർ ചെയ്യാം. രണ്ടു വർഷത്തെ പ്രവൃത്തി പരിചയമുള്ളവർക്ക് മുൻഗണന. ശമ്പളം 4,000 യു.എ.ഇ ദിർഹം (ഏകദേശം 77,600 രൂപ) വരെ. താല്പര്യമുള്ളവർ വിശദമായ ബയോഡേറ്റ nrkhomecare@gmail.com ൽ 25 നകം സമർപ്പിക്കണം. കൂടുതൽ വിവരങ്ങൾ ടോൾ ഫ്രീ നമ്പരായ 18004253939 (ഇന്ത്യയിൽ നിന്നും) 00918802012345 (വിദേശത്തു നിന്നും മിസ്ഡ് കോൾ സേവനം) ൽ ലഭിക്കും.


‘പ്രേം ഉഷാര് ആര്.എസ്.പിക്കാരനല്ല’ • Suprabhaatham\n‘പ്രേം ഉഷാര് ആര്.എസ്.പിക്കാരനല്ല’\nകൊല്ലം: കൊല്ലം കോര്‍പറേഷന് കൗണ്‍സിലര് പ്രേം ഉഷാര് ആര്.എസ്.പി വിട്ടുവെന്ന് പത്രത്തില് വന്ന വാര്‍ത്ത അടിസ്ഥാന രഹിതമാണെന്ന് ആര്.എസ്.പി ജില്ലാ സെക്രട്ടറി അഡ്വ. ഫിലിപ് കെ. തോമസ് പ്രസ്താവയില് അറിയിച്ചു. ജെ.എസ്.എസില് പ്രവര്‍ത്തിച്ചിരുന്ന പ്രേം ഉഷാര് കാലുമാറ്റം നടത്തി രാഷ്ട്രീയ പ്രവര്‍ത്തനം നടത്തുന്നയാളാണ്. കഴിഞ്ഞ കോര്‍പറേഷന് തെരഞ്ഞെടുപ്പില് പ്രേം ഉഷാര് മത്സരിച്ചത് ആര്.എസ്.പിക്കാരനായോ, ആര്.എസ്.പിയുടെ ചിഹ്നത്തിലോ അല്ല. തെറ്റായ വാര്‍ത്ത പ്രസിദ്ധീകരിച്ച് തെരഞ്ഞെടുപ്പില് നേട്ടമുണ്ടാക്കാന് കഴിയുമോയെന്നതിന്റെ അടിസ്ഥാനത്തിലാണ് ഇത്തരത്തിലുള്ള പ്രവൃത്തി. എന്.കെ പ്രേമചന്ദ്രന്റെ രാഷ്ട്രീയ ജീവിതവും പ്രവര്‍ത്തനവും അറിയാവുന്ന കൊല്ലത്തെ വോട്ടര്‍മാര് ഈ വാര്‍ത്ത പുച്ഛിച്ച് തള്ളുമെന്നും ഫിലിപ് കെ. തോമസ് പറഞ്ഞു.


(Forests of Kerala എന്ന താളിൽ നിന്നും തിരിച്ചുവിട്ടതു പ്രകാരം)\nദക്ഷിണ പർവതമുകൾ നിത്യഹരിതവനങ്ങൾ[തിരുത്തുക]\nപടിഞ്ഞാറൻ തീര നിത്യഹരിതവനങ്ങൾ[തിരുത്തുക]\nനനവാർന്ന നിത്യഹരിത-അർധനിത്യഹരിത ക്ലൈമാക്സ് വനങ്ങൾ[തിരുത്തുക]\n↑ 1.0 1.1 "കേരളസർക്കാരിന്റെ ഔദ്യോഗിക വെബ് പോർട്ടൽ". കേരള വനം വന്യജീവി വകുപ്പ് (ഇംഗ്ലീഷ് ഭാഷയിൽ). കേരള സർക്കാർ. Retrieved 2011 സെപ്റ്റംബർ 6.\n↑ "ഭൂമിയിലെ ആദ്യത്തെ വനം". മാധ്യമം. Retrieved 2013 ഓഗസ്റ്റ് 26.\nവിക്കിമീഡിയ കോമൺസിലെ Forests in Kerala എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n"https://ml.wikipedia.org/w/index.php?title=കേരളത്തിലെ_വനങ്ങൾ&oldid=2587783" എന്ന താളിൽനിന്നു ശേഖരിച്ചത്\nഈ താൾ അവസാനം തിരുത്തപ്പെട്ടത്: 05:21, 25 ജൂലൈ 2017.


Dijo Jose Antony revealed real story of Queen movie scene - Malayalam Filmibeat\nകോളേജ് പശ്ചാതലത്തില് ഈ വര്‍ഷം പുറത്തിറങ്ങിയ സിനിമയാണ് ക്വീന്. ബിഗ് ബജറ്റ് സിനിമകള് മത്സരം കൂട്ടുന്ന കാലത്ത് ചെറിയൊരു കൂട്ടായ്മയില് നിന്നും പിറന്ന സിനിമയായിരുന്നു ക്വീന്. നവാഗതനായ ഡിജോ ജോസ് ആന്റണി സംവിധാനം ചെയത് സിനിമയില് അഭിനയിക്കാന് എത്തിയ താരങ്ങളും പുതുമുഖങ്ങളായിരുന്നു.\nമെക്കാനിക്കല് എന്‍ജിനീയര്‍മാരായ പിള്ളേരുടെ കഥയാണ് സിനിമയിലൂടെ പറഞ്ഞത്. അതിനാല് സിനിമയ്ക്ക് വേണ്ടി തിരക്കഥ ഒരുക്കിയത് മെക്കാനിക്കല് എന്‍ജിനീയര്‍മാരായ ജെബിന്, ജോസഫ് ആന്റണി, ഷാരിസ് മുഹമ്മദ് എന്നിവര് ചേര്‍ന്നാണ്. തിയറ്ററുകളില് നിന്നും സിനിമയ്ക്ക് മോശമില്ലാത്ത പ്രതികരണമായിരുന്നു ലഭിച്ചിരുന്നത്. ചിത്രത്തില് സലീം കുമാര് അവതരിപ്പിച്ച വക്കീല് വേഷവും ശ്രദ്ധിക്കപ്പെട്ടിരുന്നു. എന്നാല് സിനിമയിലെ ഒരു രംഗം യഥാര്‍ത്ഥത്തില് സംഭവിച്ച കഥയാണെന്ന് സംവിധായകന് തന്നെ വ്യക്തമാക്കിയിരിക്കുകയാണ്..\nമെക്കാനിക്കല് ബ്രാഞ്ച് അടിസ്ഥാനമാക്കി ചെയ്യുന്ന ചിത്രമായതിനാല്, മെക്കാനിക്കലുമായി ബന്ധമുള്ള എന്തെങ്കിലും ഇന്റര്‍വെല് പഞ്ച് ചിത്രത്തില് കൊണ്ടുവരണമെന്നു ഞങ്ങള്‍ക്ക് അഗ്രഹമുണ്ടായിരുന്നു... എന്നാല് അതൊരു ത്രില്ലര് തരത്തിലുള്ളതാവരുത് മറിച്ചു, ചിത്രത്തില് പറയുന്നത് പോലെ തന്നെ ഏറ്റവും മോശം ഭൂതകാലമുള്ളവര് ആയിരിക്കും ഏറ്റവും നല്ല ഭാവി സൃഷ്ടിക്കുന്നത്... എന്ന തരത്തില് ചിത്രത്തിലൂടെ നന്മയുള്ള ഒരു രംഗമാവണം നല്‍കേണ്ടത് എന്നും ഞങ്ങള് ആഗ്രഹിച്ചു. അതുകൊണ്ടൊക്കെയാകണം വളരെ യാദൃഷിചികവും ദൈവാനുഗ്രഹവുമായി ഞാന് മനസ്സിലാഗ്രഹിച്ചതുപോലൊരു രംഗം കൊണ്ട് വരാന് സാധിച്ചു. എലീസ എന്ന ശാരീരിക വൈകല്യമുള്ള കഥാപാത്രത്തിനു ഒരു വീല് ചെയറിന്റെ സഹായത്തോടെ സഞ്ചരിക്കാനുള്ള ഒരു സംവിധാനം കോളേജില് ഉഴപ്പന് പട്ടം ലഭിച്ച നമ്മുടെ നായക കഥാപാത്രങ്ങള് നിര്‍മ്മിച്ചു കൊടുക്കുന്നതായിരുന്നു ആ രംഗം...\nക്വീന് സിനിമയിലെ ആ രംഗം..\nക്വീന് എന്ന സിനിമയുടെ കഥാഗതിയെ തന്നെ മറ്റൊരു ഇമോഷണല് ഫീലിലേക്ക് നയിക്കാന് ആ സീനിനായി എന്ന് ഞാന് വിശ്വസിക്കുന്നു. എന്നാല് അതിനു പിന്നിലൊരു കഥയുണ്ട്... ജീവിതത്തില് ചിലപ്പോള് വന്നു ചേരുന്ന ദൈവത്തിന്റെ കൈ പോലൊരു സംഭവ കഥ. ക്വീന് ന്റെ ചിത്രീകരണ വേളയില് തൃശ്ശൂര് ഗവണ്മെന്റ് എഞ്ചിനീയറിങ് കോളേജില് വെച്ച് നോട്ടീസ് ബോര്‍ഡില് കണ്ടൊരു വാര്‍ത്തയാണ് സത്യത്തില് ഇത്തരമൊരു രംഗത്തിനു കാരണമായത്. അതേ കോളേജില് പഠിച്ച കുറച്ച് വിദ്യാര്‍ത്ഥികള് ചേര്‍ന്ന് നിര്‍മ്മിച്ച ക്വീന് നില് കാണിച്ചതിന് സമാനമായ ഒരു വീല് ചെയറിനെ പറ്റി ഒരു പത്രത്തില് വന്ന വാര്‍ത്തയായിരുന്നു അത്. ഈ വാര്‍ത്ത കണ്ടപ്പോള് മുതല് അതിനു പിന്നിലുള്ളവരെ ഒന്ന് കാണാമെന്നുണ്ടായിരുന്നു. അങ്ങനെ അന്വേഷിച്ചു അവരെ കണ്ടെത്തുകയും, അവരുമായുള്ള സംഭാഷണങ്ങളിലൂടെ അവരുടെ കാര്യങ്ങള് മനസ്സിലാക്കുകയും, അവരുടെ ലാബ് സന്ദര്‍ശിക്കുകയും ചെയ്തു.\nകഥ വീണ്ടും തുടരും\nഡോണ്, സൂരജ് എന്ന വിദ്യാര്‍ത്ഥികളായിരുന്നു അതിനു മുന്‍കൈ എടുത്തത്. അവര് നിര്‍മ്മിച്ച വീല് ചെയര് കണ്ടപ്പോള് എനിക്ക് വളരെ ആകാംഷയായി... അതിനു ശേഷം ഞാന് സിനിമയിലെ ചില സന്ദര്‍ഭങ്ങള് അവര്‍ക്ക് പറഞ്ഞ് കൊടുത്തു. സിനിമാറ്റിക് ആയി കാണിക്കുന്നതിനേക്കാള് ഇത്തരത്തിലൊരു രംഗം റിയലിസ്റ്റിക്കായി എങ്ങനെ കാണിക്കാമെന്ന എന്റെ ആശങ്ക ഞാന് അവരുമായി പങ്കുവെച്ചു. നമ്മുടെ സിനിമയിലെ കഥാപാത്രങ്ങള് സ്വന്തമായി നിര്‍മ്മിച്ചതായി കാണിക്കുമ്പോള് പ്രേക്ഷകന് കല്ലുകടി തോന്നാതിരിക്കാനായിരുന്നു ഞാന് അങ്ങനെ ചെയ്യാന് തീരുമാനിച്ചത്. അങ്ങനെ എന്റെ മനസ്സില് കണ്ടതുപോലെ ഒരു രംഗം ചിത്രീകരിക്കാന് സാധിച്ചത്, ആ വീല് ചെയര് നിര്‍മ്മിച്ച ഈ രണ്ട് പ്രതിഭകളുടെ കഷ്ടപ്പാടിന്റെ കൂടി ഫലമാണ്. നമ്മുടെ സിനിമയ്ക്ക് ലഭിച്ച വലിയൊരു ഭാഗ്യം തന്നെയായിരുന്നു ഡോണും, സൂരജ്ഉം,.. പുതുതലമുറയിലെ ഒരുപാട് ചെറുപ്പക്കാര്‍ക്ക് ഒരു പ്രോത്സാഹനവും പ്രചോദനവുമാണ് ഈ യുവാക്കള്. അവരിപ്പോള് പുതിയ കമ്പനി തുടങ്ങിയെന്നു അറിഞ്ഞു.. നിങ്ങളുടെ ജോലിയില് ഒരു നന്മയുണ്ട് അതുകൊണ്ട് തന്നെ വലിയൊരു വിജയമാവട്ടെ... ഇനിയും ഒരുപാട് മുന്‍പോട്ടു പോകുവാന് സാധിക്കട്ടെ.. എല്ലാവിധ ആശംസകളും.. കഥ വീണ്ടും തുടരും എന്നും പറഞ്ഞാണ് സംവിധായകന് പോസ്റ്റ് അവസാനിപ്പിക്കുന്നത്.\nഡിജോ ജോസ് ആന്റണി സംവിധാനം ചെയ്ത സിനിമയ്ക്ക് മെക്കാനിക്കല് എന്‍ജിനീയര്‍മാരായ ജെബിന്, ജോസഫ് ആന്റണി, ഷാരിസ് മുഹമ്മദ് എന്നിവര് ചേര്‍ന്നാണ് തിരക്കഥ ഒരുക്കിയിരിക്കുന്നത്. മനോജ് ഗിന്നസ്, വിനോദ് കേദര്‍മംഗലം, വിഷ്ണു കൂവക്കാട്ടില്, എം കാര്‍ത്തികേയന്, ഭാവന, മൂസി, സൂരജ്, സാനിയ അയ്യപ്പന്, സലീം കുമാര് തുടങ്ങിയവരാണ് സിനിമയിലെ കേന്ദ്രകഥാപാത്രങ്ങളെ അവതരിപ്പിച്ചത്. ചിത്രത്തില് സലീം കുമാറിന്റെ അഡ്വ. മുകുന്ദന് എന്ന കഥാപാത്രം ഏറെ ശ്രദ്ധിക്കപ്പെട്ടിരുന്നു. മലയാള സിനിമയിലെ മികച്ച വക്കീല് വേഷങ്ങളിലൊന്ന് ഇതാണെന്നായിരുന്നു പ്രേക്ഷകര് പറയുന്നത്.\nRead more about: queen dijo jose antony saniya iyyappan ക്വീന് ഡിജോ ജോസ് ആന്റണി സാനിയ അയ്യപ്പൻ\nDijo Jose Antony revealed real story of Queen movie scene


എന്ത് തന്നെയായാലും മോദിയില് വിശ്വസിച്ച് ജനങ്ങള്, ചേതന് ഭഗത്തിനെ അതിശയിപ്പിച്ച് ഓണ് ലൈന് വോട്ടിംഗ് ഫലം – Braveindia News.com|Malayalam News, Malayalam E-News Paper,Latest Kerala news on Articles, sports, Cinema, Economics\nഎന്ത് തന്നെയായാലും മോദിയില് വിശ്വസിച്ച് ജനങ്ങള്, ചേതന് ഭഗത്തിനെ അതിശയിപ്പിച്ച് ഓണ് ലൈന് വോട്ടിംഗ് ഫലം\nഡല്‍ഹി: നോട്ട് അസാധുവാക്കലിലും, ശിവജി പ്രതിമ നിര്‍്മ്മാണത്തിലും ഇന്ത്യന് പ്രധാനമന്ത്രി നരേന്ദ്രമോദിയെ വിമര്‍ശിച്ച എഴുത്തുകാരന് ചേതന് ഭഗതിനെ അമ്പരപ്പിച്ച് ഓണ് ലൈന് പോളിംഗ് ഫലം. മോദിയ്‌ക്കെതിരായി ഉന്നയിച്ച ചോദ്യങ്ങളോട് ഭൂരിപക്ഷം പേരും പ്രതികരിച്ചത് മോദിയില് വിശ്വസമര്‍പ്പിച്ചാണ്.\nനമ്മുടെ നേതാവായി നരേന്ദ്രമോദിയെ തെരഞ്ഞെടുക്കാന് നിങ്ങള്‍ക്ക് അവസരം ലഭിക്കുകയും അതേസമയം അദ്ദേഹം രാജ്യത്ത് ജനാധിപത്യത്തിന് വിലകല്‍പിക്കുകയും ചെയ്യുന്നില്ലെങ്കില് നിങ്ങള് അതിനെ അനുകൂലിക്കുമോ എന്നായിരുന്നു ആദ്യചോദ്യം.്10,000ല് അധികം ആള്‍ക്കാര് ഈ ചോദ്യത്തിന് മറുപടി നല്‍കി. ഇതില് 55 ശതമാനം പേരും പറഞ്ഞത് ജനാധിപത്യം ഇല്ലെങ്കിലും മോദിയെ തെരഞ്ഞെടുക്കും എന്നായിരുന്നു.\nഅഴിമതി തടയാനും അഴിമതിക്കാരെ ശിക്ഷിക്കാനും വേണ്ടി മോദി അടിയന്തരാവസ്ഥ പ്രഖ്യാപിച്ചാല് നിങ്ങള് അതിനെ അനുകൂലിക്കുമോ എന്നായിരുന്നു അടുത്ത ചോദ്യം. ആകെ 9,000 പേരാണ് ഈ ചോദ്യത്തിന് വോട്ട് രേഖപ്പെടുത്തിയത്. ഇതില് 57 ശതമാനവും അടിയന്തരാവസ്ഥ പ്രഖ്യാപിച്ചാലും മോദിയെ അനുകൂലിക്കുമെന്ന് രേഖപ്പെടുത്തി.\nപോളിന്റെ റിസള്‍ട്ട് ചേതന് ഭഗത് ട്വീറ്റായി പോസ്റ്റ് ചെയ്തിട്ടുണ്ട്.\nനേരത്തെ നോട്ട് നിരോധനത്തിലാണ് ബിജെപിക്കെതിരെയും മോഡിക്കെതിരെയും ചേതന് ഭഗത് ആദ്യമായി വിമര്‍ശനം ഉന്നയിച്ചത്. തെറ്റ് സംഭവിക്കുമ്പോള് ദേശസ്നേഹത്തിന്റെ പേരുംപറഞ്ഞ് ക്യൂ നില്‍ക്കാനല്ല പറയേണ്ടതെന്നായിരുന്നു ചേതന്റെ വിമര്‍ശനം.


സ്ഥാനാര്‍ത്ഥി പട്ടിക: അപാകതകളുണ്ടെന്ന് വിഎസ്; ജനം സ്വീകരിച്ചു കഴിഞ്ഞെന്ന് കോടിയേരി\nWed Jan 23 2019 22:22:55 GMT+0530 (IST)\nNarada Desk| Updated On: 2016-04-23T11:44:37+05:30 | Location :\nതിരുവനന്തപുരം: എല്‍ഡിഎഫ് സ്ഥാനാര്‍ത്ഥി പട്ടികയില് അപാകതയുണ്ടെന്ന് വിഎസ് അച്യുതാനന്ദന്. ഇന്ത്യന് എക്‌സ്പ്രസിന് നല്‍കിയ അഭിമുഖത്തിലാണ് വിഎസിന്റെ...\nതിരുവനന്തപുരം: എല്‍ഡിഎഫ് സ്ഥാനാര്‍ത്ഥി പട്ടികയില് അപാകതയുണ്ടെന്ന് വിഎസ് അച്യുതാനന്ദന്. ഇന്ത്യന് എക്‌സ്പ്രസിന് നല്‍കിയ അഭിമുഖത്തിലാണ് വിഎസിന്റെ പരാമര്‍ശം.\nതിരഞ്ഞെടുപ്പ് പ്രചരണത്തില് അഴിമതി മുഖ്യ വിഷയമാക്കിയെങ്കിലും അഴിമതി ആരോപണം നേരിടുന്ന ഉമ്മന്‍ചാണ്ടി, കെ ബാബു, കെഎം മാണി എന്നിവര്‍ക്കെതിരെ ശക്തരായ സ്ഥാനാര്‍ത്ഥികളെ നിര്‍ത്തുന്നതില് എല്‍ഡിഎഫ് പരാജയപ്പെട്ടില്ലേ എന്ന ചോദ്യത്തിനായിരുന്നു വിഎസിന്റെ മറുപടി.\nസ്ഥാനാര്‍ത്ഥി പട്ടിക പൂര്‍ണതയുള്ളതല്ല. ചില സ്ഥാനാര്‍ത്ഥികളെ പറ്റി അഭിപ്രായ വ്യത്യാസമുണ്ട്. എല്‍ഡിഎഫില് പ്രതീക്ഷയര്‍പ്പിക്കുന്ന പലരും സ്ഥാനാര്‍ത്ഥി നിര്‍ണയത്തില് അതൃപ്തി അറിയിച്ചിട്ടുണ്ട്. ഇത്തരം കാര്യങ്ങള് തിരഞ്ഞെടുപ്പിന് ശേഷം ചര്‍ച്ച ചെയ്യും എന്നായിരുന്നു വിഎസിന്റെ മറുപടി.\nതാന് മുഖ്യമന്ത്രിയാകാന് ജനങ്ങള് ആഗ്രഹിക്കുന്നുണ്ടെന്നും അഭിമുഖത്തില് വിഎസ് പറയുന്നുണ്ട്. എന്നാല് പറയാത്ത കാര്യങ്ങള് വായില് തള്ളിക്കയറ്റുകയാണ് ചില മാധ്യമങ്ങളെന്നായിരുന്നു വിഎസിന്റെ പ്രതികരണം.\nചില മാധ്യമങ്ങള് ചെയ്യുന്നത് തെമ്മാടിത്തരമാണെന്നും താന് പറയാത്ത കാര്യങ്ങള് തന്റെ വായില് തിരുകിക്കയറ്റേണ്ട. ഭാവി മുഖ്യമന്ത്രിയെ കുറിച്ച് പാര്‍ട്ടി തീരുമാനിക്കുമെന്നാണ് താന് പറഞ്ഞത്. മറിച്ചുള്ള വാര്‍ത്തകള് ശുദ്ധ അസംബന്ധമാണ്. താന് പറഞ്ഞ കാര്യങ്ങളെ വളച്ചൊടിച്ചിരിക്കുകയാണെന്നും വി.എസ് പറഞ്ഞു.\nഅതേസമയം,അഭിമുഖത്തില് വിഎസിന്റെ പ്രതികരണത്തെ കുറിച്ച് അറിയില്ലെന്ന് കോടിയേരി ബാലകൃഷ്ണന് പറഞ്ഞു. അച്യുതാനന്ദനുമായി ആലോചിച്ച് മറുപടി പറയും. വിഎസിനോടുള്ള മറുപടി വിഎസിനോടു പറയുമെന്നും കോടിയേരി പറഞ്ഞു. അഴിമതിക്കേസില് പ്രതി ചേര്‍ക്കപ്പെട്ടവരെ ഒഴിവാക്കുകയാണെങ്കില് കോണ്‍ഗ്രസില് ആരും മത്സരിക്കാന് കാണുകയില്ലെന്നും കോടിയേരി പറഞ്ഞു.


ടാറ്റ ആള്‍ട്രോസ് ടര്‍ബോയുടെ അരങ്ങേറ്റം ഈ മാസം – Malayalamtoday\nടാറ്റ ആള്‍ട്രോസ് ടര്‍ബോയുടെ അരങ്ങേറ്റം ഈ മാസം\nജനുവരിയില് അരങ്ങേറ്റം കുറിച്ച ടാറ്റ ആള്‍ട്രോസ് സെഗ്മെന്റില് ചുവടുറപ്പിച്ചു കഴിഞ്ഞു. . ഒരു ടര്‍ബോ-പെട്രോള് എഞ്ചിന് ആള്‍ട്രോസിന് സമ്മാനിക്കാനാണ് കമ്ബനിയുടെ പദ്ധതി. അതിലൂടെ കൂടുതല് എഞ്ചിന് ഓപ്ഷനുകള് ഹാച്ച്ബാക്കില് ഒരുക്കാന് സാധിക്കും.\nപുതിയ i20 വിപണിയില് എത്തിയതിനാല് ഈ മാസം തന്നെ ആള്‍ട്രോസ് ടര്‍ബോയെ പുറത്തിറക്കാനാണ് ടാറ്റ മോട്ടോര്‍സിന്റെ തീരുമാനം. പെര്‍ഫോമന്‍സ് ഹാച്ചിന് 1.2 ലിറ്റര് ടര്‍ബോചാര്‍ജ്ഡ് പെട്രോള് യൂണിറ്റായിരിക്കും ടാറ്റ നല്‍കുക. ഇത് നെക്സോണ് കോംപാക്ട് എസ്യുവിയില് കാണുന്ന അതേ പതിപ്പാണ്. എന്നിരുന്നാലും ഹാച്ച്ബാക്കില് റീട്യൂണ് ചെയ്ത പതിപ്പായിരിക്കും ഇടംപിടിക്കുക. അതായത് ആള്‍ട്രോസില് എത്തുമ്‌ബോള് ഈ ടര്‍ബോ എഞ്ചിന് 110 bhp കരുത്തില് 140 Nm torque ഉത്പാദിപ്പിക്കാന് ശേഷിയുള്ളതായിരിക്കും. ഈ യൂണിറ്റ് നെക്‌സോണില് പരമാവധി 120 bhp പവറും 170 Nm torque ഉം ആണ് വികസിപ്പിക്കുന്നത്.\nവരാനിരിക്കുന്ന ആള്‍ട്രോസ് ടര്‍ബോ ഫോക്സ്വാഗണ് പോളോ GT TSI, പുതിയ ഹ്യുണ്ടായി i20 1.0 ലിറ്റര് ടര്‍ബോയ്ക്കും നേരിട്ട് എതിരാളിയാകും. ആഞ്ച് സ്പീഡ് മാനുവല് ഗിയര്‍ബോക്‌സായിരിക്കും പുതിയ പവര്‍ഫുള് വേരിയന്റില് സ്റ്റാന്‍ഡേര്‍ഡായി ലഭ്യമാവുക. എന്നിരുന്നാലും ഒരു ഡ്യുവല്-ക്ലച്ച് ഓട്ടോമാറ്റിക് (DCT) യൂണിറ്റും സമീപഭാവിയില് പ്രീമിയം ഹാച്ചിന്റെ ടര്‍ബോ എഡിഷനില് എത്തിയേക്കും.ആള്‍ട്രോസ് ടര്‍ബോയുടെ ഭാരം 980 കിലോഗ്രാം ആണെന്ന് റിപ്പോര്‍ട്ടുകള് അവകാശപ്പെടുന്നു.\nഡിസൈന് കാര്യങ്ങളിലെല്ലാം ടര്‍ബോ പതിപ്പ് സാധാരണ മോഡലിന് സമാനമായിരിക്കും. പിന്‍ഭാഗത്തെ കറുത്ത ‘ഐര്‍ബോ’ ബാഡ്ജാകും സ്റ്റാന്‍ഡേര്‍ഡ് മോഡലില് നിന്ന് ടര്‍ബോയെ കാഴ്ച്ചയില് വേര്‍തിരിക്കുന്നത്. ആല്‍ഫ പ്ലാറ്റ്ഫോമില് ഇംപാക്ട് 2.0 ഡിസൈന് ശൈലിയെ അടിസ്ഥാനമാക്കി നിര്‍മിച്ചിരിക്കുന്ന കാറിന് 5.44 ലക്ഷം മുതല് 8.95 ലക്ഷം രൂപ വരെയാണ് എസ്‌ഷോറൂം വില.\nതദ്ദേശ സ്വയംഭരണ സ്ഥാപനങ്ങളിലേക്കുള്ള തെരഞ്ഞെടുപ്പ്: കാസര്‍കോട് ജില്ലയില് ഒരുക്കങ്ങള് ആരംഭിച്ചു\nബിനീഷ് വിഷയം: കോടിയേരി രാജിവെക്കേണ്ട ആവശ്യമില്ലെന്ന് സിപിഎം സെക്രട്ടേറിയറ്റ്


കേരളത്തിൽ 30 ശതമാനം മഴക്കുറവ് | Kerala | Deshabhimani | Tuesday Jul 30, 2019\nകേരളത്തിൽ 30 ശതമാനം മഴക്കുറവ്\nതൃശൂർ > ജൂലൈ അവസാനിക്കാനിരിക്കെ തിങ്കളാഴ്ചവരെ കാലവർഷത്തിൽ 30 ശതമാനം കുറവ്. 1322 മില്ലിമീറ്റർ മഴ ലഭിക്കേണ്ടിടത്ത് ഇതുവരെ ശരാശരി 926 മില്ലിമീറ്ററാണ് കിട്ടിയത്. വിവിധ ജില്ലകളിൽ ഒമ്പതുമുതൽ 54 ശതമാനംവരെയാണ് മഴക്കമ്മി. ഏറ്റവും മഴ കുറവ് വയനാടാണ്. കാലവർഷം മെച്ചമായത് കോഴിക്കോട് ജില്ലയിലും.\nജൂലൈ മധ്യം വരെ 50 ശതമാനത്തിലധികം മഴക്കുറവുണ്ടായിരുന്നു. മൂന്നാം വാരത്തിൽ ലഭിച്ച കനത്ത മഴയാണ് സ്ഥിതി മെച്ചപ്പെടുത്തിയത്. ഡാമുകളിൽ ജലനിരപ്പ് കഴിഞ്ഞ വർഷത്തേക്കാൾ ഏറെ താഴെയാണ്. കഴിഞ്ഞ വർഷം ജൂൺമുതൽ സെപ്തംബർവരെയുള്ള കാലവർഷക്കാലത്ത് ശരാശരിയേക്കാൾ 23 ശതമാനം മഴ കൂടുതൽ കിട്ടി. ആഗസ്ത് മധ്യത്തിലെ പ്രളയത്തിൽ തുടർച്ചയായി 72 മണിക്കൂറാണ് മഴ പെയ്തത്. തുലാവർഷവും വേനൽമഴയും ഏറെ കുറഞ്ഞു. ഇക്കുറി ജൂണിലും ജൂലൈയിലും ശരാശരിയേക്കാൾ മഴ കുറഞ്ഞു. ആഗസ്തിലും സെപ്തംബറിലും മെച്ചപ്പെട്ട മഴ കിട്ടിയില്ലെങ്കിൽ വരൾച്ച ഉണ്ടാകുമെന്ന് കാലാവസ്ഥാ ഗവേഷകർ പറയുന്നു.\nകായലോര പ്രദേശങ്ങൾ വെള്ളത്തിൽ\nമറക്കരുത്, മഹാമാരിയും മഞ്ഞ അലർട്ടും\nഹരിതയ്‌ക്ക് പാഠം ഒന്ന് –- മഴ


10 Sep 2019, 11:36 AM\nമരടില് തീരദേശ പരിപാലന നിയമം ലംഘിച്ച് നിര്‍മ്മിച്ച ഫ്ളാറ്റിന്റെ ഉടമകള്‍ക്ക് ഒഴിയാന് ആവശ്യപ്പെട്ട് നഗരസഭ നോട്ടീസ് പതിച്ചു. നോട്ടീസ് കൈപ്പറ്റാന് ഉടമകള് തയ്യാറാകാഞ്ഞതോടെ അധികൃതര് ഭിത്തിയില് പതിക്കുകയായിരുന്നു. അഞ്ചു ദിവസത്തിനകം ഒഴിയണമെന്ന് കാണിച്ചാണ് നോട്ടീസ്.\nഇന്ന് രാവിലെ വിളിച്ചു ചേര്‍ത്ത പ്രത്യേക നഗരസഭാ യോഗത്തിന് ശേഷമാണ് നോട്ടീസ് ഉടനടി നല്‍കാന് നഗരസഭ തീരുമാനിച്ചത്. അഞ്ച് ഫ്‌ളാറ്റുകളാണ് പൊളിക്കാന് വിധിയുള്ളത്. അതില് ഒരെണ്ണത്തിന്റെ പണി ആരംഭിച്ചിട്ടില്ല. ബാക്കിയുള്ള നാല് ഫ്‌ളാറ്റുകളിലും നോട്ടീസ് പതിച്ചു.\nമൂന്ന് ഫ്‌ളാറ്റുകളിലെ ഉടമകള് നോട്ടീസ് കൈപ്പറ്റാന് തയ്യാറാകാഞ്ഞതിനെ തുടര്‍ന്ന് പുറത്ത് പതിക്കുകയായിരുന്നു. ജെയിന് കോറല് ഫ്‌ളാറ്റ് സമുച്ചയത്തിന്റെ ഗേറ്റ് ഉടമകള് താഴിട്ട് പൂട്ടി. ഹോളി ഫെയ്ത് ഫ്‌ളാറ്റ് ഉടമകള് ഉദ്യോഗസ്ഥരെ തടയുകയും ചെയ്തു. തുടര്‍ന്ന് പുറത്ത് നോട്ടീസ് പതിക്കുകയായിരുന്നു. അവധി ആയതിനാല് ഫ്‌ളാറ്റ് ഉടമകളില് പലരും സ്ഥലത്തില്ലെന്നും അതിനാല് അവധി കഴിഞ്ഞ് നോട്ടീസ് കൈപ്പറ്റാമെന്നും ഉടമകള് അറിയിച്ചെങ്കിലും ഉദ്യോഗസ്ഥര് പുറത്ത് പതിക്കുയായിരുന്നു. അവധി ദിവസം നോട്ടീസ് പതിക്കുന്നതും നീതി നിഷേധമാണെന്നും ഫ്‌ളാറ്റുടമകള് ചൂണ്ടിക്കാട്ടി. ഒരു ഫ്‌ളാറ്റില് മാത്രം ഉടമകള് നോട്ടീസ് വിയോജിപ്പോടെ കൈപ്പറ്റി.\nഫ്‌ളാറ്റുകളില് നോട്ടീസ് പതിച്ചതായി മേലധികാരികള്‍ക്ക് റിപ്പോര്‍ട്ട് നല്‍കുമെന്നും നഗരസഭാ സെക്രട്ടറി ആരിഫ് ഖാന് അറിയിച്ചു. തുടര് നടപടികളെന്ന നിലയില് ടെന്‍ഡര് നല്‍കിയിട്ടുണ്ട്. ഇന്ന ചേര്‍ന്ന പ്രത്യേക യോഗത്തിന്റെ റിപ്പോര്‍ട്ട് സര്‍ക്കാരിന് നല്‍കുമെന്നും സെക്രട്ടറി അറിയിച്ചു.\nരാവിലെ ചേര്‍ന്ന യോഗത്തില് ഫ്‌ളാറ്റുടമകള്‍ക്ക് അനുകൂല നിലപാടായിരുന്നു ഭരണ-പ്രതിപക്ഷ കക്ഷികള് എടുത്തത്. കോടതി ഉത്തരവ് നടപ്പാക്കാന് നടപടികളുമായി മുന്നോട്ട് പോകുമെന്നും അതേ സമയം ഫ്‌ളാറ്റ് ഉടമകള്‍ക്ക് അനുകൂലമായുള്ള അംഗങ്ങളുടെ വികാരം സര്‍ക്കാരിനെ അറിയിക്കുമെന്നും നഗരസഭാ അധ്യക്ഷ പറഞ്ഞിരുന്നു. സംസ്ഥാന സര്‍ക്കാരുമായി കൂടിയാലോചിച്ച് റിവിഷന് ഹര്‍ജി നല്‍കാനുളള സാധ്യത ചര്‍ച്ച ചെയ്യുമെന്നും അധ്യക്ഷ അറിയിച്ചിട്ടുണ്ട്.\nമരടിലെ ഫ്‌ളാറ്റുകള് ഒഴിയാന് നഗരസഭ നോട്ടീസ് നല്‍കും; ഉടമകള്‍ക്ക് അനുകൂലമായുള്ള വികാരം സര്‍ക്കാരിനെ അറിയിക്കുമെന്ന് നഗരസഭാ അധ്യക്ഷ\nതീരദേശ പരിപാലന നിയമങ്ങള് ലംഘിച്ച് നിര്‍മ്മിച്ച മരടിലെ ഫ്‌ലാറ്റ് സമുച്ചയം ഈ മാസം ഇരുപതിനകം പൊളിച്ച് നീക്കണമെന്നാണ് സുപ്രീംകോടതിയുടെ അന്ത്യശാസനം. നിയമലംഘനം കണ്ടെത്തിയ മൂന്നംഗ സമിതി തങ്ങളുടെ ഭാഗം കേട്ടില്ലെന്ന് ആരോപിച്ച് ഇന്നലെ ഫ്‌ലാറ്റുടമകള് റിട്ട് ഹര്‍ജി നല്‍കിയിരുന്നു. ഈ ഹര്‍ജി ജഡ്ജിമാരുടെ മുമ്പിലേക്ക് എത്തില്ലെന്നാണ് രജിസ്ട്രി നല്‍കുന്ന വിവരം. ഫ്‌ളാറ്റുകള് പൊളിച്ചുനീക്കാനുള്ള ഒടുവിലത്തെ ഉത്തരവില് ഈ കേസില് പുതിയ ഹര്‍ജികള് സ്വീകരിക്കരുതെന്ന നിര്‍ദ്ദേശമുണ്ട്. കേസ് 23ന് വീണ്ടും പരിഗണിക്കും.\nMarad MuncipalityMaradu FlatKochi Maradu Flats


ചെമ്പകം: September 2006\nമൂടല്‍മഞ്ഞ് വഴിമാറി. കിഴക്കു വെള്ളകീറിത്തുടങ്ങി.സൂര്യകിരണങ്ങളേറ്റ് ഇലകളില് തൂങ്ങിനില്‍ക്കുന്ന ഹിമകണങ്ങള് വെട്ടിത്തിളങ്ങുന്നു. പക്ഷികളുടെ കളകൂജനവും അരുവികളുടെ കളകളാരവവും അങ്ങകലേയുള്ള നീലമലകളില്‍തട്ടി പ്രതിധ്വനിക്കുന്നു. പൂമൊട്ടുകള് ഒരു കള്ളച്ചിരിയോടെ വിരിയുന്നു. ഒരു ചെറുകുളിര്‍കാറ്റ് തിടുക്കത്തോടെ തലയുയര്‍ത്തിനില്‍ക്കുന്ന ചെമ്പകമരങ്ങളേയും മറ്റു സസ്യലതാദികളേയും തഴുകിക്കൊണ്ട് കടന്നുപോയി. പ്രഭാതമായെന്ന് ഓര്‍മിപ്പിക്കാന്‍വേണ്ടിയാണെന്നു തോന്നുന്നു അങ്കവാലും തലയില് ചുവന്ന പൂവുമുള്ള ഒരു പൂങ്കോഴി നീട്ടിക്കൂവി.\n(ക്ഷമിക്കണം. ഇത് തലേന്നത്തെ പ്രഭാതം പോലെതന്നെ ഉണ്ട് അല്ലേ? ആദ്യം തെറ്റി രണ്ടുപ്രാവശ്യം പോസ്റ്റു ചെയ്തു പോയി. അപ്പോള് നല്ല സ്നേഹമുള്ള രണ്ടു കുഞ്ഞേട്ടന്മാര് വന്ന് ഓരോ കമന്റും ഇട്ടുപോയി. അതുകൊണ്ട് ഇതു മായ്ച്ചുകളയാന് തോന്നുന്നില്ല. ഇവിടെ കിടന്നോട്ടെ അല്ലേ?)\nposted by അഞ്ജു, അനു, അച്ചു at 9/24/2006 10:13:00 PM2comments links to this post\n(ഇപ്പോ ശരിയാക്കിയിട്ടുണ്ട്. സത്യമായും ഞങ്ങള്‍ക്ക് കൂടുതല് പറഞ്ഞുതരാന് ആരുമില്ല. ഉള്ളയാള് നാടോടിയാണ്. വല്ലപ്പോഴുമേ വീട്ടില് വരൂ...)\nposted by അഞ്ജു, അനു, അച്ചു at 9/23/2006 10:09:00 PM5comments links to this post\nകരളും മിഴിയും കവര്‍ന്നുമിന്നി\nപുളകം പോല് കുന്നിന്‍പുറത്തുവീണ\nപുതുമൂടല് മഞ്ഞല പുല്‍കി നീക്കി,\nപുലരൊണി മാമലശ്രേണികള് തന്-\nപുറകിലായ് വന്നു നിന്നെത്തിനോക്കി.\nന്തവിടെല്ലാം പൂത്തമരങ്ങള് മാത്രം;\nഒരു കൊച്ചു കാറ്റെങ്ങാന് വന്നുപോയാല്\nposted by അഞ്ജു, അനു, അച്ചു at 9/13/2006 07:09:00 AM6comments links to this post\nഎല്ലാവര്‍ക്കും ഞങ്ങളുടെ ഓണാശംസകള്!!!\nposted by അഞ്ജു, അനു, അച്ചു at 9/10/2006 06:38:00 AM3comments links to this post


സിംഗപ്പൂര് കപ്പ് ദക്ഷിണാഫ്രിക്കക്ക് | Singapore Cup: South Africa score emphatic win over Pak - Malayalam Oneindia\nസിംഗപ്പൂര് കപ്പ് ദക്ഷിണാഫ്രിക്കക്ക്\nസിംഗപ്പൂര്: പാകിസ്ഥാനെ 93 റണ്‍സിന് തകര്‍ത്ത് ദക്ഷിണാഫ്രിക്ക സിംഗപ്പൂര് ചാലഞ്ച് ത്രിരാഷ്ട്ര ക്രിക്കറ്റ് ടൂര്‍ണമെന്റ് ചാമ്പ്യന്മാരായി.\nമഴമൂലം 35 ഓവറായി വെട്ടിക്കുറച്ച മത്സരത്തില് ടോസ് നേടിയ ദക്ഷിണാഫ്രിക്ക ആദ്യം ബാറ്റ് ചെയ്തു. നിശ്ചിത 35 ഓവറില് അവര് ഏഴു വിക്കറ്റിന് 197 റണ്‍സെ ടുത്തു. മറുപടിയായി പാകിസ്ഥാന് 28.1 ഓവറില് 121 റണ്‍സെടുക്കുമ്പോഴേക്കും എല്ലാവരും പുറത്തായി.\nഓവറില് അഞ്ചു റണ്ണില് കൂടുതല് മാത്രം വേണ്ടിയിരുന്ന പാകിസ്ഥാന് ബാറ്റ്സ്മാന്മാര് വരുത്തിവെച്ച പിഴവില് വീഴുകയായിരുന്നു. കഴിഞ്ഞ രണ്ടു മത്സരങ്ങളില് ദക്ഷിണാഫ്രിക്കക്കും ന്യൂസിലാണ്ടിനും എതിരെ മേധാവിത്തം പുലര്‍ത്തിയ പാക് ബാറ്റ്സ്മാന്മാരെയല്ല ഫൈനലില് കണ്ടത്.\n35 റണ്‍സെടുക്കുമ്പോഴേക്കും ഓപ്പണര്‍മാരുള്‍പ്പെടെ മൂന്നു പാക് ബാറ്റ്സ്മാന്മാര് കൂടാരം കയറി. പിന്നീടെത്തിയ സയീദ് അന്‍വറും (24) ഇജാസ് അഹ്മദും (31) ചേര്‍ന്ന് ഇന്നിംഗ്സ് കെട്ടിപ്പടുക്കാന് ശ്രമിച്ചെങ്കിലും 74-ല് വെച്ച് നാലാം വിക്കറ്റും വീണു. ഗാരി കേഴ്സ്റ്റന്റെ മികച്ച ഫീല്‍ഡിംഗില് അന്‍വര് പുറത്ത്.\nതുടര്‍ന്നെത്തിയ അബ്ദുള് റസാഖും അസ്ഹര് മഹ്മൂദും പൂജ്യന്മാരായി മടങ്ങി. സമാനും (18) വഖാര് യൂനിസും (11) വാലറ്റത്ത് പിടിച്ചു നില്‍ക്കാന് ശ്രമിച്ചെങ്കിലും ദക്ഷിണാഫ്രിക്കന് ബൗളര്‍മാര് ചെലുത്തിയ നിരന്തര സമ്മര്‍ദ്ദത്തെ അതിജീവിക്കാന് അവര്‍ക്ക് കഴിഞ്ഞില്ല. ദക്ഷിണാഫ്രിക്കക്കു വേണ്ടി പൊള്ളോക്ക്, ടെലിമാക്കസ്, ക്ലൂസ്നര് എന്നിവര് രണ്ടു വിക്കറ്റു വീതം വീഴ്ത്തി.\nനേരത്തെ ടോസ് നേടി ബാറ്റിംഗിനിറങ്ങിയ ദക്ഷിണാഫ്രിക്കയുടെയും തുടക്കം മികച്ചതായിരുന്നില്ല. ആന്‍ഡ്രൂ ഹാളും (5) ജാക്വിസ് കാലിസും (1) പെട്ടെന്നു തന്നെ പുറത്തായി. മൂന്നാം വിക്കറ്റില് ഓപ്പണര് ഗാരി കേഴ്സ്റണും (62) നിക്കി ബോയെയും (54) ചേര്‍ന്നെടുത്ത 97 റണ്ണാണ് ദക്ഷിണാഫ്രിക്കയെ തകര്‍ച്ചയില് നിന്ന് കരകയറ്റിയത്. ബോയെ 48 പന്തില്‍നിന്നാണ് 54 റണ് അടിച്ചെടുത്തത്. ഇതില് ആറു ഫോറും ഒരു സിക്സും ഉള്‍പ്പെടും.\nകേഴ്സ്റണും ബോയെയും പുറത്തായ ശേഷം കള്ളിനനും (31) ഡിപ്പ്നറും (17) ക്ലൂസ്നറും (12) ചേര്‍ന്ന് ദക്ഷിണാഫ്രിക്കയെ 197-ലെത്തിച്ചു.\nനിക്കി ബോയെയാണ് മാന് ഓഫ് ദി മാച്ച്. മൂന്നു കളികളില് നിന്നായി 191 റണ്‍സെടുത്ത ദക്ഷിണാഫ്രിക്കന് ഓപ്പണര് ഗാരി കേഴ്സ്റണെ മാന് ഓഫ് ദി സീരീസായി തിരഞ്ഞെടുത്തു.


പതിനഞ്ചാമത് ഉപരാഷ്ട്രപതിയായി എം വെങ്കയ്യനായിഡുവിനെ തെരഞ്ഞെടുത്തു – malabarinews.com\nതാനൂരിന് ഇനി പുതിയ മുഖം: നഗര സൗന്ദര്യവല്‍ക്കരണം തുടങ്ങുന്നു 793 views\nപതിനഞ്ചാമത് ഉപരാഷ്ട്രപതിയായി എം വെങ്കയ്യനായിഡുവിനെ തെരഞ്ഞെടുത്തു\nPosted on August 6, 2017 August 6, 2017 by newsmal\nന്യൂഡല്‍ഹി ; രാജ്യത്തിന്റെ പതിനഞ്ചാമത് ഉപരാഷ്ട്രപതിയായി എം വെങ്കയ്യനായിഡുവിനെ തെരഞ്ഞെടുത്തു. എന്‍ഡിഎ സ്ഥാനാര്‍ഥിയായ നായിഡുവിന് 516 വോട്ടും പ്രതിപക്ഷ പാര്‍ടികളുടെ സ്ഥാനാര്‍ഥി ഗോപാല്‍കൃഷ്ണ ഗാന്ധിക്ക് 244 വോട്ടും ലഭിച്ചു. 11 വോട്ട് അസാധുവായി. ആന്ധ്രാപ്രദേശിലെ നെല്ലൂര് ജില്ലക്കാരനായ നായിഡു രണ്ടു തവണ കേന്ദ്രമന്ത്രിയായിരുന്നു. 2002 മുതല് 2004 വരെ ബിജെപി ദേശീയ അധ്യക്ഷനായിരുന്നു. ഉപരാഷ്ട്രപതി ഹാമീദ് അന്‍സാരിയുടെ കാലാവധി 10ന് അവസാനിക്കും. വെങ്കയ്യ നായിഡു 11ന് സ്ഥാനമേല്‍ക്കും.\nശനിയാഴ്ച പകല് 10 മുതല് അഞ്ചുവരെ പാര്‍ലമെന്റ് മന്ദിരത്തിലെ 62-ാം നമ്പര് മുറിയിലായിരുന്നു വോട്ടെടുപ്പ്. 98.21 ശതമാനമായിരുന്നു പോളിങ്. ഇരു സഭയിലെയുമായി വോട്ടവകാശമുള്ള മൊത്തം 785 എംപിമാരില് 14 പേര് വോട്ടുചെയ്തില്ല. വൈകി എത്തിയതിനാല് മുസ്ളിംലീഗിലെ പി കെ കുഞ്ഞാലിക്കുട്ടിക്കും പി വി അബ്ദുള്‍വഹാബിനും വോട്ടുചെയ്യാനായില്ല.\nപതിനഞ്ചാം ഉപരാഷ്ട്രപതി തെരഞ്ഞെടുപ്പാണ് നടന്നതെങ്കിലും ഈ പദവിയില് എത്തുന്ന 13-ാമത്തെ വ്യക്തിയാണ് നായിഡു. പ്രഥമ ഉപരാഷ്ട്രപതി ഡോ. എസ് രാധാകൃഷ്ണനും നിലവിലെ ഉപരാഷ്ട്രപതി ഹാമീദ് അന്‍സാരിയും രണ്ടു തവണ തെരഞ്ഞെടുക്കപ്പെട്ടു. പിന്തുണയ്ക്ക് പ്രധാനമന്ത്രിയോടും ബിജെപി നേതാക്കളോടും നന്ദിയുണ്ടെന്ന് നായിഡു പറഞ്ഞു.\nപോളിങ് ജോലിക്ക് 12,914 ഉദ്യോഗസ്ഥര്‍ക്ക് നിയമനം\nPrevious PostPrevious വൈദ്യുതി ലൈനില് നിന്നും ഷോക്കേറ്റ് ദമ്പതികള് മരിച്ചു\nNext PostNext ബഹ്‌റൈനില് വിദേശി യുവാവ് വ്യാജ ക്രെഡിറ്റ് കാര്‍ഡ് ഉപയോഗിച്ച് 2,800 ബഹ്‌റൈന് ദിനാര് മേഷ്ടിച്ചു കടന്നുകളഞ്ഞു\n793 views | posted on September 19, 2018


Facebook working onanew feature and we can't wait to use it | ഫെയ്‌സ്ബുക്ക് വീണ്ടും മുഖം മിനുക്കുന്നു; പുതിയ ഫീച്ചറിനായി കാത്തിരിക്കാം - Malayalam Gizbot\nഫെയ്‌സ്ബുക്കില് എതിര്‍പ്പ് പ്രകടിപ്പിക്കാന് അവസരം വരുന്നു. ഇഷ്ടമില്ലാത്ത കമന്റുകള് ഡൗണ്‍വോട്ട് ചെയ്യാന് അനുവദിക്കുന്നതാണ് പുതിയ ഫീച്ചര്. വ്യാഴാഴ്ച നിലവില് വന്ന സംവിധാനം ഏതാനും ചില ഉപയോക്താക്കള്‍ക്ക് മാത്രമാണ് ലഭ്യമാക്കിയിട്ടുള്ളത്. മറ്റ് പല വെബ്‌സൈറ്റുകളിലും ഡിസ്‌ലൈക്ക് ബട്ടണ് നിലവില് വന്നിട്ടും ഇതിന് ലൈക്കടിക്കാന് മടിച്ചുനില്‍ക്കുകയായിരുന്നു ഫെയ്‌സ്ബുക്ക്.\nഡൗണ്‍വോട്ട് ചെയ്യാന് ചില ഉപയോക്താക്കള്‍ക്ക് നല്‍കിയിരിക്കുന്ന അവസരം ഫെയ്‌സ്ബുക്കില് ഡിസ്‌ലൈക്ക് ബട്ടന് വരുമെന്നതിന്റെ സൂചനയല്ലെന്ന നിലപാടിലാണ് സുക്കര്‍ബര്‍ഗും കൂട്ടരും. പബ്ലിക് പേജുകളിലെ കമന്റുകളെ കുറിച്ച് ആളുകളുടെ അഭിപ്രായം അറിയുക മാത്രമാണ് ഡൗണ്‍വോട്ടിന്റെ ലക്ഷ്യമെന്ന് കമ്പനി വക്താവ് വ്യക്തമാക്കി. വളരെ കുറച്ച് ആള്‍ക്കാര്‍ക്ക് അമേരിക്കയില് മാത്രമാണ് ഈ സൗകര്യം ലഭ്യമാക്കിയിരിക്കുന്നതെന്നും അദ്ദേഹം പറഞ്ഞു.\nചെറിയൊരു വിഭാഗം ആളുകള്‍ക്കിടയില് പുതിയ ഫീച്ചറുകള് പരിശോധിക്കുന്നത് ഫെയ്‌സ്ബുക്കിന്റെ രീതിയാണ്. അവയില് പലതും പരീക്ഷണത്തോടെ അവസാനിക്കാറുമുണ്ട്. അമേരിക്കയിലെ ആന്‍ഡ്രോയ്ഡ് ഉപയോക്താക്കളില് അഞ്ച് ശതമാനത്തിന് മാത്രമേ ഫെയ്‌സ്ബുക്ക് ഡൗണ്‍വോട്ട് സൗകര്യം നല്‍കിയിട്ടുള്ളൂ.\nഫെയ്‌സ്ബുക്ക് ഉപയോക്താവിന്റെ സാമൂഹിക- സാമ്പത്തിക നില സ്വയം കണ്ടെത്തുന്ന സാങ്കേതികവിദ്യ വികസിപ്പിച്ചെടുത്തിരിക്കുകയാണ് ഫെയ്ബുക്ക്. ഇത് പേന്റന്റിന് സമര്‍പ്പിച്ചിരിക്കുകയാണ്. ഉപയോക്താക്കളെ വര്‍ക്കിംഗ് ക്ലാസ്, മിഡില് ക്ലാസ്, അപ്പര് ക്ലാസ് എന്നിങ്ങനെ മൂന്നായി തരംതിരിക്കും. വിദ്യാഭ്യാസം, ഇന്റര്‍നെറ്റ് ഉപയോഗം, വീടിന്റെ ഉടമസ്ഥത തുടങ്ങിയവ അടിസ്ഥാനമാക്കിയാണ് സാമൂഹിക-സാമ്പത്തിക നില നിശ്ചയിക്കുന്നത്.\nവിവിധ സ്ഥാപനങ്ങളും വ്യക്തികളും തങ്ങളുടെ ഉത്പന്നങ്ങളും സേവനങ്ങളും ഫെയ്‌സ്ബുക്ക് വഴി പ്രചരിപ്പിക്കുന്നുണ്ട്. പുതിയ സംവിധാനം നിലവില് വന്നാല് ഓരോരുത്തരുടെയും സാമൂഹിക- സാമ്പത്തിക നില അനുസരിച്ച് അവര്‍ക്ക് ഏറ്റവും അനുയോജ്യമായ പരസ്യങ്ങളും മറ്റും നല്‍കാന് കഴിയും. ഇതിനായി ഉപയോക്താക്കളുടെ പ്രായം അടക്കമുള്ള വിവരങ്ങള് ഫെയ്‌സ്ബുക്ക് ശേഖരിക്കും.\nOn Thursday,alot of Facebook users noticedanew feature on the social media platform. The feature allows users to downvote comments they don't like.


Bigg Boss Malayalam, 24 August 2018 Episode:61 Online Asianet-\nBigg Boss Malayalam 28 June 2018 Episode 61 Onlin\nBigg Boss Malayalam, 24 August 2018 Episode:61\nBigg Boss Malayalam, 24 August 2018 Episode:61 ഓണത്തിന്‍റെ വരവ് അറിയിച്ചു കൊണ്ട് ആർപ്പോ ഇർറോ മുഴക്കിയാണ് ഇന്നത്തെ ദിവസം ആരംഭിച്ചത്. രാവിലെ ഭക്ഷണം കഴിക്കുന്നതിനിടെ ഷിയാസിനെ മര്യാദ പഠിപ്പിക്കാന് അനൂപ് ശ്രമിക്കുകയായിരുന്നു. മര്യാദ സ്വന്തം അനുഭവത്തില് നിന്നുമാണ് പഠിക്കേണ്ടതെന്ന് അനൂപ് പറഞ്ഞു. എന്നാല് അനൂപ് ഭരിക്കാന് വരികയാണെന്ന് ഷിയാസ് പറഞ്ഞു. ഇതിനിടെ ഷിയാസ് ബഷീറിനെ പരാമർശിച്ചത് ബഷീറിന് ദേഷ്യം പിടിപ്പിച്ചു. നിന്നോട് ഞാനൊന്നും സംസാരിച്ചിട്ടില്ലെന്നും വെറുതെ എന്നോട് കളിക്കരുതെന്നും ബഷീർ പൊട്ടിത്തെറിച്ചു. കുരയ്ക്കരുതെടാ എന്ന് പറഞ്ഞ് ഷിയാസും പൊട്ടിത്തെറിച്ചു. ഇതോടെ ഇരുവരും തമ്മില് വലിയ തർക്കമായി. നിന്‍റെ സ്വഭാവം കയ്യില് വച്ചാ മതിയെന്നും എന്നോട് വേണ്ടെന്നും ബഷീർ പറഞ്ഞു. മറ്റുള്ളവർ ചേർന്ന് ഇരുവരേയും പിടിച്ചു മാറ്റി. മറ്റുള്ളവരെ ബഹുമാനിക്കാന് പഠിക്കണമെന്ന് ബഷീർ പറഞ്ഞു. ഇതിനിടെ അനൂപും ഷിയാസും വീണ്ടും കോർത്തു. ഏറെ പ്രയാസപ്പെട്ടാണ് അനൂപിനെ െല്ലാവരും ചേർന്ന് പിടിച്ചു വെച്ചത്. അനൂപിന് വേണ്ടി ബഷീർ പ്രതിരോധം തീർത്തു. ഇരുവരും മുഖാമുഖം വീണ്ടും വന്നു. അടി മൂത്തതോടെ അനൂപിനേയും ബഷീറിനേയും പിടിച്ചു മാറ്റി.\nആരു പറയുന്നതും ഷിയാസ് കേള്‍ക്കുന്നുണ്ടായിരുന്നില്ല. ഇവിടെ ആയത് കൊണ്ടാണ് വെറുതെ വിട്ടതെന്നും പുറത്താണെങ്കില് വിവരമറിയുമായിരുന്നുവെന്നും ബഷീർ പറഞ്ഞു. അനൂപിനെ യജമാനെന്നും ബഷീറിനെ പട്ടിയെന്നും വിളിച്ചതാണ് അവരെ ചൊടിപ്പിച്ചത്. ഷിയാസിന് സ്നേഹമെന്താണെന്ന് അറിയില്ലെന്ന് ബഷീർ. അനൂപിന്‍റെ ഒരു മുഖമേ നീ കണ്ടിട്ടുള്ളുവെന്ന് പറഞ്ഞ് പൊട്ടിത്തെറിച്ച അനൂപിനെ സാബുവും ബഷീറും ചേർന്ന് പുറത്തേക്ക് കൊണ്ടു പോയി. ഇതിനിടെ ഷിയാസിനോട് അനൂപിന്‍റെ കുറ്റം പറയാനെത്തിയ ഹിമയോട് സുരേഷ് ചൂടായി. അടിയുണ്ടാക്കിക്കാതെ നോക്കുകയാണ് വേണ്ടതെന്നും എണ്ണ ഒഴിക്കുകയല്ല വേണ്ടതെന്നും സുരേഷ് പറഞ്ഞു. ഇതിനിടെ വീണ്ടും ബഷീറും ഷിയാസും കോർത്തു. ഷിയാസ് നിന്ന് കരഞ്ഞപ്പോള് രക്ഷിച്ച് അനൂപാണെന്നും ഇങ്ങനെയാണെങ്കില് വീണ്ടും കരയേണ്ടി വരുമെന്നും ബഷീർ പറഞ്ഞു. വീട്ടിലെ സ്ത്രീകളെ കുറിച്ച് ഷിയാസ് വൃത്തിക്കേടുകള് പറഞ്ഞിട്ടുണ്ടെന്ന് ബഷീർ പറഞ്ഞു. ശ്രീനിഷും അനൂപും പേളിയും ചേർന്ന് ബഷീറിനെ പിടിച്ചു മാറ്റാനായി ശ്രമിച്ചു.\nഇതിനിടെ രഞ്ജിനിയും ഹിമയും തങ്ങളുടെ വഴിക്കുള്ള ശ്രമങ്ങളും നടത്തുന്നുണ്ടായിരുന്നു. വീട്ടില് മൊത്തം ഷീല്‍ഡാണെന്ന് പറഞ്ഞ് രഞ്ജിനി ഷിയാസിനെ പുതപ്പ് കൊണ്ട് മറക്കാന് ശ്രമിച്ചു. കിട്ടിയ അവസരം മുതലെടുത്ത് ഹിമയും ഇറങ്ങി. അനൂപിനും സാബുവിനുമെതിരായിരുന്നു ഇരുവരും. ഇതോടെ ബഷീറിന് വീണ്ടും ദേഷ്യമായി. ഹിമയ്ക്ക് നേരെ തിരിഞ്ഞ ബഷീറിനെ അനൂപ് ശാന്തനാക്കി. താന് ഒറ്റ തന്തയ്ക്ക് പിറന്നവനാണെന്ന് ബഷീർ പറഞ്ഞു. അതേസമയം തന്നെ കുറിച്ച് എന്താണ് ഷിയാസ് പറഞ്ഞതെന്ന് അതിഥി ചോദിച്ചു. അതു പുറത്ത് പറയാനാകില്ലെന്ന് ബഷീർ പറഞ്ഞു. ഹിമ അനാവശ്യമായി പ്രശ്നത്തില് ഇടപെടുകയാണെന്ന് അനൂപ് പറഞ്ഞു. അല്‍പ്പം അന്തസ് കാണിക്കണെന്നും അനൂപ് പറഞ്ഞു. ഹിമ അഭിനയിക്കുകയാണെന്ന് ബഷീർ പറഞ്ഞതും ഹിമ ബഷീറിന് നേരെ ചീറിയടുത്തു. ഇതോടെ കാര്യം കെെവിട്ടു പോകുന്ന അവസ്ഥയിലെത്തി. സ്ത്രീകള് ഹിമയെ പിടിച്ചു മാറ്റി. ശ്രീനിഷ് ബഷീറിനെ പിടിച്ച് പുറത്തേക്ക് കൊണ്ടു പോയി. വേണ്ടാ വേണ്ടാന്ന് വെക്കുകയാണെന്നും ഹിമ വെറുതെ പ്രശ്നമുണ്ടാക്കുകയാണെന്നും ബഷീർ പറഞ്ഞു.\nഇതിനിടെ ഹിമ സാബുവിനോട് പ്രേമ നാടകം കളിക്കുന്നുവെന്ന് അനൂപ് പറഞ്ഞു. സാബുവിനോട് അങ്ങനെ തോന്നുന്നുണ്ടോയെന്ന് ഹിമ ചോദിച്ചെങ്കിലും സാബു വിഷയത്തില് ഇടപെടാനില്ലെന്ന് പറഞ്ഞ് ഒഴിഞ്ഞ് മാറി. ബഷീർ വീണ്ടും ആവർത്തിച്ചതോടെ ഹിമ സാബുവിന് അരികിലെത്തി താന് ചെയ്യുന്നത് നാടകമാണോ എന്ന് ചോദിച്ചു. സാബു മറുപടി പറഞ്ഞില്ല. താനിതില് ഇടപെടില്ലെന്നും പറഞ്ഞു. ഇതിന് ശേഷം ഹിമയും ഷിയാസും ഒരുമിക്കുന്നതിലേക്ക് കാര്യങ്ങളെത്തി. ക്യാമറയ്ക്ക് മുന്നിലെത്തിയ ബഷീർ ഹിമയ്ക്കെതിരെ പരാതി ഉന്നയിച്ചു. ഹിമ കത്തിയുമായി തനിക്കെതിരെ വന്നതാണ് ബഷീർ പരാതിയായി പറഞ്ഞത്. ഇതിന് മുന്‍പും ഹിമ കത്തി പ്രയോഗിക്കാനായി ശ്രമിച്ചിട്ടുണ്ടെന്ന് ബഷീർ പറഞ്ഞു. രഞ്ജിനിയും സാബുവും സുരേഷും പിന്തുണച്ചു.\nഉച്ചയോടെ ഹിമ മുറിയിലിരുന്ന് കരയുന്നിടത്തേക്ക് ഷിയാസ് എത്തി തന്‍റെ പിന്തുണ അറിയിച്ചു. താന് പ്രണയനാടകം കളിക്കുകയാണോ എന്ന് ഷിയാസിനോട് ഹിമ ചോദിച്ചു. ഹിമയ്ക്കെതിരെ ബഷീർ പരാതി ഉന്നയിച്ചത് ഷിയാസ് അറിഞ്ഞു. ഇതിനിടെ അകത്തു നിന്നും പുറത്തേക്ക് വന്ന ഹിമ അനൂപിനോട് തന്നെ ജഡ്ജ് ചെയ്യരുതെന്നു പറഞ്ഞു. പൊട്ടിത്തെറിച്ചു കൊണ്ടായിരുന്നു ഹിമയുടെ പ്രകടനം. ഹിമയോട് ശാന്തയാകാന് പേളിയും അർച്ചനയും ആവശ്യപ്പെട്ടെങ്കിലും ഹിമ ശാന്തയാവുന്നുണ്ടായിരുന്നില്ല.\nവീട്ടിലരങ്ങേറിയ സംഭവങ്ങളെ ശാന്തമാക്കാനായി സുരേഷ് പാട്ടു പാടി. ബഷീർ നേരത്തേതിലും ശാന്തനായി സുരേഷിനൊപ്പം ചേർന്നു. പിന്നീട് ബഷീറും സാബുവും അനൂപും ഒരുമിച്ചു. സാബു ബഷീറിനുള്ള പിന്തുണ അറിയിച്ചു. തങ്ങളെപ്പോഴും ഒഴിഞ്ഞ് മാറുന്നവരാണെന്നും എന്നാല് ഇതുപോലെ പുഷ് ചെയ്താല് പൊറുക്കില്ലെന്നും സാബു പറഞ്ഞു. അഹങ്കാരത്തെ അനുവദിക്കില്ലെന്ന് സാബു പറഞ്ഞു. എത്ര എതിർപ്പുണ്ടെങ്കിലും ഷിയാസ് ഭക്ഷണം കൊടുക്കുന്നതില് അത് കാണിച്ചിട്ടില്ലെന്നും അത് അവകാശമായി ഷിയാസ് കാണുന്നത് അഹങ്കരമാണെന്ന് സാബു പറഞ്ഞു. സുരേഷും അവർക്കൊപ്പമെത്തി. ഇനി ആരുമായി നേരിട്ട് അടിയുണ്ടാക്കാനായി പോകരുതെന്നും ഇട്ടു കൊടുത്തിട്ട് മാറി നിക്കണമെന്നും സാബു ഉപദേശിച്ചു. ഷിയാസുമായി അടിയുണ്ടായത് ഹിമ ആഘോഷിക്കുകയായിരുന്നുവെന്ന് അനൂപ് പറഞ്ഞു.സുരേഷും അത് അംഗീകരിച്ചു. തനിക്ക് നല്ല തെറിയാണ് വായില് വരുന്നതെന്നും സുരേഷും പറഞ്ഞു. നിങ്ങളോർക്കുക നിങ്ങളെങ്ങനെ നിങ്ങളായെന്ന് സുരേഷ് പാടി.\nഷിയാസിന്‍റെ സ്വാഭവം കണക്കിലെടുത്താല് അവന് ജീവിതത്തില് സുഹൃത്തുക്കളൊന്നുമുണ്ടാകില്ലെന്ന് അനൂപ് പറഞ്ഞു. സാബുവിന്‍റെ വാക്കുകളിലും ഷിയാസിനോടുള്ള ദേഷ്യമുണ്ടായിരുന്നു. ഉച്ചയ്ക്ക് പാത്രം കഴുകാന് എല്‍പ്പിച്ച ഹിമയോട് അനൂപ് അത് ചെയ്യാന് പറഞ്ഞപ്പോള് ഹിമ കൂട്ടാക്കിയില്ല. അനൂപിനെ സാബു പിന്തിരിപ്പിച്ചു. താന് കഴുകിക്കോളാം എന്നും പറഞ്ഞു.


സ്ഥിരതയാണ് സാറെ ഇവന്റെ മെയ്ന്; സ്‌കൂള് ക്രിക്കറ്റില് വീണ്ടും വെടികെട്ട് പ്രകടനവുമായി ദ്രാവിഡിന്റെ മകന് | samit dravid continuing his magic form in school cricket\nNew Delhi, First Published 26, Feb 2020, 9:07 PM IST\nസ്‌കൂള് ക്രിക്കറ്റ് ടൂര്‍ണമെന്റുകളില് വിസ്മയ പ്രകടനം ആവര്‍ത്തിച്ച് രാഹുല് ദ്രാവിഡിന്റെ മകന് സമിത് ദ്രാവിഡ്. കഴിഞ്ഞ രണ്ട് മാസത്തിനിടെ രണ്ട് ഇരട്ട സെഞ്ചുറി സ്വന്തമാക്കിയ സമിത് ഇന്ന് സെഞ്ചുറിയും സ്വന്തം പേരിലാക്കി.\nദില്ലി: സ്‌കൂള് ക്രിക്കറ്റ് ടൂര്‍ണമെന്റുകളില് വിസ്മയ പ്രകടനം ആവര്‍ത്തിച്ച് രാഹുല് ദ്രാവിഡിന്റെ മകന് സമിത് ദ്രാവിഡ്. കഴിഞ്ഞ രണ്ട് മാസത്തിനിടെ രണ്ട് ഇരട്ട സെഞ്ചുറി സ്വന്തമാക്കിയ സമിത് ഇന്ന് സെഞ്ചുറിയും സ്വന്തം പേരിലാക്കി. ബിടിആര് ഷീല്‍ഡ് അണ്ടര് 14 ടൂര്‍ണമെന്റില് മല്യ അദിതി ഇന്റര്‍നാഷണല് സ്‌കൂളിനുവേണ്ടിയാണ് ദ്രാവിഡിന്റെ മകന്റെ വെടിക്കെട്ട് ബാറ്റിങ് പുറത്തെടുത്തത്. 131 പന്ത് നേരിട്ട സമിത് 166 റണ്‍സ് നേടി.\n24 ബൗണ്ടറികള് അടങ്ങുന്നതായിരുന്നു സമിതിന്റെ ഇന്നിങ്‌സ്. സമിത്തിന്റെ സെഞ്ചുറി കരുത്തില് വിദ്യാശില്‍പ് അക്കാദമിക്കെതിരെ അഞ്ച് വിക്കറ്റ് നഷ്ടത്തില് 330 റണ്‍സാണ് മല്യ അദിതി ഇന്റര്‍നാഷണല് സ്‌കൂള് നേടിയത്. പന്തെടുത്തപ്പോള് നാല് വിക്കറ്റും സ്വന്താക്കിയ സമിത് ബൗളിങ്ങിലും തിളങ്ങി. 182 റണ്‍സിന് പുറത്താവുകയായിരുന്നു എതിര്‍ടീം. നേരത്തെ രണ്ട് മാസത്തിനിടെ കുട്ടിത്താരം രണ്ട് ഇരട്ട സെഞ്ചുറികള് സ്വന്തമാക്കിയിരുന്നു. ശ്രീകുമാരന് ചില്‍ഡ്രന്‍സ് അക്കാദമിക്കെതിരെയായിരുന്നു അവസാന ഇരട്ട സെഞ്ചുറി. 146 പന്തില്‍നിന്നും 33 ബൗണ്ടറികളുടെ അകമ്പടിയോടെ 204 റണ്‍സാണ് സമിത് നേടിയിരുന്നത്.\nനിലവില് ടൂര്‍ണമെന്റില് ഏറ്റവും കൂടുതല് റണ്‍സ് നേടിയ താരങ്ങളുടെ പട്ടികയില് ഒന്നാമനാണ് സമിത്. മല്യ അതിഥി ഇന്റര്‍നാഷണല് സ്‌കൂളിന് വേണ്ടി അഞ്ച് മത്സരങ്ങളില് നിന്ന് 681 റണ്‍സാണ് സമിത് നേടിയത്. 211 റണ്‍സാണ് സമിത്തിന്റെ ടോപ് സ്‌കോര്. രണ്ട് ഇരട്ട സെഞ്ചുറിയും ഓരോ സെഞ്ചുറിയും അര്‍ധ സെഞ്ചുറിയുമാണ് സമിത് നേടിയത്. മുമ്പ് അണ്ടര് 12 മത്സരങ്ങളിലും കുഞ്ഞുദ്രാവിഡ് തകര്‍പ്പന് പ്രകടനങ്ങള് പുറത്തെടുത്തിട്ടുണ്ട്. കഴിഞ്ഞവര്‍ഷം ഇന്റര്‍സോണ് മത്സരത്തില് രണ്ട് ഇന്നിങ്‌സുകളില്‍നിന്നും 295 റണ്‍സ് നേടിയാണ് സമിത് വരവറിയിച്ചത്.\nSamit Dravid in School Cricket


ചിത്രം മാസ്റ്റര് ക്ലാസ്സ്, നിവിന്റെ പ്രകടനം അസാധ്യം;ടോറന്റോ രാജ്യാന്തര ഫെസ്റ്റിവലില് തിളങ്ങി മൂത്തോന് - Express Kerala\nചിത്രം മാസ്റ്റര് ക്ലാസ്സ്, നിവിന്റെ പ്രകടനം അസാധ്യം;ടോറന്റോ രാജ്യാന്തര ഫെസ്റ്റിവലില് തിളങ്ങി മൂത്തോന്\nനിവിന് പോളിയെ നായകനാക്കി ഗീതു മോഹന്‍ദാസ് സംവിധാനം ചെയ്ത ‘മൂത്തോന് ടോറന്റോ രാജ്യാന്തര ഫെസ്റ്റിവല്ലില് മികച്ച പ്രതികരണം. സിനിമയുടെ വേള്‍ഡ് പ്രീമിയര് ആണ് ടൊറന്റോയില് വച്ചു നടന്നത്. ടൊറന്റോയില് സ്‌പെഷ്യല് റെപ്രസന്റേഷന് വിഭാഗത്തിലാണ് ചിത്രം പ്രദര്‍ശിപ്പിച്ചത്. ചിത്രം മാസ്റ്റര് ക്ലാസാണെന്നും നിവിന്റെ പ്രകടനം അസാധ്യമാണെന്നുമാണ് പ്രേക്ഷകരുടെ വിലയിരുത്തല്.\nഓസ്‌കാര് അവാര്‍ഡുകളില് ഇന്ത്യയുടെ ഔദ്യോഗിക എന്‍ട്രി നേടിയ ‘ലയേഴ്സ് ഡയസിനു’ ശേഷം ഗീതു മോഹന്‍ദാസ് സംവിധാനം ചെയ്യുന്ന ചിത്രമാണ് മൂത്തോന്.\nഗീതു മോഹന്‍ദാസ് തന്നെയാണ് ചിത്രത്തിന്റെ തിരക്കഥ ഒരുക്കിയിരിക്കുന്നത്. ഛായാഗ്രഹണം ഭര്‍ത്താവും സംവിധായകനുമായ രാജീവ് രവിയാണ്. ലക്ഷദ്വീപില് നിന്നും തന്റെ ചേട്ടനെ തിരഞ്ഞ് മുംബൈയില് പോകുന്ന ഒരു യുവാവിന്റെ കഥ പറയുന്ന ചിത്രം ഹിന്ദിയിലും മലയാളത്തിലുമായാണ് ഗീതു മോഹന്‍ദാസ് ഒരുക്കുന്നത്.\nചിത്രത്തിലെ ഹിന്ദി സംഭാഷണങ്ങള് ഒരുക്കിയിരിക്കുന്നത് ബോളിവുഡ് സംവിധായകനായ അനുരാഗ് കശ്യപാണ്. അനുരാഗ് ചിത്രത്തിന്റെ നിര്‍മാതാക്കളിലൊരാളുമാണ്.മുംബൈയിലെ കാമാത്തിപുര, ലക്ഷദ്വീപ് തുടങ്ങിയ സ്ഥലത്താണ് ചിത്രത്തിന്റെ ഷൂട്ടിംഗ് പൂര്‍ത്തിയാക്കിയത്.\nമൂത്തോന് അതിമനോഹരമായ സിനിമ; ചിത്രത്തെ പ്രശംസിച്ച് മനോജ് ബജ്പേയി